# Il-Ġurnal Uffiċjali C 175/2010

| | ISSN 1725-5198
  doi:10.3000/17255198.C_2010.175.mlt |
| --- | --- |
| Il-Ġurnal Uffiċjali
  tal-Unjoni Ewropea | C 175 |
| | |
| Edizzjoni bil-Malti | Informazzjoni u Avviżi | Volum 531 ta' Lulju 2010 |

ISSN 1725-5198

doi:10.3000/17255198.C_2010.175.mlt

Il-Ġurnal Uffiċjali

tal-Unjoni Ewropea

C 175

Edizzjoni bil-Malti

Informazzjoni u Avviżi

Volum 531 ta' Lulju 2010

---

| Avviż Nru | Werrej | Paġna |
| --- | --- | --- |
| | I   Riżoluzzjonijiet, rakkomandazzjonijiet u opinjonijiet |
| | OPINJONIJIET |
| | Il-Kumitat tar-Reġjuni |
| | It-83 sessjoni plenarja fid-9 u l-10 ta’ Frar 2010 |
| 2010/C 175/01 | Opinjoni tal-Kumitat tar-Reġjuni dwar Ir-reazzjoni kkoordinata u sostenibbli għall-isfidi tas-settur ewropew tal-karozzi u għat-tisħiħ tal-preżenza territorjali tiegħu | 1 |
| 2010/C 175/02 | Opinjoni tal-Kumitat tar-Reġjuni dwar Is-sitt rapport ta’ progress dwar il-koeżjoni ekonomika u soċjali | 4 |
| 2010/C 175/03 | Opinjoni tal-Kumitat tar-Reġjuni dwar Kontribut għall-iżvilupp sostenibbli: ir-rwol tal-kummerċ fair trade u l-iskemi mhux governattivi ta’ assigurazzjoni ta’ sostenibilità relatati mal-kummerċ | 10 |
| 2010/C 175/04 | Opinjoni tal-Kumitat tar-Reġjuni dwar Il-kwalità tal-prodotti agrikoli | 15 |
| 2010/C 175/05 | Opinjoni tal-Kumitat tar-Reġjuni dwar Għajnuna lill-bdiewa f’żoni bi żvantaġġi naturali | 19 |
| 2010/C 175/06 | Opinjoni tal-Kumitat tar-Reġjuni dwar Strateġija Ewropea mġedda Ninvestu fiż-Żgħażagħ | 22 |
| 2010/C 175/07 | Opinjoni tal-Kumitat tar-Reġjuni dwar Innaqqsu l-Illitteriżmu — Infasslu strateġija Ewropea ambizzjuża għall-prevenzjoni tal-esklużjoni u l-promozzjoni tal-iżvilupp personali | 26 |
| 2010/C 175/08 | Opinjoni tal-Kumitat tar-Reġjuni dwar Il-Green Paper dwar il-promozzjoni tal-mobilità taż-żgħażagħ għal finijiet edukattivi | 31 |
| 2010/C 175/09 | Opinjoni tal-Kumitat tar-Reġjuni dwar L-internet tal-oġġetti u l-użu mill-ġdid tal-informazzjoni tas-settur pubbliku | 35 |

Avviż Nru

Werrej

Paġna

I   Riżoluzzjonijiet, rakkomandazzjonijiet u opinjonijiet

OPINJONIJIET

Il-Kumitat tar-Reġjuni

It-83 sessjoni plenarja fid-9 u l-10 ta’ Frar 2010

2010/C 175/01

Opinjoni tal-Kumitat tar-Reġjuni dwar Ir-reazzjoni kkoordinata u sostenibbli għall-isfidi tas-settur ewropew tal-karozzi u għat-tisħiħ tal-preżenza territorjali tiegħu

1

2010/C 175/02

Opinjoni tal-Kumitat tar-Reġjuni dwar Is-sitt rapport ta’ progress dwar il-koeżjoni ekonomika u soċjali

4

2010/C 175/03

Opinjoni tal-Kumitat tar-Reġjuni dwar Kontribut għall-iżvilupp sostenibbli: ir-rwol tal-kummerċ fair trade u l-iskemi mhux governattivi ta’ assigurazzjoni ta’ sostenibilità relatati mal-kummerċ

10

2010/C 175/04

Opinjoni tal-Kumitat tar-Reġjuni dwar Il-kwalità tal-prodotti agrikoli

15

2010/C 175/05

Opinjoni tal-Kumitat tar-Reġjuni dwar Għajnuna lill-bdiewa f’żoni bi żvantaġġi naturali

19

2010/C 175/06

Opinjoni tal-Kumitat tar-Reġjuni dwar Strateġija Ewropea mġedda Ninvestu fiż-Żgħażagħ

22

2010/C 175/07

Opinjoni tal-Kumitat tar-Reġjuni dwar Innaqqsu l-Illitteriżmu — Infasslu strateġija Ewropea ambizzjuża għall-prevenzjoni tal-esklużjoni u l-promozzjoni tal-iżvilupp personali

26

2010/C 175/08

Opinjoni tal-Kumitat tar-Reġjuni dwar Il-Green Paper dwar il-promozzjoni tal-mobilità taż-żgħażagħ għal finijiet edukattivi

31

2010/C 175/09

Opinjoni tal-Kumitat tar-Reġjuni dwar L-internet tal-oġġetti u l-użu mill-ġdid tal-informazzjoni tas-settur pubbliku

35

| | III   Atti preparatorji |
| --- | --- |
| | Il-Kumitat tar-Reġjuni |
| | It-83 sessjoni plenarja fid-9 u l-10 ta’ Frar 2010 |
| 2010/C 175/10 | Opinjoni tal-Kumitat tar-Reġjuni dwar Is-sena Ewropea tal-Volontarjat (2011) | 40 |

III   Atti preparatorji

Il-Kumitat tar-Reġjuni

It-83 sessjoni plenarja fid-9 u l-10 ta’ Frar 2010

2010/C 175/10

Opinjoni tal-Kumitat tar-Reġjuni dwar Is-sena Ewropea tal-Volontarjat (2011)

40

| MT | |
| --- | --- |

MT

---

I Riżoluzzjonijiet, rakkomandazzjonijiet u opinjonijiet

OPINJONIJIET

Il-Kumitat tar-Reġjuni

It-83 sessjoni plenarja fid-9 u l-10 ta’ Frar 2010

| 1.7.2010 | MT | Il-Ġurnal Uffiċjali tal-Unjoni Ewropea | C 175/1 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/1

---

IT-83 SESSJONI PLENARJA FID-9 U L-10 TA’ FRAR 2010

Opinjoni tal-Kumitat tar-Reġjuni dwar “Ir-reazzjoni kkoordinata u sostenibbli għall-isfidi tas-settur ewropew tal-karozzi u għat-tisħiħ tal-preżenza territorjali tiegħu”

(2010/C 175/01)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

1.   ifakkar li s-settur tal-karozzi huwa settur strateġiku għall-Unjoni Ewropea peress li dan jirrappreżenta madwar 12-il miljun impjieg dirett u indirett. Permezz tal-fabbrikanti u bosta fornituri tal-komponenti tal-karozzi, is-settur tal-karozzi huwa preżenti fit-territorju Ewropew kollu;

2.   jinnota li l-industrija tal-karozzi għaddejja minn kriżi gravi li x’aktarx se tikber fix-xhur li ġejjin u li ser ikollha riperkussjonijiet fl-ekonomija kollha Ewropea;

3.   iqis li l-qagħda attwali tal-avvenimenti politiċi u ekonomiċi ser twassal biex l-Unjoni Ewropea tikkunsidra mill-ġdid l-appoġġ tagħha għas-setturi ekonomiċi prinċipali fil-qasam tal-impjiegi u l-potenzjal tat-tkabbir sostenibbli;

4.   jippromovi “New Deal” għas-settur Ewropew tal-karozzi kollu;

5.   jemmen li fil-preżent huwa kruċjali li l-fabbrikanti prinċipali industrijali u l-awtoritajiet pubbliċi kkonċernati jagħmlu sforz meħtieġ ta’ kollaborazzjoni;

Sfidi kbar

6.   jemmen li l-konsegwenzi tal-għajnuniet eċċezzjonali tal-Pjan Ewropew ta’ Rilanċ Ekonomiku u tal-pjani ta’ rilanċ nazzjonali ser ikunu kapaċitajiet konsiderevoli żejda fl-industrija tal-karozzi Ewropea. B’hekk din se jkollha tnaqqas il-kapaċità ta’ produzzjoni tagħha. Minħabba f’hekk, qed jiġu mhedda bosta siti ta’ mmuntar u għadd ta’ SMEs madwar l-Ewropa;

7.   jenfasizza li l-intrapriżi u l-impjegati tas-settur tal-karozzi qed jiffaċċjaw bżonnijiet li dejjem qed jikbru fir-rigward tat-taħriġ, tar-ristrutturazzjoni interna u esterna u tal-innovazzjoni soċjali;

8.   jenfasizza l-evoluzzjoni tad-domanda tal-konsumaturi li jixtiequ vetturi li jniġġsu inqas, aktar affidabbli u bi prezzijiet aċċessibbli;

9.   jenfasizza li s-settur tal-karozzi qed jiffaċċja sfidi teknoloġiċi ġodda. Huwa importanti li jiġu żviluppati soluzzjonijiet ġodda ta’ mobbiltà sostenibbli;

L-istrumenti Ewropej eżistenti għandhom ikunu aktar flessibbli

10.   jiddispjaċih li l-istrumenti Ewropej eżistenti mhumiex kollha adatti biex jagħtu rispons rapidu fis-sitwazzjonijiet li jiffaċċjaw l-atturi ekonomiċi;

11.   b’mod partikulari, jiddispjaċih dwar il-proċedura twila u indiretta għall-ksib tal-fondi mill-Fond Ewropew ta’ Aġġustament għall-Globalizzazzjoni;

12.   jiddeplora d-diffikultajiet li ċerti awtoritajiet reġjonali jiltaqgħu magħhom meta jiġu biex jadattaw il-programm operattiv tagħhom ERDF għall-kuntest tal-kriżi, minkejja l-fatt li oriġinarjament dan l-adattament kien ġie mħeġġeġ mill-Kummissjoni Eworpea;

13.   jitlob lill-Parlament Ewropew sabiex jassumi r-responsabbiltà ta’ dawn il-kwistjonijiet;

Ħtieġa għat-tnedija ta’ forum għal kollaborazzjoni strateġika

14.   jenfasizza li l-futur ta’ bosta territorji Ewropej jiddependi essenzjalment mid-deċiżjonijiet meħuda mill-fabbrikanti tal-karozzi;

15.   jirrakkomanda li jiġi intensifikat id-djalogu minn isfel għal fuq bejn il-Kummissjoni Ewropea, l-Istati Membri, l-awtoritajiet lokali u reġjonali kkonċernati, il-fabbrikanti tal-karozzi u t-trade unions (1). Dan id-djalogu ser jippermetti li jiġu antiċipati r-ristrutturazzjonijiet kbar li huma inevitabbli u li jitwaqqfu l-miżuri meħtieġa għall-ġestjoni tat-transizzjonijiet;

16.   barra minn hekk, jixtieq li jinżamm il-Grupp ta’ Livell Għoli CARS 21 u li dan ikun jista’ jaħdem sa mill-ewwel xhur tal-2010 fuq reazzjonijiet ikkoordinati u sostenibbli għall-isfidi li jiffaċċja s-settur tal-karozzi. F’dan il-forum għandhom ikunu rappreżentati l-awtoritajiet lokali u reġjonali kkonċernati u li jinstemgħu l-fehmiet ta’ kulħadd;

17.   jirrakkomanda li jitwaqqaf osservatorju Ewropew tal-evoluzzjoni tas-settur tal-karozzi sabiex jagħti sostenn lill-ħidma tal-Cars 21, lill-atturi tas-settur u lill-awtoritajiet pubbliċi kkonċernati.

“New Deal” tal-karozzi

18.   jistieden lill-Kummissjoni biex tħejji politika industrijali fit-tul għas-settur tagħha tal-karozzi, ibbażata fuq l-inizjattivi eżistenti, li tinkludi d-dimensjoni reġjonali u li tikkontribwixxi għall-objettivi Ewropej tal-kompetittività, il-koeżjoni territorjali, l-iżvilupp sostenibbli u l-ġlieda kontra t-tibdil fil-klima;

19.   jappella lill-Kummissjoni Ewropea li tagħti attenzjoni partikolari liż-żamma tal-kapaċità industrijali li nħolqot permezz tal-Fondi Strutturali Ewropej;

20.   iħeġġeġ lill-Kummissjoni Ewropea biex, fl-analiżi tagħha relatata ma’ din il-politika, isserraħ fuq l-atturi rappreżentati fi ħdan il-Grupp ta’ Livell Għoli Cars 21;

21.   jirrakkomanda li din il-politika industrijali għandha tkun integrata u għandha tinkludi, b’mod speċjali, id-dispożizzjonijiet li ġejjin:

L-aċċess għall-finanzjament għall-fornituri tal-komponenti tal-karozzi

22.   jirrakkomanda lill-Kummissjoni Ewropea biex testendi l-possibbiltajiet għall-awtoritajiet lokali u reġjonali, fil-kuntest tas-suq intern biex jappoġġjaw lill-intrapriżi li jinsabu f’diffikultà;

23.   jenfasizza d-diffikultajiet kbar tal-aċċess għall-kreditu li jiltaqgħu magħhom il-fornituri tal-komponenti tal-karozzi ta’ daqs żgħir u medju minkejja li jkunu ekonomikament vijabbli u kompetittivi għal perijodu twil ta’ żmien;

24.   jirrakkomanda lill-Kummissjoni Ewropea u lill-Istati Membri sabiex jiffaċilitaw it-twaqqif ta’ sistema ta’ finanzjament għal dawn l-intrapriżi (2);

Politika ta’ riċerka u innovazzjoni ambizzjuża

25.   jistieden lill-Kummissjoni Ewropea, b’kollaborazzjoni mal-atturi kkonċernati u fuq il-bażi ta’ analiżi xjentifika rigoruża, biex tagħżel li tappoġġja bi prijorità numru limitat ta’ għażliet teknoloġiċi sabiex tiffavorixxi l-iżvilupp tal-karozza “ħielsa mill-karbonju”;

26.   jirrakkomanda li jiġi allokat finanzjament supplementari għall-inizjattiva tal-Karozzi Ħodor u għat-tema tat-Trasport tas-7 Programm Qafas għar-Riċerka u l-Iżvilupp;

27.   jenfasizza l-ħtieġa ta’ miżuri b’saħħithom għall-informazzjoni, is-sensibilizzazzjoni u l-promozzjoni fost il-konsumaturi dwar it-teknoloġiji li jippermettu mobbiltà li tirrispetta l-ambjent;

28.   jirrakkomanda li l-infrastrutturi u l-istandards meħtieġa għall-iżvilupp u għall-introduzzjoni fis-suq ta’ teknoloġiji ġodda (pereżempju tal-vettura elettrika) għandhom jiġu implimentati malajr kemm jista’ jkun (3);

29.   jitlob lill-Kummissjoni Ewropea tniedi proċess esploratorju dwar il-possibbiltajiet ta’ appoġġ għall-innovazzjoni fis-settur tal-karozzi permezz ta’ sejħiet ta’ offerti pubbliċi prekummerċjali;

Offerta ta’ taħriġ adegwat

30.   jenfasizza li t-tfassil, il-produzzjoni u l-manutenzjoni tal-karozzi jirrikjedu teknoloġiji dejjem aktar avvanzati u għalhekk iwasslu biex jinħolqu bżonnijiet ġodda ta’ taħriġ;

31.   jirrakkomanda lill-Kummissjoni Ewropea u lill-Istati Membri sabiex minn issa jiffaċilitaw l-iżvilupp u l-aċċess għall-kurrikuli ta’ taħriġ inizjali u kontinwu għal dawn it-teknoloġiji l-ġodda;

32.   jirrakkomanda lill-Kummissjoni Ewropea u lill-Istati Membri sabiex jiffaċilitaw il-miżuri tar-ristrutturazzjoni esterna, jiġifieri lejn setturi ġodda;

Regolamentazzjoni ta’ stimolu

33.   jenfasizza l-kapaċità tar-regolamentazzjoni Ewropea li tħaffef it-transizzjoni teknoloġika lejn vetturi aktar nodfa;

34.   jistieden lill-Kummissjoni Ewropea biex tkompli l-isforzi tagħha favur it-tnaqqis tal-marka tal-karbonju tal-karozzi, filwaqt li tikkunsidra l-kapaċità ta’ adattament tal-intrapriżi;

35.   jirrakkomanda li kull regolamentazzjoni ġdida għandha tkun akkumpanjata minn finanzjament għar-R & Ż li jippermetti lill-intrapriżi, b’mod partikulari lill-Intrapriżi Żgħar u Medji, jaffrontaw l-isfidi teknoloġiċi korrispondenti.

Brussel, 10 ta’ Frar 2010

Il-President tal-Kumitat tar-Reġjuni

Mercedes BRESSO

---

(1)  Il-laqgħa informali tat-13 ta’ Marzu 2009, fejn il-Kummissjoni Ewropea laqqgħet lill-Ministri tal-pajjiżi kkonċernati u lir-rappreżentanti tal-General Motors, għandha terġa’ ssir b’mod sistematiku mal-fabbrikanti l-oħra preżenti fuq it-territorju Ewropew.

1

(2)  Pereżempju fuq il-mudell tar-“reverse factoring” implimentat mill-Istati Uniti u mixtieq mill-CLEPA, l-Assoċjazzjoni Ewropea tal-fornituri ta’ komponenti tal-karozzi.

2

(3)  Il-grupp ta’ ħidma Franċiż-Ġermaniż dwar il-politika industrijali huwa eżempju tajjeb ħafna ta’ proċess maħsub biex iħaffef l-iżvilupp tar-regoli u l-istandards meħtieġa. Il-missjoni tiegħu hi fil-fatt li jistħarreġ il-possibbiltajiet ta’ kooperazzjoni ta’ inizjattivi ġodda Franċiżi–Ġermanizi fil-qasam tal-elettromobbiltà.

3

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/4 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/4

---

Opinjoni tal-Kumitat tar-Reġjuni dwar “Is-sitt rapport ta’ progress dwar il-koeżjoni ekonomika u soċjali”

(2010/C 175/02)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

Daħla

1.   jilqa’ s-Sitt Rapport ta’ Progress dwar il-Koeżjoni Ekonomika u Soċjali li jiffoka fuq il-kreattività u l-innovazzjoni biex jgħinu lill-Unjoni toħroġ aktar malajr u aktar b’saħħitha mill-kriżi ekonomika. Dan juri liema fatturi jistgħu jagħtu spinta lill-kreattività u l-innovazzjoni fir-reġjuni kollha tal-UE. Il-KtR jilqa’ wkoll is-sinteżi pprovduta dwar id-dibattitu dwar il-Koeżjoni Territorjali wara t-tnedija tal-Green Paper is-sena l-oħra;

2.   jinnota li d-dinja għaddejja minn kriżi finanzjarja u ekonomika ewlenija. L-awtoritajiet pubbliċi u l-istituzzjonijiet finanzjarji qed ibatu biex ilaħħqu mal-problemi. Il-kumpaniji u l-intrapriżi, kbar u żgħar, qed jiffaċċjaw diffikultajiet finanzjarji. In-nisa u l-irġiel madwar il-kontinent qed jaraw djarhom u xogħlhom fil-periklu; oħrajn qed jaraw il-prospetti ta’ impjieg tagħhom jogħsfru. Il-prospetti ekonomiċi u soċjali fuq medda qasira u medja ta’ żmien mhumiex ward u żahar: il-qgħad, l-għeluq tan-negozji kif ukoll it-tnaqqis fid-dħul baġitarju nazzjonali u dak lokali u t-tnaqqis fil-flessibbiltà tal-finanzi pubbliċi;

3.   jirrikonoxxi li t-tibdil fil-klima huwa theddida reali għall-ħajja ta’ ħafna nies u speċi madwar id-dinja, u jeħtieġ li tittieħed azzjoni minnufih fil-livelli kollha sabiex tiġi minimizzata ż-żjieda fit-temperatura. Fl-istess ħin, it-tibdil fil-klima jippreżenta wkoll opportunità importanti biex l-affarijiet isiru b’mod differenti, għall-benefiċċju tal-ambjent, is-soċjetà u l-ekonomija;

4.   jifhem li din is-sitwazzjoni attwali li ninsabu fiha hija differenti b’mod konsiderevoli minn dik li fiha twaqqfu l-parametri għall-programm 2007-2013. Madankollu fadal iktar minn nofs il-perijodu tal-programm attwali qabel ma jibdew il-programmi l-ġodda fl-2014. Waqt li jaċċetta li l-funzjoni tal-politika ta’ koeżjoni hija li twaqqaf u timplimenta objettivi strateġiċi fit-tul, il-KtR jemmen ukoll li jista’ jinkiseb vantaġġ mill-bidliet żgħar li jsiru issa biex jitnaqqas l-impatt tal-kriżi ekonomika u finanzjarja attwali fuq l-Istati Membri u l-awtoritajiet lokali u reġjonali biex jiġi megħjun l-irkupru. Il-KtR jemmen li dan jista’ jsir fi ħdan l-objettivi strateġiċi attwali tal-politika;

5.   jifhem li mhux ser ikun hemm reviżjoni sħiħa ta’ nofs it-term tal-perijodu ta’ programmar attwali, u għaldaqstant huwa importanti li tiġi żviluppata l-opportunità ppreżentata fis-Sitt Rapport ta’ Progress dwar il-Koeżjoni sabiex jittieħed vantaġġ mill-aqwa prattika li ġiet stabbilita s’issa. Hija opportunità biex inħarsu lejn kif il-Fondi Strutturali Ewropej qed jaħdmu f’żoni lokali u reġjonali u kif jistgħu jintużaw aħjar. Minħabba t-tħassib li qed jiżdied dwar il-ġejjieni nnifsu tal-Politika ta’ Koeżjoni tal-UE, dan il-kontribut għandu jintuża sabiex jingħata messaġġ b’saħħtu permezz tal-Ħames Rapport dwar il-Koeżjoni, li ser joħroġ fil-ħarifa tal-2010 għad-diskussjoni dwar il-perijodu ta’ programmar futur wara l-2013 u li b’konformità mal-Artikolu 175 tat-Trattat il-ġdid dwar il-Funzjonament tal-Unjoni Ewropea ser jolqot ukoll il-koeżjoni ekonomika, soċjali u territorjali;

6.   jirrikonoxxi li l-Politika ta’ Koeżjoni Territorjali, li t-Trattat il-ġdid jistabbilixxi bħala objettiv ġdid tal-UE, għandha tkun relatata wkoll mal-Aġenda ta’ Lisbona. Ir-reviżjoni tal-Aġenda fl-2010 tipprovdi opportunità oħra għall-UE biex tevalwa liema kienu s-suċċessi u fejn hija meħtieġa aktar flessibilità sabiex l-Istati Membri u, partikolarment, l-awtoritajiet lokali u reġjonali, jkunu jistgħu jimplimentaw b’suċċess programmi li ser ikollhom impatt dirett reali fuq il-benesseri u l-opportunitajiet taċ-ċittadini. Ser tipprovdi wkoll opportunità biex jiġu inkorporati aħjar kwistjonijiet dwar it-tibdil fil-klima fid-direzzjoni futura tal-UE, b’mod partikolari permezz ta’ reviżjoni tal-mekkaniżmu tal-allokazzjoni tal-Fondi Strutturali abbażi tal-għanijiet il-ġodda tal-Istrateġija ta’ Lisbona l-ġdida;

7.   jinsab iddiżappuntat li fil-każ tas-Sitt Rapport ta’ Progress dwar il-Koeżjoni, sfortunatament hemm nuqqas ta’ analiżi tal-kundizzjonijiet attwali ekonomiċi u ambjentali. Ir-rapport ma jitfax is-sitwazzjoni attwali fil-kuntest tal-agħar kriżi ekonomika miż-żmien tal-“Great Depression” ’il hawn u jonqos ukoll milli jieħu deċiżjonijiet importanti biex inaqqas l-effetti tat-tibdil fil-klima. B’mod kruċjali ma jqisx l-impatt fuq ir-reġjuni, il-bliet u l-irħula tagħna u n-nies li jgħixu fihom;

8.   jemmen li jeħtieġ li jiġi analizzat b’mod aktar effettiv l-impatt territorjali tal-politiki tal-innovazzjoni tal-UE, ħalli jiġu identifikati u promossi l-miżuri li jidhru li huma l-aħjar fil-livell Ewropew biex jappoġġjaw l-investimenti fl-innovazzjoni fil-livell lokali u reġjonali. Il-kompetittività tar-reġjuni, bħala fattur ta’ tkabbir sostenibbli, ma tistax tiġi żgurata jekk mhux b’investiment pubbliku intelligenti fl-innovazzjoni, u dan jgħodd għas-settur tal-manifattura u iktar u iktar għal dak tas-servizzi;

9.   kiteb din l-opinjoni biex jindirizza l-problemi mhux mill-perspettiva ta’ soluzzjonijiet internazzjonali, iżda minn dik tar-reġjuni, tal-bliet u tal-irħula, u tal-irġiel u n-nisa li jgħixu fihom;

Is-sitwazzjoni attwali fl-Ekonomiji Lokali u Reġjonali

10.   jifhem li l-intrapriżi lokali, li jikbru b’mod organiku f’belt jew reġjun, jikkontribwixxu għas-saħħa u l-istabbiltà ekonomika ta’ territorju. Intrapriżi bħal dawn – SMEs, intrapriżi soċjali jew inizjattivi bbażati fil-komunità – jistgħu jikkatalizzaw ir-reġenerazzjoni ta’ żona. Iżda, qabel ma dawn in-negozji jkunu jistgħu jikbru, interventi fuq il-kundizzjonijiet ekonomiċi, ambjentali u soċjali, bħalma huma t-titjib tal-ħiliet, l-implimentazzjoni ta’ programmi varji ta’ żvilupp, it-tnaqqis tal-kawżi ta’ deprivazzjoni, kif ukoll l-investimenti fl-infrastruttura pubblika, jridu jkunu fis-seħħ biex negozji żgħar jistagħnew;

11.   jirrikonoxxi wkoll l-importanza ta’ investiment intern fil-komunità. Ir-reġjuni u l-komunitajiet lokali jaħdmu biex jiġbdu l-investiment minn negozji, biex idaħħlu ħaddiema b’ħiliet speċjalizzati waqt li għandhom ukoll rwol biex iżommu lil dawk li diġà jgħixu jew studjaw fir-reġjun. Dan ifisser li jitqiesu l-isfidi ekonomiċi u soċjali ta’ dik iż-żona u li jiġu definiti kif għandhom jiġu indirizzati sabiex imbagħad ikun possibbli nibbenefikaw mill-offerta unika tar-reġjun tagħhom u nkunu nistgħu nisfruttaw kwalunkwe vantaġġi kumparattivi li għandhom fir-rigward ta’ offerti għal impjiegi, alloġġ, edukazzjoni u l-kwalità tal-ħajja;

12.   jirrikonoxxi li l-analiżi li saret mill-Kummissjoni Ewropea dwar is-sitwazzjoni tal-kategoriji differenti tar-reġjuni (konverġenza, tranżizzjoni u kompetittività, u impjiegi) fis-Sitt Rapport ta’ Progress tirrifletti s-sitwazzjoni soċjoekonomika differenti tat-tliet tipi ta’ reġjuni, b’mod partikolari fir-rigward tal-kapaċitajiet tagħhom fil-qasam tal-kreattività, l-innovazzjoni u l-intraprenditorija. Kemm il-kriżi ekonomika attwali kif ukoll il-varjanti differenti li jaffettwaw il-potenzjal ta’ żvilupp reġjonali (demografija, aċċessibbiltà, il-kapaċità ta’ innovazzjoni, eċċ.) huma fatturi li jenfasizzaw l-eżistenza ta’ data importanti li trid tittieħed inkunsiderazzjoni meta tiġi evalwata s-sitwazzjoni tal-ekonomiji lokali u reġjonali u meta titfassal politika ta’ koeżjoni effettiva. Għadaqstant hemm bżonn li mal-PDG għal kull ras jiżdiedu indikaturi ġodda għall-klassifikazzjoni tar-reġjuni fil-kuntest tal-perijodu l-ġdid ta’ programmazzjoni wara l-2013;

Koeżjoni Territorjali

13.   jilqa’ b’sodisfazzjon ir-rapport fis-Sitt Rapport ta’ Progress dwar ir-reazzjonijiet għall-Green Paper dwar il-Koeżjoni Territorjali, li kellu kontribut sinifikanti mill-awtoritajiet lokali u reġjonali. Skont is-Sitt Rapport ta’ Progress, l-objettiv tal-Koeżjoni Territorjali huwa li tinkoraġġixxi l-iżvilupp armonjuż u sostenibbli tat-territorji kollha sabiex dawn ikunu jistgħu jibnu fuq il-karatteristiċi u r-riżorsi territorjali tagħhom. Dan jeħtieġ ukoll ippjanar tat-territorju għall-konnessjonijiet tat-trasport u tal-komunikazzjoni meħtieġa għall-fluss effikaċi tal-oġġetti, is-servizzi u l-kapital. Il-KtR jenfasizza wkoll il-messaġġ li m’hemmx reġjun identiku għal ieħor u kull wieħed minnhom għandu xi ħaġa unika x’joffri biex jilħaq il-potenzjal sħiħ tiegħu;

14.   madankollu, meta jitqies l-appoġġ kbir għal dan il-għan territorjali ġdid u l-kuntest ekonomiku attwali, il-KtR jilmenta dwar in-nuqqas ta’ proposti konkreti fir-rigward tal-iżvilupp u l-applikazzjoni futura tal-koeżjoni territorjali fil-perijodu ta’ programmazzjoni attwali u futur;

15.   jinnota li l-koeżjoni territorjali hija iktar importanti bit-Trattat ta’ Lisbona peress li l-koeżjoni territorjali saret objettiv politiku tal-UE u dimensjoni terza tal-politika ta’ koeżjoni. Għaldaqstant il-KtR itenni dak li stqarr fl-opinjoni tiegħu dwar il-Green Paper dwar il-Koeżjoni Territorjali li wara r-ratifika tat-Trattat ta’ Lisbona għandha tiġi ppubblikata White Paper dwar il-Koeżjoni Territorjali sabiex jitfisser b’iktar preċiżjoni kif dan il-għan ser jiġi integrat u jsir fattibbli fil-politiki kollha tal-UE;

16.   huwa tal-fehma li, fil-kuntest tal-Kooperazzjoni Territorjali, il-programmi jridu jkunu bbażati fuq l-indirizzar ta’ sfidi komuni u li jipprovdu valur miżjud tal-UE, waqt li jkomplu jiżviluppaw fuq il-bażi tal-esperjenzi u r-riżultati attwali tal-programm. Il-valur miżjud jinkiseb permezz ta’ ħidma mal-awtoritajiet lokali u reġjonali, oqsma funzjonali usa’, il-qsim ta’ żona fuq l-art jew fil-baħar, jew sfida tematika f’żewġ Stati Membri jew iktar. F’dan il-perijodu ta’ programmazzjoni jistgħu jiġu żviluppati u appoġġjati għadd ta’ proġetti pilota li jiġbru fihom oqsma ekonomiċi funzjonali ta’ żewġ Stati Membri jew aktar bil-għan li jiġi żviluppat approċċ aktar strateġiku fil-ġejjieni. Il-KtR huwa ħerqan biex jikkontribwixxi għar-reviżjoni tar-Regolament dwar ir-Ragruppament Ewropew ta’ Kooperazzjoni Territorjali (REKT) abbażi tal-esperjenzi tal-awtoritajiet lokali u reġjonali;

L-integrazzjoni tal-innovazzjoni u l-kreattività fil-Politika ta’ Koeżjoni

17.   jemmen li l-għan ta’ kwalunkwe reviżjoni tal-Politika ta’ Koeżjoni għandu jkun li titgħallem mis-suċċess u mhux tkompli fuq dak li falla. Għaldaqstant, il-Politika ta’ Koeżjoni fiha nnifisha trid tkun kreattiva u innovattiva u għandha tikseb vantaġġ mill-għarfien u l-esperjenzi tal-awtoritajiet lokali, il-bliet u r-reġjuni u nużaw din l-informazzjoni aħna u nitgħallmu issa u fil-ġejjieni;

18.   jifhem li l-innovazzjoni u l-kreattività mhumiex il-proprjetà esklużiva tal-ikbar kumpaniji jew istituzzjonijiet tal-edukazzjoni ogħla. L-awtoritajiet lokali u reġjonali wkoll iridu jkunu kreattivi u innovattivi, u jippermettu l-kreattività u l-innovazzjoni. Il-Fondi Strutturali huma għodda li tgħinhom biex jagħmlu dan. Madankollu, hija meħtieġa iktar flessibilità sabiex l-użu ta’ dawn il-fondi jkun jista’ jiġi allokat malajr u biex l-enfasi ma ssirx biss fuq iktar tkabbir, jew ħiliet ta’ livelli ogħla, iżda wkoll fuq it-tħeġġiġ tal-intraprenditorija fuq firxa ta’ oqsma. B’hekk dawk in-nies lokali li jaraw opportunità biex joħolqu negozju ġdid, ikollhom aċċess għal pariri u konsulenza biex jagħmlu l-pass li jmiss;

19.   jirrikonoxxi l-progress tal-Istitut Ewropew tal-Innovazzjoni u t-Teknoloġija, iżda fl-istess waqt iqisu bħala għodda l-iktar għall-ikbar kumpaniji u istituzzjonijiet tar-riċerka. Billi l-innovazzjoni u l-kreattività jridu jiġu mħeġġa madwar l-UE mil-livelli kollha ta’ governanza u miċ-ċittadini tal-UE, il-KtR jissuġġerixxi lill-Kummissjoni Ewropea li tevalwa l-ħolqien ta’ Netwerk Virtwali tal-Kreattività u jistqarr li huwa lest jipparteċipa fit-tfassil tal-kontenut tiegħu. Dan in-netwerk għandu jkun miftuħ għal kulħadd – bħal ħafna Netwerks tat-Tagħlim Miftuħ tal-UE – bil-għoti ta’ pariri, appoġġ u aċċess kemm għall-kapital riskjuż (venture capital) kif ukoll is-servizzi tekniċi. L-awtoritajiet lokali u reġjonali rilevanti kollha, apparti l-korpi pubbliċi ċentrali, kif ukoll is-settur privat, l-irġiel u n-nisa ordinarji b’ideat, esperjenza u immaġinazzjoni ser ikollhom l-opportunità u l-kapaċità joffru l-ideat tagħhom lil netwerk usa’;

20.   jirrikonoxxi li l-innovaturi u l-inventuri jridu jispiraw ruħhom minn persuni u gruppi simili u jiġu mħeġġa minnhom. Netwerk Virtwali tal-Kreattività jista’ jgħin biex dan jiġi żviluppat – bil-ħolqien tal-“aqwa eżempji ta’ innovazzjoni” kif ukoll billi joffri konsulenza u għarfien espert. Il-benefiċċju tan-natura virtwali huwa li jgħin lil dawk li jgħixu fil-gżejjer jew f’żoni rurali, iż-żoni ultraperiferiċi, muntanjużi u b’popolazzjoni żgħira u mferrxa, li x’aktarx ikunu ’l bogħod mill-universitajiet, biex jibbenefikaw minn aċċess għal pariri, edukazzjoni u għarfien espert; barra minn aċċess għal appoġġ intraprenditorjali u gwida finanzjarja; biex jiżviluppw bħala komunità virtwali, jekk mhux reali;

21.   jemmen li l-kreattività u l-innovazzjoni huma meħtieġa wkoll fil-programm attwali biex jiġu indirizzati fl-aħjar mod possibbli l-isfidi tas-sostenibbiltà u tat-tibdil fil-klima. Il-kampanji favur l-effiċjenza fl-użu tal-enerġija fil-livell lokali u reġjonali mhux biss għandhom il-potenzjal biex inaqqsu l-emissjonijiet, iżda wkoll biex joħolqu impjiegi u negozji ġodda hekk imsejħa “green collar” li barra milli jsaħħu l-ħiliet jipprovdu impjieg sigur u fit-tul, li l-Politika ta’ Koeżjoni għandha tappoġġja. Xi reġjuni diġà stabbilixxew miri għat-tnaqqis tal-karbonju fil-programmi tagħhom u l-prattika tajba ta’ din tista’ tiġi estiża għall-bqija ta’ dan il-perijodu ta’ programmar;

22.   huwa tal-fehma li hija meħtieġa sħubija bejn partijiet indaqs li tirrappreżenta s-settur pubbliku jew privat; approċċ li jħeġġeġ l-innovazzjoni u l-parteċipazzjoni reġjonali u lokali u li huwa inklużiv u mhux esklużiv. Il-post tas-sħubija, kemm pubblika/privata kif ukoll pubblika/pubblika, kemm fl-istess livell ta’ governanza kif ukoll bejn il-livelli ta’ governanza, ma jistax jiġi eżaġerat f’dan ir-rigward; l-awtoritajiet lokali u reġjonali u l-imsieħba tagħhom huma s-soluzzjonijiet potenzjali għall-qasma fl-innovazzjoni, jekk jingħataw l-appoġġ biex ikunu;

23.   jiddikjara li issa huwa ż-żmien għall-innovazzjoni u l-kreattività u li l-awtoritajiet lokali u reġjonali jingħataw l-opportunità joħorġu fid-dieher l-għarfien espert tagħhom. Pereżempju, il-kultura u t-turiżmu, fil-qofol tagħhom, jaħdmu fil-livell lokali u reġjonali, bil-potenzjal li jinħoloq l-impjieg u l-investiment. Kemm bħala Bliet Kapitali Ewropej tal-Kultura, kif ukoll bħala ċentri kulturali min-natura stess tagħhom, ħafna bliet u reġjuni Ewropej urew l-effikaċja ta’ dawn is-setturi ta’ politika fl-iżvilupp ta’ immaġini attraenti u distintiva u ta’ potenzjal frisk ta’ impjieg, li tista’ tiġbed investiment ġdid;

Is-semplifikazzjoni tal-ġestjoni biex jittejbu l-effikaċja u l-kontroll

24.   jilqa’ l-miżuri ta’ semplifikazzjoni li ttieħdu sal-lum u jinkoraġġixxi aktar dibattitu mal-partijiet interessati sabiex jiġi stabbilit fejn jistgħu jsiru aktar aġġustamenti għal dan il-perijodu ta’ programmar. Il-KtR jemmen li ġestjoni u kontroll finanzjarju eċċessiv ixekkel il-politika ta’ koeżjoni u jista’ jkun kontroproduttiv, peress li l-isponsors tal-proġetti jieħdu pass lura mill-politika minħabba l-piżijiet qawwija ta’ konformità u ta’ kontroll finanzjarju. Għalkemm il-KtR jirrikonoxxi l-importanza ta’ kontroll finanzjarju strett tal-flejjes pubbliċi, m’għandux iġiegħel lill-awtoritajiet lokali u reġjonali jibżgħu mir-riskju, jew li jevitaw programmi innovattivi u kreattivi minħabba l-biża’ ta’ falliment jew pieni (“claw back”). Il-ġestjoni wkoll għandha tiġi semplifikata, billi jiġu evitati interpretazzjonijiet mill-ġdid u billi, permezz ta’ dispożizzjonijiet ċari u preċiżi, jiġi ggarantit qafas leġiżlattiv stabbli u preċiż għal kull perijodu ta’ programmazzjoni;

25.   jemmen li l-fondi li ma jintefqux minħabba N+2 m’għandhomx jingħataw lura lill-Kummissjoni u mbagħad jiġu trasferiti lill-Istat Membru, iżda minflok il-flus jistgħu jintużaw għal Fondi ta’ Kapital Riskjuż jew ta’ Kapital tal-Bidu bbażati fir-reġjuni, jew għall-Fond Ewropew ta’ Aġġustament għall-Globalizzazzjoni tal-Kummissjoni. Suġġeriment ieħor huwa Fond Ewropew għall-Adattament għat-tibdil fil-klima biex jgħin bil-finanzjament ta’ proġetti lokali li jimmiraw biex is-setturi ekonomiċi varji jadattaw għal problemi ambjentali attwali u futuri. Dawn il-miżuri ta’ adattament jistgħu jinkludu proġetti jew skemi għal taħriġ mill-ġdid sabiex il-ħaddiema affettwati jingħataw l-għajnuna biex isibu impjiegi sostenibbli mil-lat ambjentali. Jistgħu jinkludu wkoll programmi ta’ ristrutturar għal intrapriżi li mhumiex vijabbli mil-lat ambjentali. Il-fondi li jiġu allokati għall-Fond ta’ Kapital Riskjuż permezz tal-Bank Ewropew tal-Investiment jistgħu joffru lill-SMEs, lill-intrapriżi soċjali u lill-inizjattivi bbażati fil-komunità, aċċess għal fondi kemm għal żmien qasir kif ukoll għat-tkabbir, li fis-sitwazzjoni ekonomika attwali saru diffiċli biex jinkisbu. Ikun xi jkun il-każ, huwa tajjeb li r-regola N+2 tkun aktar flessibbli billi jitqiesu l-għanijiet li jridu jintlaħqu mill-politika ta’ koeżjoni u l-effetti li jħallu t-tibdiliet ċikliċi fuq il-finanzi pubbliċi u l-investiment privat;

26.   jemmen ukoll li tintlaħaq semplifikazzjoni addizzjonali jekk il-Kummissjoni tanalizza l-proċeduri ta’ verifika tal-Istat Membru u tara jekk jistgħux jitwettqu “kuntratti ta’ fiduċja” sabiex tiġi evitata d-dupplikazzjoni fil-proċeduri ta’ verifika. Din m’għandhiex tkun kwistjoni ta’ tisħiħ tal-monitoraġġ, iżda primarjament ta’ evitar ta’ żbalji, prevenzjoni u evalwazzjoni tar-riżultati. Il-prinċipju tal-proporzjonalità ta’ regolamenti fuq proġetti żgħar għandu jiġi applikat biex jitnaqqsu l-piżijiet;

Għarfien aħjar u usa’; ħarsa lejn il-ġejjieni ...

27.   jirrikonoxxi l-iskemi pilota li ser jitwaqqfu mill-Kummissjoni, mill-2011, għall-introduzzjoni ta’ indikaturi addizzjonali li jmorru lil hinn mill-PDG. Il-KtR argumenta f’diversi opinjonijiet favur l-iżvilupp ta’ indikaturi ġodda li permezz tagħhom ikunu jistgħu jitqiesu aħjar id-differenzi territorjali fil-politiki pubbliċi b’mod ġenerali, u l-politika ta’ koeżjoni b’mod partikolari;

28.   jinkoraġġixxi l-iskambju tal-esperjenzi bejn ir-reġjuni Ewropej u l-iżvilupp ta’ clusters għall-innovazzjoni u l-ekoinnovazzjoni, li jistgħu jagħtu kontribut sostanzjali biex jonqos il-fenomenu tal-konċentrazzjoni eċċessiva ta’ dawn l-attivitajiet f’ċerti żoni u jtaffu d-disparitajiet bejn ir-reġjuni;

29.   jirrikonoxxi li ftit li xejn hemm skambji ta’ din l-informazzjoni u ma jsirux żviluppi fuq dak li diġà kien ta’ suċċess. Din hija r-raġuni għalfejn il-KtR nieda b’suċċess l-iskema tar-Reġjuni Intraprenditorjali Ewropej bil-għan li jkun hemm skambju tal-aħjar prattiki u tiġi ppremjata l-aqwa strateġija għall-iżvilupp ekonomiku ta’ Reġjun Intraprenditorjali fl-UE. Il-KtR jilqa’ wkoll inizjattivi bħall-premji InfoRegio u RegioStars; madankollu, bażi ta’ data li tkun iktar faċli biex tintuża, preferibbilment b’ambitu usa’ mill-fondi tal-Politika Reġjonali, tista’ tgħin biex it-tagħlim jitkattar. Bażi ta’ data interattiva, ispirata minn xi sit kummeċjali u għodod tan-netwerking soċjali, tista’ tkun ta’ benefiċċju għal kulħadd;

30.   jirrikonoxxi n-nuqqas ta’ data bħalissa, peress li d-data li għandna relatata mas-sitwazzjoni finanzjarja u l-effett tagħha fuq l-awtoritajiet lokali u reġjonali ilha iktar minn sentejn ma tiġi aġġornata, li ser jaffettwa l-implimentazzjoni tal-programmi, inaqqas il-flessibilità fir-rispons u jillimita dawk il-bidliet meħtieġa għar-regolamenti interni;

31.   jemmen li l-allokazzjoni ta’ Fondi Strutturali biss fuq il-bażi tal-PDG taħbi l-istampa ekonomika reali fir-reġjuni u tinjora ż-żjieda fl-irkejjen ta’ deprivazzjoni fl-Istati Membri fejn il-PDG huwa għoli;

32.   jemmen li għandha tiġi analizzata l-possibilità ta’ aktar semplifikazzjoni billi jiġu kkombinati l-ERDF, l-ESF u l-programmi tal-iżvilupp rurali. Approċċ ta’ punt ta’ waqfa waħda jista’ jkun il-punt tat-tluq biex tiġi kkunsidrata din l-idea. Dan jista’ jippermetti lir-reġjuni jiksbu vantaġġ aħjar tal-opportunitajiet ta’ finanzjament u biex jipprogrammaw servizzi msejsa fuq il-ħtiġijiet, jiġifieri l-kombinazzjoni ta’ ERDF u ESF biex jissaħħu l-ħiliet u biex jingħata xogħol lil impjegati potenzjali;

33.   jemmen li l-politika ta’ koeżjoni tal-futur trid tapplika approċċ iktar flessibbli li jippermetti lill-bliet u r-reġjuni jiżviluppaw programmi bbażati fuq il-ħtiġjiet tagħhom u tal-komunitajiet lokali u reġjonali minflok ma jipprovaw iqabblu l-ħtiġijiet għal oqfsa minn fuq għal isfel. Dan ifisser li programmi għandhom jinbnew fuq strateġiji reġjonali li ġew ikkonsultati b’mod wiesa’ mal-partijiet interessati kollha;

34.   jemmen li l-iżvilupp ta’ strateġiji fil-livell makro, pereżempju l-Istrateġija tal-UE għar-Reġjun tal-Baħar Baltiku, għandu jikkontribwixxi għat-tisħiħ tar-rwol tal-livell lokali u reġjonali fl-implimentazzjoni tal-politika tal-UE b’mod iktar ġenerali; il-Kumitat jipproponi wkoll li jitkompla l-iżvilupp ta’ strateġiji ġodda f’żoni ġeografiċi oħra, u dan b’appoġġ adegwat mill-pajjiżi kkonċernati u mill-istituzzjonijiet Ewropej;

35.   jipproponi li l-kampanja favur l-effiċjenza fl-użu tal-enerġija fil-bini u fit-trasport għandha ssir parti essenzjali tal-fondi ta’ koeżjoni, bħala pilastru meħtieġ għall-iżvilupp permess iffinanzjat mill-UE;

Rakkomandazzjonijiet

36.   Il-KtR jissuġġerixxi li White Paper dwar il-Koeżjoni Territorjali tista’ tkun approċċ utli u jistaqsi lill-Kummissjoni Ewropea x’beħsiebha tagħmel bl-400 tweġiba għall-Green Paper dwar il-Koeżjoni Territorjali sabiex jiġu appoġġjati l-kunċett u l-implimentazzjoni tal-Koeżjoni Territorjali fil-politiki tal-futur tal-UE;

37.   itenni li jeħtieġ li l-politika ta’ koeżjoni tkompli wara l-2013 bħala strument għall-iżvilupp tal-Unjoni Ewropea li issa huwa aktar vitali anke minħabba l-kriżi ekonomika gravi li laqtet lill-Ewropa. Għal dan il-għan, jappella biex il-Ħames Rapport dwar il-Koeżjoni jafferma mill-ġdid l-appoġġ tiegħu għal Politika ta’ Koeżjoni ambizzjuża b’approċċ b’saħħtu bbażat fuq il-post li b’konformità mal-Artikolu 174 tat-Trattat ta’ Lisbona għandha tkun immirata lejn il-promozzjoni ta’ koeżjoni ekonomika, soċjali u territorjali, u li tkun disponibbli mhux biss għar-reġjuni li għadhom ma laħqux mal-oħrajn, iżda għat-territorji kollha tal-UE biex jiġu indirizzati l-iżvantaġġi ekonomiċi u soċjali eżistenti kif ukoll biex jiġu sfruttati l-assi territorjali;

38.   jitlob lill-Kummissjoni Ewropea biex twaqqaf bażi ta’ data li faċli tintuża tal-aqwa prattika minn oqsma differenti tal-politika pubblika (pereżempju l-appoġġ għall-innovazzjoni, l-appoġġ għall-inklużjoni, miżuri fir-rigward tal-klima). Dan huwa qasam ewlieni ta’ assistenza teknika mill-firxa sħiħa ta’ programmi ffinanzjati mill-UE sabiex ikun possibbli skambju reali u żvilupp fuq l-aqwa prattika;

39.   jenfasizza li ċerti reġjuni qed jippromovu inizjattivi innovattivi u ambjentali li jippromovu b’mod attiv l-intrapriża filwaqt li jirrikonoxxu l-ħtieġa li l-programmi jkunu soċjalment u ambjentalment sostenibbli. Barra minn hekk, huwa essenzjali li l-awtoritajiet lokali u reġjonali jingħataw il-possibbiltà jsiru jafu dwar il-prattiki tajba minn Stati Membri oħrajn (1);

40.   jirrikonoxxi li minbarra l-PDG għandhom jitqiesu wkoll indikaturi alternattivi, iżda jinnota li s’issa għadu ma ntlaħaqx ftehim dwarhom fil-livell tal-UE u għadhom mhux disponibbli għal-livell NUTS II. Għalhekk il-KtR jappoġġja l-proposta tal-Kummissjoni Ewropea fil-Komunikazzjoni tagħha “Il-PDG u lil hinn” li sa mhux iktar tard mill-2012 tressaq rapport dwar aktar żvilupp tal-mudelli tal-indikaturi Ewropej;

41.   isejjaħ lill-Kummissjoni Ewropea biex tkompli tistudja kif l-implimentazzjoni tista’ tiġi semplifikata u faċilitata aħjar. Dan jista’ jsir b’modi ta’ ħidma interna u mhux dejjem jesiġi bidliet fir-regolamenti. Miżuri sempliċi biex tingħata interpretazzjoi ċara u gwida mhux ambigwa lill-awtoritajiet ġestjonali kollha jistgħu jgħinu biex jiġi evitat dewmien mhux neċessarju u diffikultajiet fl-implimentazzjoni tal-programmi. F’dar-rigward ikun utli li jiġu ppubblikati n-noti ta’ gwida għall-implimentazzjoni li sar qbil dwarhom fi ħdan il-Kumitati ta’ Koordinazzjoni bejn l-Istati Membri u l-Kummissjoni; f’kull każ, ikun utli ħafna jekk it-testi regolatorji, hekk kif jgħaddi ż-żmien, iżommu l-istess terminoloġija u dispożizzjonijiet relatati mal-qasam tal-ġestjoni, peress li huwa naturali u loġiku li dawn jitqiesu bħala mhux varjabbli;

42.   jirrakkomanda li kull N+2 u N+3 minn reġjun li ma jintefaqx jinżamm għall-kapital ta’ riskju b’bażi reġjonali tal-fondi tal-kapital tal-bidu bil-għan speċifiku li jitwaqqfu proġetti ta’ appoġġ għall-innovazzjoni u l-iżvilupp tal-SMEs, jew għall-Fond Ewropew ta’ Aġġustament għall-Globalizzazzjoni tal-Kummissjoni, jew għal Fond ta’ Aġġustament għat-Tibdil fil-Klima futur;

43.   jirrakkomanda li l-programmi kollha jkollhom aċċess għall-prattika tajba attwali biex inaqqsu l-marka tal-karbonju għall-implimentazzjoni tal-programmi ERDF, ESF u tal-Iżvilupp Rurali, sabiex programmi oħrajn ikunu jistgħu jdaħħlu dan fil-programmi tagħhom u jindirizzaw l-isfida komuni tagħna fir-rigward tat-tibdil fil-klima. Il-programmar futur ser ikollu jara kif il-Fondi Strutturali qed jimxu mhux biss lejn il-miri attwali ta’ Lisbona, iżda wkoll lejn ekonomija mifruxa madwar l-Ewropa b’użu baxx tal-karbonju, bl-aqwa prattika fi programmi fejn l-użu ta’ karbonju huwa żero;

44.   jirrakkomanda li l-Kummissjoni Ewropea tevalwa l-ħolqien ta’ Netwerk Virtwali tal-Kreattività u jistqarr li huwa lest jipparteċipa fit-tfassil tal-kontenut tiegħu;

45.   jirrakkomanda li l-Politika ta’ Koeżjoni tissawwar mill-ġdid, sabiex il-prinċipju tas-sussidjarjetà japplika fil-livell lokali u reġjonali, mhux biss fil-livell tal-Istat Membru;

46.   jistieden lill-Kummissjoni biex fil-perijodu ta’ programmar li jmiss tapplika l-prinċipju tal-proporzjonalità wkoll għal proċeduri amministrattivi, sabiex id-dokumentazzjoni li titlob tkun adatta għall-ammonti mitluba, sabiex titnaqqas il-burokrazija.

Brussell, 10 ta’ Frar 2010

Il-President tal-Kumitat tar-Reġjuni

Mercedes BRESSO

---

(1)  Il-KtR jinnota b’interess il-proġetti li ġejjin: www.train2000.org.uk/wiced – eżempju dinji ewlieni ta’ intrapriża u innovazzjoni. The Women's International Centre for Economic Development (W.I.C.E.D). Il-proġett jippromovi u jipprovdi appoġġ għall-intraprenditorija tan-nisa f'Liverpool. http://www.deaca.dk/ – eżempju Daniż: l-Intrapriża u l-Ambjent. Iċ-Ċentri Reġjonali għall-Iżvilupp tan-Negozju investew madwar EUR 42 miljun fl-2007 għall-appoġġ ta’ 28 proġett. Dawn ivarjaw minn appoġġ għall-iżvilupp tal-enerġija sostenibbli, il-bijokarburanti u l-bijomassi għal appoġġ ta’ proġetti fil-prattika għall-iffrankar tal-enerġija. Xi eżempji ta’ proġetti għall-iffrankar tal-enerġija huma l-ġestjoni tal-enerġija intelliġenti fi “growth houses” (inkubaturi ta’ intrapriżi) fir-reġjun tan-Nofsinhar tad-Danimarka fejn il-konsum tal-enerġija fi “growth house” naqas b’50 %. http://dev.nwdacarboncalculator.com – Sostenibbiltà ambjentali - “il-kalkolatur tal-karbonju” jippermetti lill-koordinaturi tal-programm fir-reġjun tal-Majjistral tal-Ingilterra biex jidentifikaw l-impatt tal-inizjattiva tagħhom fuq l-ambjent, speċifikament il-livell tal-emissjonijiet tas-C02 http://www.goeast.gov.uk/goeast/european_funding/project_case_studies / – Sostenibbiltà ambjentali – Il-Lvant tal-Ingilterra jħeġġeġ l-identifikazzjoni u d-disseminazzjoni ta’ forom innovattivi ta’ tfassil ta’ proġett u tqassim. http://www.em-lyon.com/english/emlyon/who/index.aspx – Intraprenditorija – EMLYON (Franza) hija skola tan-negozju ddedikata għat-tagħlim tul il-ħajja għall-ġestjoni intraprenditorjali u internazzjonali.

1

2

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/10 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/10

---

Opinjoni tal-Kumitat tar-Reġjuni dwar “Kontribut għall-iżvilupp sostenibbli: ir-rwol tal-kummerċ fair trade u l-iskemi mhux governattivi ta’ assigurazzjoni ta’ sostenibilità relatati mal-kummerċ”

(2010/C 175/03)

I.   KUMMENTI ĠENERALI

IL-KUMITAT TAR-REĠJUNI,

1.   jilqa’ bis-sħiħ il-Komunikazzjoni tal-Kummissjoni tal-5 ta’ Mejju 2009 – “Kontribut għall-Iżvilupp Sostenibbli: Ir-rwol tal-kummerċ Fair Trade u l-iskemi mhux governattivi ta’ assigurazzjoni ta’ sostenibilità relatati mal-kummerċ”. F’din il-Komunikazzjoni l-Kummissjoni titfa’ dawl fuq is-sitwazzjoni attwali tal-fair trade u tal-iskemi mhux governattivi (jiġifieri privati) ta’ assigurazzjoni ta’ sostenibilità relatati mal-kummerċ;

2.   jistqarr li matul dawn l-aħħar snin is-suq tal-prodotti fair trade għadda minn tkabbir rapidu. Illum-il ġurnata l-utenti tal-UE jixtru b’madwar EUR 1.5 biljun ta’ prodotti biċ-ċertifikat tal-fair trade – sebgħin darba iktar minn kemm kienu jixtru fl-1999 meta l-Kummissjoni ppreżentat l-ewwel komunikazzjoni tagħha dwar it-tema;

3.   jemmen li definizzjoni uniformi tal-fair trade hija indispensabbli sabiex tiġi evitata sitwazzjoni fejn konsumaturi b’rieda tajba jsibu ruħhom qalb ħafna tikketti u ċertifikati li kollha jistqarru li jirrappreżentaw biss prodotti li saru f’kundizzjonijiet ġusti, etiċi u alternattivi. Fil-Komunikazzjoni tal-Kummissjoni tal-5 ta’ Mejju 2009 ssir referenza għall-kriterji tal-fair trade hekk kif inhuma definiti mill-Moviment tal-Fair Trade u msemmija fir-Riżoluzzjoni tal-Parlament Ewropew dwar il-Fair Trade u l-iżvilupp tas-6 ta’ Ġunju 2006. It-terminu “fair trade” jintuża b’konformità mal-istandards stabbiliti mill-organizzazzjonijiet internazzjonali tat-twaqqif tal-istandards u l-valutazzjoni tal-konformità, li huma membri tal-alleanza ISEAL, u kif applikat mill-organizzazzjonijiet tal-fair trade;

4.   jinnota b’attenzjoni li l-livell ta’ għarfien tal-konsumatur tal-marka fair trade fir-Renju Unit kien ta’ iktar minn 70 % fl-2008 (meta mqabbel ma’ 12 % fl-2000) u fi Franza 74 % fl-2005 (meta mqabbel ma’ 9 % fl-2000). Fi stħarriġ li sar fl-2009, il-marka fair trade fil-Ġermanja ġiet fl-ewwel post minn fost 407 marka u organizzazzjonijiet mingħajr skop ta’ qligħ fil-klassifikazzjoni tas-sostenibilità;

5.   jinsab kuntent li fl-aħħar tal-2007 il-bejgħ ta’ prodotti biċ-ċertifikat tal-fair trade madwar id-dinja qabeż is-somma ta’ EUR 2.3 biljun (minkejja li għadu ħafna iktar lura mill-bejgħ tal-ikel organiku u jammonta għal inqas minn 1 % tal-kummerċ totali). L-Ewropa hija ċ-ċentru tal-fair trade fejn iseħħ minn 60 % sa 70 % tal-bejgħ globali. Madanakollu jeżistu differenzi kbar pereżempju bejn l-iktar suq li qed jikber b’rata mgħaġġla, jiġifieri dak tal-Isvezja, u l-Istati Membri l-ġodda fejn il-kunċett għadu relattivament mhux magħruf.

II.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

Karatteristiċi tal-fair trade

6.   jenfasizza li wieħed mill-karatteristiċi partikolari tal-fair trade u skemi privati oħra ta’ assigurazzjoni ta’ sostenibilità huwa li essenzjalment huma mekkaniżmu volontarju u dinamiku li jiżviluppa flimkien mal-għarfien u d-domanda tas-soċjetà u tal-konsumatur;

7.   jenfasizza l-fehma tal-Kummissjoni li t-twaqqif ta’ kriterji tal-klassifikazzjoni jew ir-regolamentazzjoni għall-iskemi privati ta’ assigurazzjoni ta’ sostenibilità relatati mal-kummerċ mhux ser jikkontribwixxi sabiex jintlaħqu l-għanijiet tal-iżvilupp sostenibbli. Minflok dawn jillimitaw l-element dinamiku tal-inizjattivi privati f’dan il-qasam u jistgħu jxekklu l-iżvilupp futur tal-fair trade;

8.   jitlob li l-marka fair trade tiżgura b’transparenza sħiħa li kull stadju fil-katina tal-produzzjoni jikkonforma mal-kriterji stabbiliti;

9.   jistqarr li l-iżvilupp sostenibbli jista’ jiġi promoss permezz ta’ kunċetti li jiġbru flimkien l-aspetti ambjentali, soċjali u ekonomiċi. Sabiex is-suq jaħdem tajjeb huwa importanti li l-konsumaturi u l-produtturi jkollhom aċċess għal tagħrif kredibbli dwar l-iskemi. Tikketti u ċertifikati indipendenti li l-konsumatur jista’ jafda u li huma mmonitorjati minn korpi indipendenti jkunu utli ħafna.

L-akkwist pubbliku

10.   bi pjaċir jilqa’ d-direttivi Ewropej dwar l-akkwist pubbliku adottati fl-2004. Dawn jiffurmaw il-bażi ta’ bosta liġijiet fil-qasam tal-akkwist pubbliku fl-Istati Membri u jippermettu li jitqiesu kriterji soċjali u ambjentali fis-sejħa għall-offerti;

11.   jinnota li l-awtoritajiet pubbliċi jonfqu l-ekwivalenti ta’ 16 % tal-PGD tal-UE u għalhekk huma suq strateġiku importanti. Jekk jitqiesu l-iżvilupp sostenibbli u l-fair trade fl-akkwist pubbliku, l-awtoritajiet lokali u reġjonali mhux biss ikunu jistgħu jagħtu sevizzi li jrendi qligħ u jkun effiċjenti fuq perijodu medju u twil iżda anki li jagħti kontribut importanti sabiex jintlaħqu l-għanijiet tal-ġustizzja soċjali u l-iżvilupp sostenibbli;

12.   jenfasizza li l-prodotti fair trade huma opportunità tajba għall-konsumaturi u s-settur tal-akkwist pubbliku, u li permezz tal-poter tal-akkwist tagħhom jikkontribwixxu għal koerenza bejn l-għanijiet tal-politika kummerċjali u l-politika tal-iżvilupp;

13.   jenfasizza li l-awtoritajiet lokali u reġjonali huma responsabbli minn parti importanti tan-nefqa fl-akkwist pubbliku. Fid-dawl ta’ dan ir-rwol importanti huma għandhom ikunu involuti fil-promozzjoni tal-miżuri tal-iżvilupp sostenibbli u l-fair trade fl-Ewropa kollha. L-awtoritajiet lokali u reġjonali m’għandhomx iqisu biss l-aspetti ekonomiċi, tekniċi jew legali tal-fair trade iżda wkoll dawk politiċi;

14.   fil-passat stqarr li r-regoli fil-qasam tal-akkwist pubbliku huma pjuttost kumplessi u bosta awtoritajiet lokali u reġjonali jħabbtu wiċċhom ma’ diffikultajiet meta jiġu biex jimplimentawhom kif suppost. Għalhekk jitlob lill-Kummissjoni sabiex fil-futur tistabbilixxi linji gwida ċari u dettaljati għall-akkwist soċjali, li l-awtoritajiet lokali u reġjonali jkunu jistgħu jużaw fis-sejħa għall-offerti fil-qasam tal-fair trade;

15.   jinnota b’interess li biex tirreaġixxi aħjar għall-bżonn li għandhom l-awtoritajiet kuntrattwali ta’ gwida għall-implimentazzjoni tas-sejħiet sostenibbli għall-offerti, il-Kummissjoni dan l-aħħar adottat Komunikazzjoni dwar l-akkwist pubbliku għal ambjent aħjar (li tikkomplementa l-Gwida għall-Akkwist Pubbliku Ekoloġiku) u bħalissa qed taħdem fuq il-publikazzjoni ta’ gwida parallela dwar sejħiet għall-offerti soċjali. Flimkien, dawn il-gwidi jikkostitwixxu gwida komprensiva għal sejħiet għall-offerti (ekoloġiċi u soċjali) sostenibbli;

16.   jilqa’ t-tħabbira ta’ gwida oħra u jitlob il-Kummissjoni sabiex fid-dawl tal-iżviluppi rapidi fil-qasam toħroġ il-pubblikazzjoni tagħha mill-iktar fis possibbli;

17.   jitlob li l-Kumitat stess jaġixxi ta’ multiplikatur fid-disseminazzjoni tal-linji gwida kkonċernati billi juża n-netwerk ta’ kuntatti tiegħu u fl-istess waqt jaħdem mal-Kummissjoni Ewropea sabiex jiġi implimentat skambju ta’ informazzjoni bejn l-awtoritajiet lokali u reġjonali. L-awtoritajiet lokali u reġjonali (b’mod partikolari dawk li għandhom ħtiġijiet simili) jistgħu jistabbilixxu n-netwerk tagħhom bil-prattiki t-tajba għall-użu tal-prodotti fair trade;

18.   jitlob li titqies l-utilità ta’ proġett ġdid għall-iskambju tal-informazzjoni. Il-Kummissjoni Ewropea u l-KtR bħalissa qed jimplimentaw “borża ta’ kooperazzjoni għall-ħidma deċentralizzata konġunta” sabiex jiffaċilitaw u jikkoordinaw l-iżvilupp ta’ miżuri fil-qasam tal-ħidma ta’ kooperazzjoni deċentralizzata bejn l-awtoritajiet lokali u reġjonali fl-UE u l-imsieħba tagħhom fil-pajjiżi li qed jiżviluppaw. Il-borża ta’ kooperazzjoni sa tkun servizz online li jaqdi kemm il-bżonnijiet u t-talbiet ta’ appoġġ kif ukoll l-interess u s-sejħiet li jsiru. Il-membri tal-KtR huma mitluba jużaw dan l-istrument elettroniku (maħsub għall-2010) sabiex jagħmlu sejħiet korretti. B’hekk jiġi ffaċilitat b’mod konsiderevoli l-iskambju ta’ informazzjoni bejn l-awtoritajiet lokali u reġjonali involuti fil-ħidma ta’ żvilupp tal-kooperazzjoni u jkun jista’ jkun hemm uniformità bejn il-proġetti tal-awtoritajiet lokali u reġjonali fl-UE u fil-pajjiżi li qed jiżviluppaw.

19.   għalhekk jistgħu jintużaw proġetti ta’ kooperazzjoni deċentralizzata biex jiġu żviluppati prodotti tal-fair trade, jinġabru l-istudji tal-impatt u jiġu appoġġjati l-produtturi ż-żgħar fin-Nofsinhar;

20.   minbarra t-tħeġġiġ tal-akkwisti pubbliċi skont l-istandards tal-fair trade, jenfasizza l-benefiċċji tal-promozzjoni tal-akkwisti minn entitajiet privati skont l-istandards tal-fair trade. Għalhekk iħeġġeġ lill-awtoritajiet lokali u reġjonali jiżviluppaw inċentivi li jistimulaw l-akkwisti skont l-istandards tal-fair trade fin-negozji, bħalma huma l-kompetizzjonijiet fuq il-mudell ta’ dawk eżistenti bħall-“Fair Trade Capitals” u “Fair Trade Towns”;

L-appoġġ tal-Kummissjoni

21.   jilqa’ l-impenn tal-Kummissjoni fid-dawl tal-kontribut potenzjali tal-fair trade u skemi privati oħra ta’ assigurazzjoni ta’ sostenibilità relatati mal-kummerċ u l-fatt li hija preparata tkompli tappoġġja dawn l-iskemi anki fil-futur;

22.   jemmen li hemm bżonn indispensabbli ta’ bilanċ tajjeb bejn, minn naħa, ix-xewqa tal-kummerċ, l-investimenti u t-tkabbir ekonomiku, li huma parti minn aġenda bbażata fuq il-liberalizzazzjoni u l-globalizzazzjoni, u min-naħa l-oħra ta’ rispett għar-regoli tal-iżvilupp sostenibbli, il-bżonn ta’ kundizzjonijiet trasparenti u ġusti tal-kummerċ u r-rikonoxximent ċar min-naħa tal-pajjiżi industrijalizzati u għonja tal-problemi serji tal-pajjiżi inqas żviluppati fin-negozjati kummerċjali. Bosta organizzazzjonijiet tal-fair trade huma konvinti li l-kummerċ jista’ jkun strument effettiv sabiex jiġi appoġġjat l-iżvilupp sostenibbli u jonqos il-faqar, jekk isir b’mod ġust u responsabbli. Sabiex jintlaħaq dan l-għan hemm bżonn ta’ bidla radikali fl-għamla tal-politika kummerċjali. L-approċċ attwali bbażat fuq is-suq mhux ser jelimina l-iżbilanċ li jeżisti bejn il-poter kuntrattwali tal-kumpaniji multinazzjonali l-kbar u tal-produtturi ż-żgħar. Huwa biss l-involviment sistematiku tal-produtturi marġinalizzati fil-pajjiżi l-fqar fit-tfassil tal-politika kummerċjali li jista’ jagħti kontribut sabiex jiġu eliminati mid-dinja l-inġustizzji tas-sistema kummerċjali attwali;

23.   huwa kuntent li l-Kummissjoni tat appoġġ finanzjarju għall-fair trade u attivitajiet kummerċjali sostenibbli oħra permezz tal-istrumenti tagħha tal-iżvilupp. Bejn l-2007 u l-2008 ġew allokati EUR 19.466 miljun għal bosta azzjonijiet. Dawn intefqu l-iktar f’miżuri ta’ sensibilizzazzjoni fl-Unjoni Ewropea. Għall-2008 u l-2009 ngħataw mezzi addizzjonali ta’ madwar EUR 1 miljun kull sena;

24.   b’kunsiderazzjoni tal-iżvilupp rapidu fil-qasam tal-fair trade f’xi Stati Membri, jitlob lill-Kummissjoni tevalwa jekk jagħmilx sens li jingaħtaw riżorsi addizzjonali lill-Istati Membri li għandhom mhumiex daqshekk impenjati fil-qasam;

25.   jaqbel mal-intenzjoni tal-Kummissjoni li twettaq valutazzjonijiet tal-impatt u sforzi sabiex ittejjeb it-trasparenza fis-suq, kif ukoll li tagħti iktar attenzjoni lill-evalwazzjoni tad-diffikultajiet fl-implimentazzjoni tal-iskemi u l-ksib taċ-ċertifikati. Dan jista’ jkompli jiġi appoġġjat permezz ta’ miżuri simili fl-Istati Membri tal-UE bħall-finanzjament ta’ studju dwar l-impatt tal-fair trade.

L-impenn tal-awtoritajiet lokali u reġjonali fil-politika tal-iżvilupp

26.   jilqa’ bis-sħiħ ir-rikonoxximent tar-rwol importanti li jaqdu l-awtoritajiet lokali u reġjonali fil-politika kummerċjali bil-prodotti tal-fair trade. L-impenn tal-awtoritajiet lokali u reġjonali fil-politika tal-iżvilupp mhix ħaġa ġdida. Bosta reġjuni Ewropej kif ukoll kif ukoll awtoritajiet lokali u reġjonali ilhom snin iwettqu proġetti tal-fair trade mal-imsieħba tagħhom fil-pajjiżi li qed jiżviluppaw. Is-sħubijiet għandhom ikunu bbażati fuq il-fiduċja reċiproka bejn l-imsieħba u fuq it-trasparenza fir-relazzjoni ta’ bejniethom. Il-kuntratti ffirmati fil-qafas tal-fair trade għandhom jirrispettaw il-prinċipji tat-trattament ekwu, tar-rikonoxximent mutwu u tal-proporzjonalità;

27.   jenfasizza li fil-kuntest tad-deċentralizzazzjoni, l-awtoritajiet lokali u reġjonali qed jaħdmu fil-qasam tal-fair trade b’mod dejjem iktar professjonali. L-awtoritajiet lokali u reġjonali għandhom għarfien ta’ valur f’oqsma li huma importanti ħafna għall-pajjiżi li qed jiżviluppaw u sabiex jintlaħqu l-għanijiet ta’ żvilupp tal-millennju. Għalhekk huma għandhom jitqiesu bħala partijiet interessati importanti fil-politika tal-fair trade;

28.   jilqa’ x-xewqa tal-Kummissjoni li tħares in-natura mhux governattiva tal-fair trade u skemi simili oħra ta’ sostenibilità madwar l-UE. Ir-regolazzjoni tas-settur pubbliku tista’ tostakola l-iżvilupp u t-tħaddim ta’ iskemi privati dinamiċi;

29.   huwa madanakollu tal-fehma li fil-qasam tal-akkwist pubbliku hemm bżonn ta’ standards legali għas-sejħiet għall-offerti, sabiex il-fornituri tal-prodotti tal-fair trade jingħataw l-opportunità li jipparteċipaw fis-suq.

Ħidma ta’ sensibilizzazzjoni

30.   jinsab kuntent dwar l-iżvilupp tal-fair trade u r-rieda dejjem ikbar tal-muniċipalitajiet u r-reġjuni tal-Ewropa li joħolqu kriterji ekoloġiċi u soċjali fil-qasam tal-akkwist pubbliku. Din ir-rieda iktar u iktar hija sinifikanti fil-kuntest tal-kriżi finanzjarja u ekonomika attwali. Meta beda l-fair trade fis-snin sebgħin, il-kritika tal-istrutturi kummerċjali globali inġusti kienet l-enfasi prinċipali tiegħu. Il-fair trade, li beda oriġinarjament bħala moviment ta’ sensibilizzazzjoni, illum-il ġurnata jiġbed l-attenzjoni f’kuntest iktar ristrett ta’ politika kummerċjali minħabba ż-żieda fil-qligħ li jiġġenera;

31.   ifakkar li l-istrutturi deċentralizzati li jwettqu ħidma ta’ sensibilizzazzjoni fl-Ewropa huma msieħba importanti tal-fair trade u għandhom jiġu involuti b’mod sistematiku fit-tfassil tal-għanijiet tal-politika tal-iżvilupp hekk kif inhuma involuti l-organizzazzjonijiet tal-ħarsien tal-konsumaturi. Huma u jiġu indirizzati l-istrutturi kummerċjali inġusti, b’mod partikolari fil-qasam tal-politika kummerċjali u agrikola tal-Ewropa, għandhom jiġu promossi l-possibbiltajiet personali li jeżistu għall-azzjoni li wieħed jixtri b’mod “ġust”. Bl-istrument tal-edukazzjoni nistgħu naħdmu kontra l-faqar, is-sottożvilupp, l-isfruttament, il-ġuħ u l-qerda tal-ambjent;

32.   jinnota bi pjaċir li matul dawn l-aħħar snin, fl-awtoritajiet lokali u reġjonali tal-Unjoni Ewropea, il-livell li huwa l-eqreb tal-poplu, il-fair trade u l-akkwist ġust stabbilew ruħhom u kisbu reputazzjoni. Bliet fair trade u universitajiet fair trade żiedu l-ammont ta’ nies li jagħtu sehemhom u ħolqu opportunitajiet konkreti ta’ fair trade. Bliet fair trade ilhom jeżistu fir-Renju Unit sa mill-2001 u fil-Ġermanja sa mill-2008. Ir-Renju Unit jinsab fit-tieni post fejn jidħol il-konsum dinji tal-fair trade għal kull persuna. Jeżistu iktar minn 700 belt fair trade fi 12-il Stat Membru tal-UE u hemm ħafna iktar kandidati għat-titlu ta’ belt fair trade;

33.   jiġbed l-attenzjoni għall-bżonn li jissaħħaħ il-poter tal-konsumatur permezz tal-informazzjoni u l-edukazzjoni bil-parteċipazzjoni tal-istampa lokali u nazzjonali u anki permezz tal-mezzi elettroniċi ta’ komunikazzjoni. Ħidma ta’ kooperazzjoni mal-organizzazzjonijiet tal-ħarsien tal-konsumatur tista’ toħloq opportunitajiet oħra;

34.   jilqa’ l-inizjattivi reċenti tal-Fair Trade Advocacy Office (l-uffiċċju għall-promozzjoni tal-fair trade) biex l-MEPs jitħeġġu jimpenjaw ruħhom favur il-fair trade b’appoġġ għall-produtturi marġinalizzati u l-ħaddiema foqra fin-Nofsinhar. Jemmen li inizjattivi bħal dawn jistgħu jinfirxu f’livelli oħra ta’ gvern;

35.   jenfasizza li l-isfidi tal-globalizzazzjoni ilhom li laqtu l-muniċipalitajiet u r-reġjuni tal-Ewropa. Sabiex nirreaġixxu fil-livell lokali u b’ħarsa lejn il-futur hemm bżonn tat-tagħlim kontinwu, nippromovu l-professjonalizzazzjoni u n-netwerking bejn il-partijiet ikkonċernati muniċipali, reġjonali u nazzjonali. Din il-ħidma għadha fil-bidu tagħha fl-Ewropa u jeħtieġ li tiġi żviluppata b’mod sistematiku kemm jista’ jkun malajr.

Appoġġ għall-muniċipalitajiet u r-reġjuni

36.   jinnota b’interess li, pereżempju, il-Ġermanja fl-2001 ħolqot servizz għall-muniċipalitajiet tad-dinja li issa jaħdem ma’ 2 600 muniċipalitajiet Ġermaniżi u ħafna drabi ma’ msieħba internazzjonali (anki bliet f'ġemellaġġ). Bl-appoġġ tal-gvern federali, għal ħafna Länder, assoċjazzjonijiet tal-awtoritajiet lokali u l-organizzazzjoni li tiġbor fiha l-NGOs, dan is-servizz saħħaħ l-impenn lejn il-politika tal-iżvilupp fil-muniċipalitajiet Ġermaniżi sabiex jippromovu l-fair trade u l-akkwist ekoloġiku u soċjali;

37.   jissuġġerixxi li jitfasslu rakkomandazzjonijiet għall-awtoritajiet lokali u reġjonali sabiex isaħħu u jqiegħdu f’netwerk il-potenzjal tagħhom għat-tkabbir sostenibbli qalb sfidi globali għall-iżvilupp sostenibbli sabiex jiġu miġġielda l-faqar u l-qerda tal-ambjent permezz ta’ appoġġ sistematiku għan-netwerking u sabiex jiffaċilitaw b’mod partikolari l-iskambju bejn l-Istati Membri l-qodma u l-ġodda. L-iskambju tal-informazzjoni għandu jiġi mħeġġeġ permezz tal-Portal tal-KtR għall-Kooperazzjoni Deċentralizzata sabiex jinqasmu l-esperjenzi u jinħoloq benchmarking, bil-għan li tingħata l-għajnuna lill-pajjiżi tan-Nofsinhar u tal-Lvant biex jiżviluppaw ideat ta’ appoġġ għall-fair trade fil-kuntest tal-iżvilupp sostenibbli u l-istrateġiji ta’ adattament għat-tibdil fil-klima tagħhom;

38.   iqis li l-finanzjament li jissemma fil-Komunikazzjoni, li jammonta għal EUR 19-il miljun, u ż-żieda ppjanata ta’ miljun għat-tisħiħ tal-fair trade huma bidu tajjeb. Madanakollu jiġbed l-attenzjoni għall-fatt li fil-futur, fid-dawl tal-kobor tal-problemi u l-opportunitajiet għat-tisħiħ tal-potenzjal disponibbli, hemm bżonn ta’ riżorsi addizzjonali;

39.   jiġbed l-attenzjoni għall-fatt li l-awtoritajiet lokali u reġjonali jistgħu jagħtu kontribut dirett għas-suċċess tal-fair trade billi:

| — | joffru biss kafè u te tal-fair trade matul il-laqgħat tagħhom, fl-uffiċċju u fil-canteens; |
| --- | --- |

—

joffru biss kafè u te tal-fair trade matul il-laqgħat tagħhom, fl-uffiċċju u fil-canteens;

| — | jappoġġjaw il-kampanji tal-bliet u l-kunsilli lokali fil-qasam; |
| --- | --- |

—

jappoġġjaw il-kampanji tal-bliet u l-kunsilli lokali fil-qasam;

| — | jirrikonoxxu l-ħidma tal-one-world-shops permezz tal-kunsilli muniċipali; |
| --- | --- |

—

jirrikonoxxu l-ħidma tal-one-world-shops permezz tal-kunsilli muniċipali;

| — | bosta bliet jaħdmu sabiex jiksbu t-titlu ta’ Belt Fair Trade. |
| --- | --- |

—

bosta bliet jaħdmu sabiex jiksbu t-titlu ta’ Belt Fair Trade.

L-iżvilupp ta’ Strateġija Ewropea tal-Fair-Trade

40.   isejjaħ għall-iżvilupp ta’ Strateġija Ewropea tal-Fair-Trade tal-awtoritajiet lokali u reġjonali għall-appoġġ tal-fair trade u tal-akkwist ekoloġiku u soċjali flimkien ma’ programm ta’ azzjoni li tissodisfa l-kriterji ekoloġiċi u soċjali. Din l-istrateġija tista’ tiġi żviluppata abbażi l-ħidma preparatorja li ssir fil-livelli nazzjonali u interreġjonali għal seminars u konferenzi bil-parteċipazzjoni tal-partijiet interessati mill-oqsma tal-politika, l-istat, l-NGOs u s-settur privat;

41.   huwa tal-fehma li l-Istrateġija tista’ tiġi adottata f’konferenza organizzata mill-Kumitat tar-Reġjuni jew mill-Presidenza tal-perjodu u tiġi diskussa u ppreżentata b’mod parallel ukoll fil-qafas tal-Open Days popolari li jorganizza l-KtR fi Brussell;

42.   b’approċċ bħal dan jixtieq li, fid-dawl tal-kriżi finanzjarja u ekonomika u t-theddida tal-katastrofijiet klimatiċi, tingħata attenzjoni u jiġu involuti wkoll l-iktar atturi importanti mill-pajjiżi tan-Nofsinhar u tkompli sseħħ sensibilizzazzjoni dwar il-konsegwenzi tal-globalizzazzjoni. It-tisħiħ tal-istrutturi tal-fair trade u t-tifsira tal-akkwist ekoloġiku u soċjali fil-livelli muniċipali u reġjonali huma importanti daqs kemm huwa netwerk imsaħħaħ mal-imsieħba fil-pajjiżi tal-produzzjoni;

43.   jiġbed l-attenzjoni għall-fatt li l-impatti ġenerali pożittivi tal-fair trade u tal-akkwist ekoloġiku u soċjali s’issa ġejjin l-iktar minn prodotti agrikoli ta’ produtturi żgħar mill-hekk imsejħa pajjiżi li qed jiżviluppaw. Fil-futur ser ikollna nwessgħu l-firxa ta’ prodotti u servizzi tal-fair trade permezz tal-esperjenzi u l-kriterji u l-iżvilupp tagħhom sabiex tissaħħaħ is-sigurtà ġuridika fil-qasam. Għandha ssir ħimda favur u għandu jiġi appoġġjat it-tisħiħ tar-rabta bejn il-produtturi u l-konsumaturi finali. Fil-firxa wiesgħa ta’ prodotti tal-fair trade qed ninkludu prodotti tas-snajja' u prodotti industrijali mill-pajjiżi tal-oriġini kollha, kif ukoll il-forniment ta’ servizzi fair trade, bħall-“Fair Tourism”. It-tkomplija tal-iżvilupp tal-istruttura tqajjem l-ewwelnett kwistjonijiet ta’ evalwazzjoni tal-konformità mal-kriterji ekoloġiċi u soċjali u l-istandards minimi tal-ILO, kif ukoll kwistjonijiet ta’ trasport u bejgħ;

44.   jiġbed l-attenzjoni għall-fatt li s’issa hija u tiġi indirizzata t-tema, ma ġewx ikkunsidrati sew id-direttivi li adottat il-Kummissjoni fl-2008 dwar it-tisħiħ tad-drittijiet tal-persuni b’diżabilita. L-esperjenzi li nkisbu minn sħubijiet internazzjonali bejn il-muniċipalitajiet huma sors ta’ inkoraġġiment għal parteċipazzjoni msaħħa tal-persuni b’diżabilita fil-fair trade u l-akkwist ekoloġiku u soċjali. Huwa jħeġġeġ li din it-tema tiġi indirizzata u meqjusa f’iktar dettall fl-istrateġija li ġiet proposta u li jissaħħu l-preparamenti fil-livelli nazzjonali u interreġjonali;

45.   huwa konxju tal-fatt li l-fair trade jammonta għal inqas minn 1 % tal-qligħ mill-kummerċ totali fl-Ewropa. Min-naħa l-oħra, pajjiżi mexxejja f’dan il-qasam, b’sehem ta’ iktar minn 10 % bħall-Isvizzera, l-Ingilterra, il-pajjiżi Skandinavi, il-Pajjiżi l-Baxxi, l-Awstrija u l-Lussemburgu huma sors ta’ motivazzjoni eżemplari għal iktar involviment fil-qasam, b’mod partikolari fl-Ewropa tan-Nofsinhar u tal-Lvant. Permezz tal-kooperazzjoni ħafna drabi eċċellenti bejn l-NGOs, il-muniċipalitajiet u l-ekonomija lokali flimkien mal-imsieħba fin-Nofsinhar żviluppaw mudelli tajba u responsabbli għall-Ewropa kollha. Dawn huma inċentiv għall-muniċipalitajiet u r-reġjuni tal-Ewropa kollha li jistgħu jagħtu kontribut importanti sabiex jintlaħqu l-Għanijiet ta’ Żvilupp tal-Millennju sal-2015.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/15 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/15

---

Opinjoni tal-Kumitat tar-Reġjuni dwar “Il-kwalità tal-prodotti agrikoli”

(2010/C 175/04)

I.   RAKKOMANDAZZJONIJIET TA’ POLITIKA

Il-KUMITAT TAR-REĠJUNI

Aspetti ġenerali

1.   jilqa’ b’sodisfazzjon u jqis b’mod ferm pożittiv il-fehma tal-Kummissjoni Ewropea peress li turi l-interess tagħha għall-prodotti agroalimentari ta’ kwalità u, b’mod speċjali, li tiżviluppa qafas adattat li jappoġġja u jsaħħaħ produzzjoni agrikola ta’ kwalità fl-UE u jippromovi produzzjoni agrikola ta’ kwalità fl-UE u jtejjeb l-aċċettazzjoni tagħha min-naħa tal-konsumaturi;

2.   jemmen li l-produzzjoni ta’ prodotti agroalimentari ta’ kwalità għandha importanza speċjali għall-iżvilupp sostenibbli fl-ambjent rurali u tikkontribwixxi għaż-żamma fuq perijodu twil tal-pajsaġġi reġjonali u tal-identità tagħhom, msawra mill-bdiewa u dawk li jrabbu l-annimali, li bid-diversi forom ta’ produzzjoni tagħhom jikkontribwixxu għall-iżvilupp reġjonali;

3.   ifakkar fl-importanza ta’ dawn il-prodotti, li jistħoqqilhom qafas ta’ appoġġ li jiggarantixxi l-istabbiltà tagħhom fuq perijodu twil u l-profitabbiltà tal-investimenti permezz ta’ miżuri bbażati fuq is-suq li jinkludu leġiżlazzjoni fuq il-possibbiltà li tiġi introdotta tikketta li tispeċifika l-pajjiż ta’ produzzjoni, li tippromovi standards ta’ produzzjoni Komunitarja, fuq kollox fl-ambiti tas-sigurtà tal-ikel, il-protezzjoni tal-ambjent u t-tekniki tradizzjonali ta’ produzzjoni;

4.   jinsab sodisfatt li l-Kummissjoni tagħraf il-fatt li l-kwalità tal-prodotti agrikoli hija assoċjata mill-qrib mat-tradizzjonijiet, l-iżvilupp u s-sostenibbiltà tar-reġjuni, iżda hemm bżonn li dawn jissaħħu u jiġu protetti b’sistemi ta’skemi ta’ indikazzjonijiet ġeografiċi (IĠ), li l-proprjetà intellettwali tagħhom għandha tiġi rrispettata fil-livell dinji;

5.   jixtieq ifakkar lill-Kummissjoni li trid tkun hi l-ewwel waħda li tieħu miżuri konkreti għall-informazzjoni tal-konsumaturi, b’mod speċjali ta’ dawk Ewropej, fir-rigward tal-karatteristiċi speċifiċi tal-indikazzjonijiet ġeografiċi, il-vantaġġi tagħhom u r-rabta speċjali li għandhom mal-iżvilupp sostenibbli tal-ambjent rurali;

6.   jaqbel mal-Kummissjoni li l-aspetti prinċipali li jridu jiġu kkunsidrati għall-iżvilupp ta’ politika adegwata ta’ kwalità jridu jkunu l-informazzjoni, il-koerenza u l-kumplessità (li għandha tiġi evitata);

7.   jemmen li għandhom jiġu żviluppati linji gwida li jiggarantixxu l-funzjonament tajjeb tal-mudell tal-iskemi ta’ ċertifikazzjoni, li jassiguraw ċerta uniformità f’aspetti tant importanti bħar-rekwiżiti minimi ta’ kontroll, sabiex jiġi evitat żbilanċ possibbli bejn skemi simili;

8.   jammetti li fil-każ tal-miżuri ta’ tikkettar, jeħtieġ li jiġu stabbiliti standards ta’ kummerċjalizzazzjoni tal-UE, għalkemm dawn ukoll għandhom jiġu ssemplifikati;

9.   huwa konvint li politika ambizzjuża ta’ kwalità agroalimentari hija kruċjali biex l-agrikoltura Ewropea tiżviluppa b’mod sostenibbli u tkun kapaċi tindirizza kif inhu xieraq il-bżonnijiet tas-soċjetà Ewropea u tikseb pożizzjoni fis-suq estern;

10.   jemmen ukoll li l-isforzi li wettqu l-bdiewa u dawk li jrabbu l-annimali fl-Ewropa biex jadattaw għar-rekwiżiti ambizzjużi fl-oqsma tal-ambjent, tas-sigurtà tal-ikel u tat-trattament xieraq tal-annimali jridu jiġu rikonoxxuti kif jixraq quddiem is-soċjetà Ewropea kollha kemm hi;

Dwar ir-rekwiżiti tal-produzzjoni agrikola tal-UE

11.   iqis li tista’ tiġi studjata l-possibbiltà li tiġi stabbilita tikketta volontarja li turi l-post ta’ produzzjoni (post ta’ ħsad tal-prodotti agrikoli, post tat-twelid tal-annimali, post ta’ taħlib tal-baqar, eċċ.). Bl-istess mod, tista’ tiġi kkunsidrata l-possibbiltà tal-obbligu tad-dikjarazzjoni tal-oriġini (għall-prodotti pproċessati dan jirreferi għall-post fejn sar l-aħħar ipproċessar importanti), billi nevalwaw bil-quddiem il-vantaġġi u l-iżvantaġġi li din il-miżura, li diġà hija obbligatorja għal ċerti prodotti, tista’ ġġib magħha. B’hekk il-produtturi Ewropej jingħataw l-opportunità li jtejbu l-viżibbiltà tagħhom bis-saħħa ta’ dawn il-logos u jkun iktar faċli li tixxerred informazzjoni wiesgħa u konkreta fost il-konsumaturi;

12.   jappoġġja l-proposti dwar l-iżvilupp ta’ tikketti kemm fil-qasam tat-trattament xieraq tal-annimali kif ukoll dwar il-marka tal-karbonju; jissuġġerixxi wkoll li jitfasslu regoli dettaljati dwar il-produzzjoni integrata fil-livell Ewropew;

Dwar l-istandards tal-kummerċjalizzazzjoni

13.   jagħraf l-importanza tal-istandards tal-kummerċjalizzazzjoni li, filwaqt li għandhom jibqgħu obbligatorji, għandhom jiġu riveduti fid-dettall bil-għan li jitneħħa kwalunkwe aspett li mhuwiex meħtieġ u jinżammu biss dawk l-aspetti li huma tabilħaqq importanti għall-kummerċjalizzazzjoni ta’ kull prodott. Din ir-reviżjoni għandha ssir b’kooperazzjoni mill-qrib mal-operaturi, permezz tal-ħolqien ta’ mekkaniżmu li jagħmilha possibbli li l-bidliet jiġu introdotti malajr u b’mod flessibbli. F’kull każ, l-ispeċifiċitajiet settorjali ta’ dawn l-istandards għandhom jinżammu bil-għan li jkun aktar faċli li jinftiehmu u li jiġu applikati;

14.   huwa tal-fehma li jkun utli li tiġi eżaminata l-possibbiltà li jiġu stabbiliti termini riżervati fakultattivi għall-prodotti tradizzjonali u l-prodotti tal-biedja fil-muntanji, fid-dawl tal-fatt li l-amministrazzjonijiet reġjonali jistgħu jaqdu rwol ewlieni fid-definizzjoni tagħhom;

Dwar l-indikazzjonijiet ġeografiċi

15.   ma jaqbilx li t-tliet skemi attwali għandhom jingħaqdu bil-għan li ma jintilfux il-koerenza tas-sistema u l-aspetti speċifiċi ta’ kull prodott. Għalhekk, isostni li ż-żewġ strumenti – id-Denominazzjoni Protetta tal-Oriġini (DPO) u l-Indikazzjoni Ġeografika Protetta (IĠP) – għandhom jinżammu, peress li t-tnejn li huma kienu utli ħafna u ntlaqgħu tajjeb mill-produtturi. Madankollu, huwa tal-fehma li l-ħidma marbuta mal-informazzjoni u l-promozzjoni fil-kuntest ta’ dawn l-iskemi għandha tissaħħaħ;

16.   fil-fehma tiegħu, huwa essenzjali li jiġu ssemplifikati mhux biss il-proċeduri amministrattivi iżda l-aspetti l-oħra kollha marbuta mar-reġistrazzjoni, iż-żamma u l-ġestjoni li l-operaturi rreġistrati fl-iskemi differenti għanhom jirrispettaw;

17.   jaqbel li dawn it-termini jintużaw għall-prodotti pproċessati, bil-kundizzjoni li l-oriġini tal-ingredjenti użati tista’ tiġi assigurata b’mod adegwat u li l-produtturi tad-denominazzjoni kkonċernata awtorizzaw l-użu tagħha;

18.   jemmen li jista’ jkun interessanti li tiġi analizzata l-possibbiltà li r-rekwiżiti taċ-ċertifikazzjoni għall-prodotti friski jinkludu wkoll l-operaturi differenti fil-katina tal-provvista, bħal fil-każ tal-prodotti organiċi, bil-għan li jiġu vvalorizati l-aspetti pożittivi eventwali ta’ din is-sistema;

19.   jenfasizza li bosta partijiet involuti fl-iskemi tad-DPO u l-IĠP ġibdu l-attenzjoni għall-fatt li hemm bżonn ta’ strumenti li jirregolaw il-produzzjoni, u jisħaq li jekk dawn l-iskemi ma jiġux provduti b’dawn l-istrumenti jistgħu jisparixxu jew inkella jitilfu l-awtentiċità u l-kwalità intrinsika tagħhom, u b’hekk jipperikolaw in-nisġa soċjali u produttiva taż-żoni rurali f’ħafna reġjuni Ewropej;

20.   iħeġġeġ lill-Kummissjoni Ewropea tfittex l-istrumenti neċessarji għall-ġestjoni tal-produzzjoni għall-IĠP u d-DPO u tagħmilhom disponibbli għalihom. L-iżvilupp reġjonali endoġeniku huwa sikwit marbut mal-iżvilupp rurali sostenibbli, u dan ma jkunx possibbli jekk l-IĠP u d-DPO ma jkollhomx strumenti li jirregolaw il-produzzjoni potenzjali, u li bis-saħħa ta’ dan jiksbu bilanċ reġjonevoli bejn il-provvista u d-domanda. Dan kollu jagħmilha possibbli li l-produzzjoni tikber b’mod proporzjonat għall-kummerċjalizzazzjoni;

21.   L-IĠP u d-DPO huma drittijiet tal-proprjetà intellettwali u, bħala tali, għandha tingħatalhom il-possibbiltà ta’ regolazzjoni volontarja, l-istess bħalma tingħata lil kwalunkwe ditta kummerċjali, kemm mil-lat kwalitattiv kif ukoll minn dak kwantitattiv; din ir-regolazzjoni ma għandhiex titqies bħala l-għan aħħari fiha nnifisha, iżda bħala mezz biex tiġi żgurata s-sostenibbiltà;

22.   jirrakkomanda li jiġu eżaminati l-aspetti marbuta mal-protezzjoni tad-DPO u l-IĠP. Skont l-operaturi u r-reġjuni għandu jkun hemm livell wieħed biss ta’ protezzjoni internazzjonali, u għalhekk il-Kumitat jitlob lill-Kummissjoni Ewropea tieħu l-passi meħtieġa bil-għan li tiġi żgurata l-aqwa protezzjoni possibbli, huma x’inhuma l-konsegwenzi inizjali li d-DPO u l-IĠP differenti jista’ jkollhom barra l-fruntieri tar-reġjuni jew tal-Istati Membri;

23.   jitlob lill-Kummissjoni Ewropea żżid l-isforzi tagħha bil-għan li ssaħħaħ ir-regoli fil-kuntest tal-Organizzazzjoni Dinjija tal-Kummerċ, timxi ’l quddiem bil-ftehimiet bilaterali mal-pajjiżi strateġiċi, u tisħaq fuq il-protezzjoni tad-DPO u l-IĠP fil-kuntest tal-Ftehim Kummerċjali dwar il-Ġlieda kontra l-Falsifikazzjoni;

Dwar il-biedja organika

24.   jilqa’ b’sodisfazzjon il-bidliet leġiżlattivi reċenti f’dan il-qasam u d-deċiżjoni li jintuża l-logo organiku ġdid tal-UE mill-2010 ’l quddiem, u jemmen bis-sħiħ li din il-miżura, flimkien mal-isforzi kbar tal-operaturi Ewropej fil-qasam tal-biedja organika jiżguraw li din is-sistema ta’ produzzjoni li tant tirrispetta l-ambjent tiġi żviluppata b’mod wiesa’;

Dwar l-ispeċjalitajiet tradizzjonali

25.   jaqbel mal-Kummissjoni li din l-iskema ma laħqetx il-potenzjal sħiħ tagħha, u jappoġġja l-idea li tiġi eżaminata l-possibbiltà li jiġu introdotti termini bħal “prodott tradizzjonali”, bil-kundizzjoni li dawn jirrispettaw kriterji ċertifikabbli u li jkunu definiti tajjeb;

26.   jitlob lill-Kummissjoni teżamina u timplimenta l-iskemi speċifiċi ta’ appoġġ meħtieġa kemm għall-prodotti tradizzjonali kif ukoll għal dawk tal-muntanji, f’każ li dawn iż-żewġ tipi ta’ prodotti jissostitwixxu l-ispeċjalitajiet tradizzjonali garantiti (STG) attwali;

Dwar il-koerenza tal-iskemi ġodda tal-UE

27.   jirrakkomanda li l-Kummissjoni tiżgura l-koerenza tal-iskemi u l-inizjattivi ta’ kwalità futuri permezz ta’ evalwazzjoni proattiva u pragmatika tal-valur miżjud li jġibu u ta’ kemm huma f’waqthom. F’dan ir-rigward, huwa tal-fehma li huwa importanti wkoll li jiġu kkunsidrati l-ħtiġijiet tal-konsumaturi u l-benefiċċji reali għalihom meta jiġu implimentati skemi ġodda;

Dwar il-linji gwida għall-iskemi privati u nazzjonali taċ-ċertifikazzjoni tal-ikel

28.   jappoġġja l-Kummissjoni fl-inizjattiva tagħha li tfassal linji gwida ta’ prassi tajba għas-sistemi kollha marbuta mal-kwalità tal-prodotti agrikoli u agroalimentari ta’ kwalità, u jaqbel mad-deċiżjoni li ma titfassalx leġiżlazzjoni bil-għan li tirregola s-sistemi privati u nazzjonali taċ-ċertifikazzjoni;

Rakkomandazzjonijiet finali

29.   iħeġġeġ lill-Kummissjoni tagħmel sforz sostanzjali fil-kuntest tal-informazzjoni u l-promozzjoni tas-sistema Ewropea ta’ kwalità agroalimentari, bil-għan li ssaħħaħ is-sistema, tikkjarifika l-kunċetti differenti fi ħdanha u tippromovi l-konsum ta’ dawn il-prodotti, sabiex is-soċjetà Ewropea kollha tkun tista’ tagħti l-kontribut tagħha bil-għan li n-nisġa produttiva taż-żoni rurali Ewropej tinżamm;

30.   jitlob lill-Kummissjoni tirrokonoxxi aktar ir-rwol strateġiku tar-reġjuni Ewropej fil-produzzjoni agrikola u agroalimentari ta’ kwalità, u jitlobha wkoll tagħti l-akbar attenzjoni lill-ħtiġijiet tar-reġjuni f’dan il-qasam, fid-dawl tal-importanza ta’ dan l-aspett għat-titjib tal-iżvilupp soċjoekonomiku reġjonali.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/19 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/19

---

Opinjoni tal-Kumitat tar-Reġjuni dwar “Għajnuna lill-bdiewa f’żoni bi żvantaġġi naturali”

(2010/C 175/05)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

Kummenti dwar l-iżvilupp agrikolu u dak rurali

1.   jinnota li l-Komunikazzjoni tal-Kummissjoni Ewropea tiffoka biċ-ċar fuq iż-żoni anqas żvantaġġati intermedji, jappoġġja bis-sħiħ il-proposta tal-Kummissjoni Ewropea biex tiġi kkjarifikata d-delimitazzjoni taż-Żoni Anqas Vantaġġati intermedji, u jenfasizza li ż-żoni muntanjużi mhumiex direttament konċernati minn din il-Komunikazzjoni u li l-iskop mhuwiex li tiffoka fuq ir-rabtiet bejn il-kategoriji differenti taż-żoni bi żvantaġġi naturali;

2.   jilqa’ l-metodu ta’ ħidma propost mill-Kummissjoni, li jikkonforma mar-rakkomandazzjonijiet tal-Kumitat fl-abbozz ta’ White Paper tiegħu dwar il-Governanza f’diversi livelli (1);

3.   juri li l-agrikoltura hija settur ekonomiku importanti ħafna tal-UE, li jipprovdi impjieg għal kważi 30 miljun ruħ. Il-preżenza tal-bdiewa hija essenzjali għaż-żamma tan-nisġa soċjali fiż-żoni rurali u wkoll biex jiġi ppreservat l-ambjent u l-pajżaġġ. Huwa importanti wkoll li jinżammu l-faċilitajiet tal-produzzjoni agrikola madwar l-UE sabiex tinżamm il-kapaċità tal-Ewropa li tipproduċi ikel ta’ kwalità għolja, rwol li dejjem qed isir aktar importanti peress li t-tibdil fil-klima qed inaqqas din il-kapaċità f’partijiet oħra tad-dinja. Is-sistema ta’ għajnuna għall-appoġġ taż-żoni anqas vantaġġati hija importanti ħafna sabiex tikkompensa għall-iżvantaġġi naturali f’ċerti żoni u b’hekk tgħin fiż-żamma tal-biedja f’dawk iż-żoni;

4.   jenfasizza li l-awtoritajiet lokali u reġjonali huma direttament konċernati minn din il-Komunikazzjoni, peress li fl-2005 iż-żoni bi żvantaġġi naturali rrappreżentaw 31,2 % taż-żona agrikola utilizzata fl-Ewropa (UAA), fejn l-agrikoltura hija parti importanti tal-ekonomija;

5.   jinnota li mill-bidu tal-1975 il-ħtieġa għall-miżuri favur Żoni Anqas Vantaġġati inbidlet b’mod konsiderevoli. Il-ġestjoni adegwata tal-art sabiex jingħelbu l-iżvantaġġi naturali saret prijorità prinċipali. L-agrikoltura fiż-żoni anqas vantaġġati tgħin ukoll għaż-żamma tal-aspett attraenti ta’ reġjun, tal-bijodiversità u tal-pajżaġġ kulturali;

6.   jenfasizza li l-pagamenti ta’ kumpens għandhom jibqgħu strument ta’ kumpens għall-iżvantaġġi naturali jew kundizzjonijiet ħżiena ta’ produzzjoni u li mhumiex maħsubin bħala miżuri agriambjentali.

7.   jenfasizza li s-simulazzjonijiet rikjesti għandhom ikunu maħsuba bħala eżerċizzju u mhux bħala bażi legalment vinkolanti. Fi kwalunkwe każ, il-KtR ser jeżamina mill-ġdid il-proposti li l-Kummissjoni għandha tressaq dalwaqt abbażi ta’ analiżiwara analiżi eżawrijenti u fir-reqqa tal-impatt mistenni tagħhom;

8.   jikkunsidra l-kummenti li saru fir-Rapport tal-Qorti tal-Awdituri li jgħidu li l-Kummissjoni tressaq raġunijiet insuffiċjenti għat-tkomplija tal-użu tal-klassifikazzjoni attwali taż-żoni anqas vantaġġati, li hija ta’ detriment għall-implimentazzjoni effiċjenti u effettiva tal-iskema tal-għajnuna (paragrafu 76).

Aspetti konkreti tad-delimitazzjoni taż-Żoni Anqas Vantaġġati (kriterji, irfinar, eċċ.):

9.   Isib id-deċiżjoni għad-definizzjoni tal-kriterji bijofiżiċi sabiex titjieb l-identifikazzjoni taż-żoni affettwati mill-iżvantaġġi naturali bħala mezz adegwat għall-ħolqien ta’ sistema aktar oġġettiva, koerenti u kumparabbli li tiżgura li l-għajnuna għal dawn iż-żoni hija mqassma b’mod aktar ġust u effiċjenti;

10.   jitlob għal kriterji komuni sempliċi u li jkunu jistgħu jiġu ġestiti kif ukoll għal kriterji ċari ta’ eliġibbiltà sabiex ikunu garantiti t-trasparenza u l-kumparabbiltà tal-pagamenti. B’dan il-mod għandha tiġi żgurata sistema effiċjenti ta’ kumpens favur attività u kapaċità ta’ produzzjoni f’żoni bi żvantaġġi naturali. Huwa assolutament essenzjali li jkun żgurat li kwalunkwe sistema hija komprensiva għall-bdiewa, li tkun tista’ tiġi soġġetta għall-ġurisdizzjoni u li tkun tista’ tiġi ġestita mill-amministrazzjoni;

11.   jipproponi li d-delimitazzjoni ta’ żoni affettwati minn żvantaġġ naturali wieħed għandha tkun ibbażata wkoll fuq kriterji ġeografiċi u ta’ ppjanar tal-art, milli fuq kriterji bijofiżiċi biss, sabiex jitqiesu l-fatturi bħalma huma l-għeluq, l-aċċess għal infrastruttura u l-fraġilità ta’ ekosistemi partikulari;

12.   jinnota li l-Komunikazzjoni tissuġġerixxi li żona għandha tkun ikklassifikata bħala Żona Anqas Vantaġġata jekk tal-inqas 66 % tal-art agrikola utilizzabbli tagħha tissodisfa mill-inqas wieħed mit-tmien kriterji. Filwaqt li l-eżerċizzju kollu biex jiġu stabbiliti żoni għandu l-għan li jappoġġja lil żoni fejn dan ikun kruċjali għaż-żamma tal-agrikoltura, il-limitu propost m’għandux ikun għoli wisq u jwassal għall-esklużjoni possibbli taż-żoni li jbatu minn ħafna żvantaġġi naturali. Għalhekk, id-definizzjoni finali tal-livell tal-persentaġġ għal żona proposta bħala Żona Anqas Vantaġġata għandha titqies sew u jistgħu jsiru aktar diskussjonijiet dwarha biss wara li jkunu disponibbli s-simulazzjonijiet u l-mapep;

13.   jissuġġerixxi riflessjoni dwar il-kriterji kumulattivi jew sistemi ta’ indiċi f’żoni eteroġeni li jbatu minn ħafna żvantaġġi. L-użu ta’ indikatur kompost jippermetti l-kombinazzjoni ta’ bosta kriterji, u għalhekk żona tiġi definita bħala Żona Anqas Vantaġġata anke jekk il-kriterji individwali ma jwasslux għal tali klassifikazzjoni;

14.   barra minn hekk jipproponi li jiġi kkunsidrat l-użu ta’ kriterji addizzjonali bħall-jiem ta’ ħila fil-qasam (field capacity days – FCD) – miżura li tindika l-“funzjonalità” tal-art u li tkejjel l-interazzjoni bejn l-umidità tal-ħamrija u l-klima. Fil-lista tal-kriterji għandu jiġi inkluż ukoll il-proporzjon ta’ bwar permanenti billi ż-żoni fejn jiddomina l-użu tal-bwar għandhom wisq inqas alternattivi kif jistgħu jintużaw mir-raba’;

15.   jitlob li jiġi eżaminat jekk id-delimitazzjoni l-ġdida tal-hekk imsejħa żoni intermedji tistax issir ukoll fuq il-bażi ta’ unitajiet territorjali iżgħar mil-LAU 2 (pereżempju sottodiviżjonijiet katastali jew biċċiet tal-art individwali) sakemm id-data meħtieġa għal dan huma disponibbli. B’hekk il-pagamenti ta’ kumpens ikunu aktar adatti, aktar jinftehmu mill-bdiewa u jkunu jistgħu jiġu soġġetti għall-ġurisdizzjoni aktar faċilment;

16.   jieħu nota tas-suġġeriment tal-Kummissjoni Ewropea li l-Istati Membri għandhom jirfinaw iż-żoni delimitati bl-applikar tal-kriterji bijofiżiċi flimkien mal-indikaturi xierqa b’rabta mal-produzzjoni, jiġifieri billi jiġu mneħħija sistematikament iż-żoni fejn il-problemi ġew megħluba b’intervent artifiċjali u fejn l-indikaturi b’rabta mal-produzzjoni huma kumparabbli mal-medja nazzjonali;

17.   madankollu jirrakkomanda li l-kriterji adattati skont ir-reġjun bi tnaqqis adegwat jissostitwixxu l-irfinar propost mill-Kummissjoni. L-Istati Membri u r-reġjuni qegħdin f’qagħda aħjar biex jidentifikaw kriterji adatti u limiti adegwati għad-delimitazzjoni tal-ammont ta’ Żoni Anqas Vantaġġati f’kull reġjun. Fi kwalunkwe każ, l-applikazzjoni kemm tal-“irfinar” jew ta’ soluzzjoni adattata skont ir-reġjuni għandha tkun għodda fakultattiva u m’għandhiex issir obbligu.

Il-provvediment ta’ tneħħija gradwali

18.   Japprezza l-għan tal-Komunikazzjoni li jiġi introdott metodu aktar trasparenti, adatt u komparabbli għall-identifikazzjoni ta’ żoni agrikoli affettwati minn żvantaġġi naturali u għalhekk eliġibbli għal għajnuna ta’ kumpens, biex b’hekk jiġu indirizzati l-kummenti li saru fir-rapport speċjali tal-Qorti Ewropea tal-Awdituri dwar din il-kwistjoni;

19.   madankollu huwa mħasseb dwar it-telf possibbli ta’ bosta reġjuni bit-tneħħija tal-kriterji soċjoekonomiċi jew tas-sistemi ta’ indiċi affidabbli attwalment użati fid-delimitazzjoni taż-żoni; minkejja dan, ikun ta’ għajnuna li nikkunsidraw kif ser indaħħlu l-kriterji ġeografiċi u dawk tal-ippjanar tal-art fl-iskema għall-klassifikazzjoni mill-ġdid taż-żoni bi żvantaġġi naturali;

20.   jikkunsidra wkoll il-ħtieġa li jkun hemm provvediment għal tneħħija gradwali għal reġjuni u/jew muniċipalitajiet li m’għadhomx intitolati għal din il-klassifikazzjoni. Għandu jkun hemm perijodu tranżitorju adegwat biex il-bdiewa jitħallew jadattaw għall-iskema l-ġdida ta’ appoġġ għaż-Żoni Anqas Vantaġġati. Dan il-proċess għandu jitqies ukoll meta tittieħed deċiżjoni dwar liema linja ta’ politika għandha tittieħed fil-PAK futura.

Sussidjarjetà

21.   Jaqbel li l-użu ta’ sensiela ta’ kriterji bijofiżiċi komuni jista’ fil-fatt jipproduċi metodu ta’ klassifikazzjoni aktar trasparenti, semplifikat u kumparabbli, li jwassal għal ġestjoni aktar effiċjenti tal-fondi. Minħabba r-riskju ta’ diverġenzi li jeżisti, il-livell Komunitarju – b’konformità mal-prinċipju tas-sussidjarjetà – jidher li huwa l-aktar wieħed adatt fejn tittieħed azzjoni.

Regolamentazzjoni aħjar

22.   Jilqa’ bis-sħiħ il-proċedura segwita fit-tfassil tal-Komunikazzjoni. L-analiżi tal-impatt tqis l-għażliet varji u tanaliżżahom fid-dettal. Huwa importanti li wieħed jiftakar fl-ispejjeż addizzjonali li l-mudell il-ġdid ser jinvolvi, b’mod speċjali fil-fażijiet tal-bidu;

23.   madankollu jenfasizza li r-riforma tas-sistema attwali u t-tranżizzjoni għal sistema bbażata fuq kriterji bijofiżiċi ser ikollhom konsegwenzi soċjoekonomiċi, li ser ikollhom jitqiesu meta jiġi implimentat il-mudell il-ġdid;

24.   fl-aħħar nett, jistenna bis-sħiħ li d-definizzjoni ta’ sensiela ta’ kriterji komuni għad-delimitazzjoni taż-żoni anqas vantaġġati għandha tissemplifika wkoll l-implimentazzjoni tas-sistema ta’ għajnuna għall-kumpens tal-iżvantaġġi naturali fil-livell Ewropew u b’hekk jiġu ggarantiti trasparenza u effiċjenza akbar.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---

(1)  CdR 89/2009 finali.

1

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/22 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/22

---

Opinjoni tal-Kumitat tar-Reġjuni dwar “Strateġija Ewropea mġedda ‘Ninvestu fiż-Żgħażagħ’”

(2010/C 175/06)

I.   RAKKOMANDAZZJONIJIET TA’ POLITIKA

Il-KUMITAT TAR-REĠJUNI

Kummenti ġenerali

1.   jemmen li ż-żgħażagħ Ewropej jirrappreżentaw il-ġejjieni tas-soċjetà. Iż-żgħażagħ kollha għandu jkollhom il-possibbiltà li jiżviluppaw bis-sħiħ it-talenti u l-potenzjal tagħhom. It-talent ma jiżviluppax biss fl-iskejjel (l-edukazzjoni) iżda wkoll fi ħdan il-familji, fl-assoċjazzjonijiet (l-isport, il-mużika u faċilitajiet kulturali oħra), fl-għaqdiet taż-żgħażagħ, fil-gruppi mhux formali taż-żgħażagħ u fil-postijiet lokali (fejn jinsabu l-libreriji, l-iskejjel tal-mużika, il-klabbs tal-isport u faċilitajiet oħra). L-awtoritajiet lokali u reġjonali (ALR) huma l-eqreb tal-ħajja taż-żgħażagħ, u għaldaqstant huma kruċjali biex jingħata qafas għal dan l-iżvilupp;

2.   jistqarr li l-investiment fiż-żgħażagħ u r-responsabilizzazzjoni tagħhom jagħti l-qligħ. Il-muniċipalitajiet u r-reġjuni li jipprovdu edukazzjoni formali u mhux formali tajba u faċilitajiet sportivi, kulturali u tad-divertiment liż-żgħażagħ ser ikollhom iktar prosperità u jkunu postijiet iktar siguri fil-futur, b’dimensjoni soċjali qawwija li jkollha l-karatteristiċi tat-tolleranza u r-rispett reċiproku;

3.   jemmen ħafna li l-istrateġiji taż-żgħażagħ għandu jkollhom approċċ iċċentrat fuq iż-żgħażagħ, fejn l-individwu, it-talent u l-bżonnijiet tiegħu li jiżviluppa l-potenzjal sħiħ ikunu l-punt tat-tluq;

4.   jagħraf li: iż-żgħażagħ ħafna drabi huma wieħed mill-iktar gruppi vulnerabbli fis-soċjetà, speċjalment fil-kriżi ekonomika u finanzjarja attwali u li fis-soċjetà tagħna li qed tixjieħ, iż-żgħażagħ għandhom jitqiesu bħala riżors prezzjuż u essenzjali għas-soċjetà, li jistgħu u għandhom jiġu mobilizzati biex jinkisbu l-għanijiet soċjali u ekonomiċi (1);

5.   japprova l-bżonn ta’ politika taż-żgħażagħ attiva, pożittiva u trasversali li tindirizza l-potenzjal taż-żgħażagħ billi tipprovdi kundizzjonijiet biex jiżviluppaw it-talenti tagħhom u l-ħiliet biex jgħixu, jaħdmu u jieħdu sehem attiv fis-soċjetà, u mhix li tikkonċentra biss fuq iż-żgħażagħ li jeħtieġu attenzjoni speċjali minħabba l-problemi tagħhom;

6.   jiġbed l-attenzjoni b’mod partikolari għall-importanza tal-miżuri proattivi u preventivi (2) u; jinnota kemm huwa importanti li ż-żgħażagħ jkollhom kundizzjonijiet ta’ għajxien (1) aħjar u li tinħoloq soċjetà favur it-tfal u ż-żgħażagħ (3);

7.   jilqa’: il-Komunikazzjoni attwali tal-Kummissjoni Ewropea dwar metodu miftuħ ta’ koordinazzjoni mġedded biex jiġu indirizzati l-isfidi u l-opportunitajiet taż-żgħażagħ u; l-approċċ propost f’din il-Komunikazzjoni għall-investiment fiż-żgħażagħ u r-responsabilizzazzjoni tagħhom;

8.   jagħraf li l-politika taż-żgħażagħ għandha objettivi wiesgħa b’ambitu mifrux, u għaldaqstant japprova l-approċċ trasversali tal-UE li jikkonsisti fl-inklużjoni tal-kwistjonijiet relatati maż-żgħażagħ f’firxa wiesgħa ta’ politiki (f’approċċ transsettorjali), filwaqt li jiġu żviluppati politiki iktar speċifiċi dwar il-ħidma maż-żgħażagħ;

9.   jirrakkomanda li l-Kummissjoni Ewropea tqis l-esperjenza u l-intuwizzjoni disponibbli fil-livell lokali u reġjonali, u li l-azzjonijiet futuri jibnu fuq l-inizjattivi attwali bħal dik tal-Belt Kapitali Ewropea taż-Żgħażagħ u l-oqfsa eżistenti bħall-Konvenzjoni tan-Nazzjonijiet Uniti dwar id-Drittijiet tat-Tfal;

10.   ifakkar li f’ħafna Stati Membri, l-ALR huma l-iktar kompetenti u responsabbli għall-iżvilupp, l-eżekuzzjoni u l-implimentazzjoni tal-politika taż-żgħażagħ. Dan intwera mir-riżultati tal-Konsultazzjoni (4) organizzata min-Netwerk ta’ Monitoraġġ tas-Sussidjarjetà fil-qafas ta’ din l-opinjoni; jirrakkomanda lill-Kummissjoni, fid-dawl tar-rwol importanti tal-Awtoritajiet Lokali u Reġjonali fl-iżvilupp u l-implimentazzjoni tal-politika taż-żgħażagħ, biex tqis il-karatteristiċi speċjali tar-reġjuni, bħal dawk ġeografiċi;

11.   jappella sabiex l-opinjoni u l-kontributi tal-awtoritajiet lokali u reġjonali jiġu kkunsidrati fit-tfassil tal-politiki taż-żgħażagħ, peress li fil-biċċa l-kbira tal-Istati Membri dawn ikollhom kompetenzi rilevanti;

12.   jiġbed l-attenzjoni għar-rwol ewlieni tal-ALR fit-twettiq tal-Istrateġija proposta tal-UE, u kienet tkun milqugħa referenza iktar espliċita tar-rwol u l-kompetenzi tal-ALR fil-Komunikazzjoni; iħeġġeġ lill-ALR biex jikkontribwixxu għall-Istrateġija proposta tal-UE b’kooperazzjoni mill-qrib mal-partijiet interessati kollha fil-livelli kollha, bil-parteċipazzjoni taż-żgħażagħ u b’mod partikolari l-organizzazzjonijiet li jirrappreżentawhom;

Inklużjoni (“Mainstreaming”) u kooperazzjoni

13.   japprova l-approċċ tal-UE li jikkonsisti fl-inklużjoni taż-żgħażagħ f’firxa wiesgħa ta’ politiki, sabiex is-suġġetti ta’ tħassib taż-żgħażagħ jiġu kkunsidrati b’mod konsistenti fid-diversi oqsma ta’ politika;

14.   jappoġġja l-approċċ flessibbli ta’ politika taż-żgħażagħ immirata lejn tliet objettivi ġenerali u interrelatati li huma marbutin mill-qrib mal-oqsma ta’ azzjoni li ser jiġu riveduti b’mod regolari; jemmen li jeħtieġ li l-objettivi u l-azzjoni relatata jiġu segwiti b’mod effettiv u konsistenti fil-livelli kollha li huma responsabbli għal objettiv wieħed jew aktar, u jħeġġeġ lill-awtoritajiet lokali u reġjonali biex iħejju ruħhom biex jittrattaw għadd ta’ temi partikolari fuq perijodu iktar fit-tul sabiex jissaħħaħ l-iskop ta’ effikaċja akbar;

15.   jappoġġja: l-oqsma ta’ azzjoni identifikati fil-Komunikazzjoni u; l-inizjattivi proposti għall-Istati Membri u l-Kummissjoni Ewropea fl-oqsma ta’ kompetenza rispettivi tagħhom;

16.   jemmen li huwa kruċjali li l-bżonnijiet u l-aspirazzjonijiet taż-żgħażagħ jiġu kkunsidrati f’kull riforma tal-UE, u jirrakkomanda li ż-żgħażagħ jiġu integrati bħala grupp identifikat fl-istrateġiji, il-kampanji u l-attivitajiet tal-UE li jkunu iktar wiesgħa, bħall-istrateġija li ser tissostitwixxi l-Istrateġija ta’ Lisbona; l-aġenda soċjali tal-UE; l-istrateġiji u l-attivitajiet tematiċi li l-Kumitat jittama li fil-futur l-UE (l-istituzzjonijiet u l-presidenzi futuri tal-UE) ser tippjana u timplimenta f’kooperazzjoni mill-qrib mal-awtoritajiet lokali u reġjonali u l-Kumitat tar-Reġjuni;

17.   ifakkar, f’dan ir-rigward, li ż-żgħażagħ jirrappreżentaw fattur ewlieni sabiex jintlaħqu l-miri tal-Istrategija ta’ Lisbona l-ġdida, u jikkunsidra li huwa essenzjali li jiġu pprovduti edukazzjoni, taħriġ, mobilità, dħul fl-impjieg, inklużjoni soċjali u servizzi aħjar għall-familji żgħażagħ;

18.   jappella għal strateġija għaż-żgħażagħ fil-perijodu medju li jkollha perspettiva fuq perijodu ta’ żmien iktar fit-tul b’enfasi fuq il-kwalità, filwaqt li tiffoka fuq għadd limitat ta’ prijoritajiet. L-isforz u r-riżorsi investiti għandhom jingħaqdu sabiex itejbu l-probabbiltà li jkunu effettivi;

19.   jilqa’ l-fatt li s-sena 2011 qiegħda tiġi ċċelebrata bħala s-Sena Ewropea għall-Volontarjat; isejjaħ lill-Kummissjoni Ewropea biex, b’mod espliċitu, tinkludi lit-tfal u liż-żgħażagħ bħala focus group fl-aġenda tagħha u; tinkoraġġixxi ħafna lill-ALR jieħdu sehem attiv;

Implimentazzjoni u skambju tal-esperjenza

20.   jappoġġja l-idea li politika taż-żgħażagħ effettiva tagħti mandat lill-approċċi ta’ politika transsettorjali fil-livell tal-UE, nazzjonali, lokali u reġjonali biex jagħtu riżultat f’oqsma bħall-politika tat-tfal u l-familja, l-edukazzjoni, l-ugwaljanza bejn is-sessi, l-impjiegi, id-djar u l-kura tas-saħħa;

21.   bi pjaċir jinnota li l-Komunikazzjoni tirrikonoxxi li l-ALR huma kruċjali għall-implimentazzjoni tal-istrateġiji taż-żgħażagħ, iżda jfakkar li f’ħafna Stati Membri l-ALR huma kompetenti u responsabbli l-iktar fil-qasam tal-iżvilupp, l-eżekuzzjoni u l-implimentazzjoni tal-politika taż-żgħażagħ;

22.   jemmen, b’konformità mal-prinċipju tas-sussidjarjetà, li l-Kummissjoni Ewropea għandha tiffoka fuq l-ispirazzjoni, l-istimolu u l-appoġġ ta’ inizjattivi ġodda u eżistenti fil-politika taż-żgħażagħ b’kollaborazzjoni mill-qrib mal-ALR;

23.   jaqbel li huwa importanti li jsir djalogu strutturat maż-żgħażagħ, f’diversi livelli ta’ gvern u bl-inklużjoni tal-partijiet intressati kollha;

24.   iħeġġeġ lill-ALR jieħdu sehem fit-tagħlim bejn il-pari għat-tfassil ta’ politika aħjar, kif ukoll fil-ħsieb, l-implimentazzjoni u t-tixrid tal-aħjar eżempji ta’ politika għaż-żgħażagħ u maż-żgħażagħ. In-netwerks CLIP (In-netwerk Ewropew tal-Bliet għall-Politiki tal-integrazzjoni lokali għall-migranti) u ERY (European Regions for Youth) huma eżempji tajbin ta’ approċċ bħal dan (5);

25.   jemmen li l-għażla ta’ Metodu Miftuħ ta’ Koordinazzjoni (MMK) imġedded bħala l-istrument għall-implimentazzjoni tal-istrateġija tista’ tkun adatta; hawnhekk għandu jiġi żgurat li l-livell Ewropew ma jiżboqx is-setgħat tiegħu u li ma jinħolqu l-ebda mekkaniżmi burokratiċi addizzjonali li jkunu ta’ piż għall-amministrazzjonijiet tal-Istati Membri;

26.   jisħaq li l-ALR huma l-livell ta’ gvern li huwa l-eqreb tat-tfal, taż-żgħażagħ, ta’ min jieħu ħsiebhom, tal-infrastruttura għall-edukazzjoni taż-żgħażagħ, is-saħħa u l-kura u s-soċjetà ċivili u; sussegwentement jenfasizza fuq il-ħtieġa għall-inklużjoni u l-involviment diretti tal-awtoritajiet lokali u reġjonali bħala l-atturi prinċipali fl-istadji kollha tal-MMK propost biex titwettaq l-istrateġija tal-UE;

27.   it-tisħiħ tal-mezzi li jippermettu liż-żgħażagħ jieħdu sehem f’dawn l-istituzzjonijiet jista’ jgħin biex tinkiseb relazzjoni iktar flessibbli u dinamika u sabiex tissaħħaħ l-abbiltà taż-żgħażagħ biex jinfluwenzaw id-deċiżjonijiet pubbliċi, u b’hekk jiżguraw li jkunu inklużi b’mod effettiv fil-ħajja ekonomika, soċjali u politika tar-reġjuni;

28.   jenfasizza li l-użu tal-MMK ma jistax iwassal għat-trasferiment ta’ ċerti kompetenzi mil-livelli t’isfel tal-amministrazzjoni għall-Istat; jisħaq li dan m’għandux iwassal għall-armonizzazzjoni jew għall-iżvilupp ta’ indikaturi jew rekwiżiti oħra ta’ rappurtar li jinterferixxu fuq is-setgħat tal-Istati Membri; huwa jiġbed l-attenzjoni għall-White Paper li kien ħareġ il-KtR dwar il-governanza f’diversi livelli (6);

29.   ifakkar dwar it-talba lill-Kummissjoni Ewropea li tressqet mill-KtR li l-applikazzjoni tal-MMK tagħmel użu suffiċjenti tar-rwol tal-ALR, u b’hekk jirrispetta l-kompitu tagħhom u jikkunsidra l-inizjattivi li ttieħdu diġà (7);

30.   isejjaħ lill-Istati Membri: biex jappoġġjaw l-MMK permezz tal-pjani ta’ azzjoni reġjonali u, bil-maqlub; biex jgħinu jiżguraw li l-pjani lokali u reġjonali jiġu kkunsidrati fil-pjani nazzjonali u jkunu s-suġġett ta’ ftehim bil-miktub f’diversi livelli;

31.   jaqbel dwar il-bżonn għal tfassil ta’ politika skont l-evidenza, u japprova l-proposta biex isir użu aħjar tal-istrumenti eżistenti għall-ġbir tal-informazzjoni;

32.   japprova l-proposta biex jitwaqqaf Grupp ta’ Ħidma biex jiddiskuti l-possibbiltà li jintużaw “deskritturi” (indikaturi sempliċi) biex jiġi evalwat l-impatt tal-azzjonijiet ta’ politika f’diversi oqsma ta’ prijorità; jagħraf li l-ALR huma essenzjali għall-implimentazzjoni fil-livell prattiku u; iħeġġeġ bil-qawwa l-parteċipazzjoni attiva tagħhom f’dan il-grupp ta’ ħidma ta’ “deskritturi”;

33.   jissottolinja li r-rappurtar għandu jiġi ssemplifkat u għandu jikkonċentra fuq id-deskritturi ewlenin għall-oqsma ta’ prijorità u; jisħaq li r-rappurtar m’għandux jirriżulta f’piż amministrattiv addizzjonali;

34.   jitlob lill-Kummissjoni Ewropea: biex tiżgura l-aċċessibbiltà tal-fondi rilevanti kollha tal-UE għall-partijiet interessati fil-livell lokali u reġjonali u; biex tippromovi l-viżibbiltà u l-ġibda ta’ dawn il-programmi billi jitnaqqas il-piż amministrattiv relatat mal-fondi tal-UE bħall-Programm Żgħażagħ f’Azzjoni;

35.   jitlob lill-Istati Membri jallokaw fondi adegwati għall-ALR u l-partijiet interessati għall-implimentazzjoni tal-għanijiet komuni għall-attivitajiet volontarji miż-żgħażagħ u; iħeġġeġ lill-Istati Membri jagħmlu użu tal-fondi u l-programmi tal-UE li joffru l-appoġġ u d-direzzjoni lill-organizzazzjonijiet volontarji fil-livell nazzjonali, lokali u reġjonali (bħall-Fond Soċjali Ewropew u l-Programm Żgħażagħ f’Azzjoni) biex tittejjeb il-kwalità tal-proġetti volontarji internazzjonali (8); il-proċeduri tas-sejħa għall-offerti u l-għoti tal-kuntratti għall-fondi ta’ appoġġ għandhom isiru iktar trasparenti u x-xogħol involut fit-tħejjija tal-applikazzjonijiet, ir-rappurtar u d-dokumentazzjoni għandu jitnaqqas;

36.   jaqbel li hemm bżonn ta’ kooperazzjoni mal-istituzzjonijiet l-oħra tal-UE u l-organizzazzjonijiet internazzjonali, sabiex l-attivitajiet ikunu jistgħu jibnu fuq il-punti pożittivi ta’ xulxin u jibbenefikaw b’mod reċiproku minn xulxin.

Brussell, 10 ta’ Frar 2010

Il-President tal-Kumitat tar-Reġjuni

Mercedes BRESSO

---

(1)  CdR 334/2006

1

(2)  CdR 337/2008

2

(3)  CdR 255/2007

3

(4)  Rapport dwar il-konsultazzjoni man-netwerk għall-monitoraġġ tas-sussidjarjetà u mal-membri tal-kummissjoni EDUC dwar il-Komunikazzjoni dwar strateġija tal-UE għaż-żgħażagħ – investiment u responsabbilizzazzjoni, CdR 325/2009

4

(5)  http://www.eurofound.europa.eu/areas/populationandsociety/clipabout.htm

5

(6)  CdR 89/2009

6

(7)  CdR 253/2005

7

(8)  CdR 252/2008

8

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/26 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/26

---

Opinjoni tal-Kumitat tar-Reġjuni dwar “Innaqqsu l-Illitteriżmu — Infasslu strateġija Ewropea ambizzjuża għall-prevenzjoni tal-esklużjoni u l-promozzjoni tal-iżvilupp personali”

(2010/C 175/07)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI,

A.   Prinċipji u kummenti ġenerali

Sabiex intemmu l-konfużjoni dwar id-definizzjoni tal-illitteriżmu

1.   ifakkar li l-fenomenu tal-illitteriżmu u l-illitteriżmu funzjonali huwa preżenti fil-pajjiżi kollha tad-dinja. 960 miljun persuna huma milquta minn din il-pjaga. Skont id-definizzjoni tal-UNESCO tal-1958, persuna illitterata hija persuna li qatt ma tgħallmet taqra u tikteb. It-terminu illitteriżmu jirreferi għall-kundizzjoni ta’ dawk il-persuni li minkejja li għaddew mill-iskola għal ċertu żmien, baqgħu ma kisbux il-kapaċitajiet tal-qari, il-kitba u l-aritmetika li huma meqjusa bħala fundamentali f’dik is-sistema edukattiva u għalhekk għadhom ma jafux jaqraw u jiktbu. L-illitteriżmu funzjonali jfisser li persuna qatt ma tkun laħqet il-livell ta’ qari, kitba u aritmetika meħtieġ fil-ħajja ta’ kuljum b’kundizzjonijiet ugwali;

2.   jenfasizza l-fatt li skont l-istudji ta’ PISA li saru mill-OECD, in-numru ta’ żgħażagħ b’ħiliet baxxi ta’ qari qiegħed jiżdied fl-Unjoni Ewropea. Għadda minn 21,3 % fl-2000 għal 24,1 % fl-2006. Minħabba dan il-fatt inkwetanti, jeħtieġ li jsiru aktar sforzi mill-istituzzjonijiet Ewropej;

3.   ifakkar li l-objettivi tal-programm ta’ ħidma Edukazzjoni u Taħriġ 2010, li huwa maħsub biex inaqqas b’20 % il-persentaġġ ta’ studenti li għandhom diffikultajiet ta’ qari u kitba, għadhom ’il bogħod milli jintlaħqu, u li twaqqaf punt ta’ referenza Ewropew korrispondenti fil-qafas strateġiku ġdid għall-kooperazzjoni Ewropea fl-edukazzjoni u t-taħriġ (“ET 2020”): is-sehem ta’ tfal taħt il-15-il sena b’riżultati ħżiena fil-qari, il-matematika u x-xjenza għandu jonqos sa taħt il-15 % sal-2020; jitlob ukoll li jkun hemm definizzjoni Ewropea tal-illitteriżmu;

4.   ifakkar li l-livell lokali huwa l-aktar wieħed adatt għall-evalwazzjoni u t-tfittxija ta’ soluzzjonijiet għall-problema tal-illitteriżmu peress li ta’ spiss ikun l-ewwel punt ta’ kuntatt tal-persuni illitterati;

5.   ifakkar li l-Fond Soċjali Ewropew li fil-biċċa l-kbira tal-Istati Membri tal-Unjoni jappoġġja l-programmi għall-ġlieda kontra l-illitteriżmu, huwa l-istrument finanzjarju adatt, iżda qed jiġi użat ħażin jew ftit minħabba n-nuqqas ta’ qafas ta’ linji gwida strateġiċi dwar is-suġġett;

6.   jenfasizza li fil-kuntest tal-kriżi ekonomika u tal-impjieg, il-maestrija tal-kompetenzi ewlenin hija meħtieġa aktar minn qatt qabel sabiex jinkiseb aċċess għas-suq tax-xogħol. Il-kitba u l-qari huma l-kwalifiki bażiċi għall-futur, kif juri studju tas-CEDEFOP li jbassar li fl-2015, 75 % tal-impjiegi ser jirrikjedu kwalifiki għoljin jew medji;

7.   jinnota li l-applikazzjoni tal-Istrateġija ta’ Lisbona, li għandha twassal biex l-Unjoni Ewropea ssir l-ekonomija bbażata fuq l-għarfien l-aktar avvanzata fid-dinja, kellha t-tendenza li timmira għal dawk li huma l-aktar ikkwalifikati; madankollu, soċjetà bbażata fuq l-għarfien u l-innovazzjoni ma tistax titwaqqaf biss fuq livell superfiċjali ta’ professjonisti bi kwalifiki għolja fuq quddiem nett: is-suq tax-xogħol kollu jrid jipperfezzjona l-ħiliet ewlenin li jippermettu t-tagħlim tul il-ħajja u t-taħriġ. Barra minn hekk, din l-istrateġija mhux se tikseb l-objettivi ekonomiċi tagħha jekk fl-Ewropa se jibqgħu jeżistu rqajja’ ta’ kważi sottożvilupp. Għalhekk il-ġlieda kontra l-illitteriżmu hija wkoll obbligu ekonomiku għall-Unjoni Ewropea.

Daqshekk ideat mhux oriġinali

8.   il-Kumitat tar-Reġjuni u l-atturi involuti direttament fuq il-post, minħabba x-xewqa li jitħejja l-profil ta’ persuni li għandhom ċans jintlaqtu mill-illitteriżmu funzjonali kif ukoll il-ħtieġa li jiġu evitati l-istereotipi potenzjali f’dan ir-rigward, jenfasizzaw il-punti li ġejjin:

| — | l-illitteriżmu mhuwiex problema li tolqot biss liż-żgħażagħ iżda lill-gruppi ta’ l-etàjiet kollha, u l-aktar lil dawk li għandhom aktar minn 45 sena; |
| --- | --- |

—

l-illitteriżmu mhuwiex problema li tolqot biss liż-żgħażagħ iżda lill-gruppi ta’ l-etàjiet kollha, u l-aktar lil dawk li għandhom aktar minn 45 sena;

| — | il-firxa territorjali tal-problema hija waħda kumplessa li tagħmilha diffiċli li wieħed jiġġeneralizza. Madankollu, l-istatistika turi preżenza qawwija fiż-żoni urbani li huma soġġetti għall-esklużjoni u f’żoni rurali b’aċċess limitat għas-servizzi; |
| --- | --- |

—

il-firxa territorjali tal-problema hija waħda kumplessa li tagħmilha diffiċli li wieħed jiġġeneralizza. Madankollu, l-istatistika turi preżenza qawwija fiż-żoni urbani li huma soġġetti għall-esklużjoni u f’żoni rurali b’aċċess limitat għas-servizzi;

| — | l-illitteriżmu ma jikkonċernax biss lil dawk li huma esklużi mid-dinja tax-xogħol peress li ntwera li nofs il-persuni li huma illitterati huma impjegati; |
| --- | --- |

—

l-illitteriżmu ma jikkonċernax biss lil dawk li huma esklużi mid-dinja tax-xogħol peress li ntwera li nofs il-persuni li huma illitterati huma impjegati;

| — | m’għandux ikun hemm konfużjoni bejn l-illitteriżmu u l-immigrazzjoni peress li tliet kwarti tal-persuni illitterati jitkellmu biss il-lingwa tal-pajjiż ospitanti ħames snin wara li jkunu waslu. Għalhekk, il-ġlieda kontra l-illitteriżmu m’għandhiex titfixkel mal-politika lingwistika fir-rigward tal-migranti; il-ġlieda kontra l-illitteriżmu hija element kruċjali tat-tagħlim tul il-ħajja. |
| --- | --- |

—

m’għandux ikun hemm konfużjoni bejn l-illitteriżmu u l-immigrazzjoni peress li tliet kwarti tal-persuni illitterati jitkellmu biss il-lingwa tal-pajjiż ospitanti ħames snin wara li jkunu waslu. Għalhekk, il-ġlieda kontra l-illitteriżmu m’għandhiex titfixkel mal-politika lingwistika fir-rigward tal-migranti; il-ġlieda kontra l-illitteriżmu hija element kruċjali tat-tagħlim tul il-ħajja.

| — | l-illitteriżmu funzjonali ma jaffettwax lill-irġiel u lin-nisa bl-istess mod fil-gruppi differenti ta’ età. F’ċerti każijiet, l-aspett tas-sessi għandu jitqies meta titfassal risposta effettiva għal din il-kwistjoni; |
| --- | --- |

—

l-illitteriżmu funzjonali ma jaffettwax lill-irġiel u lin-nisa bl-istess mod fil-gruppi differenti ta’ età. F’ċerti każijiet, l-aspett tas-sessi għandu jitqies meta titfassal risposta effettiva għal din il-kwistjoni;

9.   Ifakkar li l-Karta tad-Drittijiet Fundamentali, li saret vinkolanti bid-dħul fis-seħħ tat-Trattat ta’ Lisbona, fl-Artikolu 14 tagħha tiggarantixxi d-dritt għall-edukazzjoni kif ukoll għall-aċċess għat-taħriġ vokazzjonali u kontinwu. Peress li l-kapaċità tal-qari u tal-kitba huma elementi indispensabbli għall-proċess edukattiv kollu, l-Unjoni Ewropea għandha tissupplementa u tikkoordina l-ħidma tal-Istati Membri sabiex issaħħaħ il-ġlieda tagħha kontra l-illitteriżmu biex tirrispetta dan id-dritt għall-edukazzjoni

10.   ifakkar li l-evalwazzjoni tal-ħtiġijiet tat-taħriġ fi ħdan il-programmi ta’ taħriġ tul il-ħajja, b’mod speċjali fl-amministrazzjonijiet u l-kumpaniji, għandhom jingħataw prijorità sabiex jiġu individwati l-persuni li jbatu minn illitteriżmu funzjonali u sabiex dawn ikunu jistgħu jiksbu l-ħiliet ewlenin. Filfatt, għadd ta’ impjegati illitterati jagħmlu minn kollox biex jaħbu l-problema tagħhom;

11.   l-illitteriżmu huwa fattur li jikkontribwixxi għall-esklużjoni li jtellef l-attività tax-xogħol taċ-ċittadini, jillimita l-parteċipazzjoni demokratika u soċjali tagħhom u, huwa ta’ detriment serju għall-iżvilupp personali tagħhom u l-ħarsien tad-drittijiet tagħhom.

B.   Il-miżuri li għandhom jiġu kkunsidrati

Il-prevenzjoni, l-inklużjoni taż-żgħażagħ u l-iżvilupp professjonali

Il-Kumitat tar-Reġjuni jistqarr li:

12.   għandu jiġi promoss l-iskambju tal-prattiki tajba fil-livell Ewropew, b’mod speċjali dawk li jiffaċilitaw l-iskambji bejn l-awtoritajiet lokali li żviluppaw sew strateġiji għall-ġlieda kontra l-illitteriżmu. Għandu jiġi stabbilit reġistru tal-prattiki tajba għall-ħolqien ta’ forum permanenti ta’ prattiki tajba. Fil-każ tal-istrateġiji li għandhom jiġu implimentati fost iż-żgħażagħ, jeħtieġ li jitqiesu t-tipi differenti ta’ diffikultà fil-qari involuti, sabiex tiġi pprovduta s-soluzzjoni t-tajba għall-ħtiġijiet eżistenti;

13.   il-ġlieda kontra l-illitteriżmu għandha tiġi integrata bħala wieħed mill-objettivi trasversali tal-verżjoni riveduta tal-Istrateġija ta’ Lisbona ta’ wara l-2010;

14.   permezz tal-Fond Soċjali Ewropew, għandhom jiġu appoġġjati l-intrapriżi u l-amministrazzjonijiet li jistabbilixxu programmi biex jiġu mħarrġa l-impjegati tagħhom li jbatu mill-illitteriżmu, sabiex ikun żgurat li dawn il-proċeduri ta’ identifikazzjoni jkunu soġġetti għall-iktar garanziji stretti bil-għan li tiġi mħarsa l-privatezza u l-identità tal-ħaddiema;

15.   għandu jkun hemm appoġġ għall-inizjattivi ta’ taħriġ għall-adulti li jissodisfaw il-ħtiġijiet taċ-ċittadini illitterati li mhumiex impjegati bi ħlas;

16.   il-ġlieda kontra l-illitteriżmu għandha titniżżel fil-linji gwida strateġiċi Komunitarji li jirregolaw il-Fond Soċjali Ewropew;

17.   għandha tiġi elaborata definizzjoni Ewropea tal-illitteriżmu li tinkludi l-illitteriżmu funzjonali;

18.   il-livelli lokali u reġjonali għandhom jinżammu bħala l-livelli adatti sabiex ir-riżorsi jiġu koordinati madwar objettivi strateġiċi u programmi ta’ azzjoni u jitwaqqaf mekkaniżmu ta’ koordinazzjoni interreġjonali u soprareġjonali sabiex ikunu żgurati approċċi kompatibbli fl-applikazzjoni ta’ dawn ir-riżorsi. L-awtoritajiet reġjonali għandhom jiġu appoġġjat mil-livelli nazzjonali u Ewropej sabiex jinħolqu pjani disponibbli għal kulħadd favur il-qari, il-kitba u għall-ħiliet bażiċi. Għandha tingħata attenzjoni speċjali biex tiġi żgurata koordinazzjoni bejn l-objettivi strateġiċi ddefiniti mill-awtoritajiet nazzjonali u l-programmi li jfasslu. Essenzjalment, l-għan għandu jkun li l-kontribut tal-Istati, tal-awtoritajiet, tal-atturi ekonomiċi u tas-soċjetà ċivili jkunu iktar viżibbli;

19.   jiġi propost li l-amministrazzjonijiet tal-awtoritajiet lokali u reġjonali jagħtu eżempju billi jniedu programmi ta’ taħriġ, inklużi l-proċeduri adatti għall-identifikazzjoni tal-membri tal-persunal tagħhom milquta mill-illitteriżmu, u li jistabbilixxu korsijiet ta’ taħriġ għall-membri tal-persunal li juru li għandhom diffikultajiet fix-xogħol tagħhom. Dawn il-programmi jkunu jistgħu jiġu sostnuti finanzjarjament mill-Unjoni Ewropea;

20.   għandu jiġi ffaċilitat l-iżvilupp tal-prevenzjoni u tal-ġlieda kontra l-illitteriżmu fid-dinja tax-xogħol:

| — | fuq il-livell ta’ intrapriżi:
  Billi l-kapijiet tal-intrapriżi jsiru aktar konxji mill-politika kuntrattwali, il-ftehimiet settorjali u dawk intersettorjali permezz ta’ sussidji inkroċjati li jippermettu t-twaqqif ta’ programmi ta’ taħriġ, żieda fis-sigurtà fil-karriera, u l-iffaċilitar tat-trasferiment tal-ħiliet professjonali. |
| --- | --- |

—

fuq il-livell ta’ intrapriżi:

Billi l-kapijiet tal-intrapriżi jsiru aktar konxji mill-politika kuntrattwali, il-ftehimiet settorjali u dawk intersettorjali permezz ta’ sussidji inkroċjati li jippermettu t-twaqqif ta’ programmi ta’ taħriġ, żieda fis-sigurtà fil-karriera, u l-iffaċilitar tat-trasferiment tal-ħiliet professjonali.

| — | fuq il-livell tal-impjegati:
  Billi l-impjegati jiġu infurmati bid-dritt personali għat-taħriġ u billi dawn ikollhom disponibbli għajnuna minn konsulenti tat-taħriġ. |
| --- | --- |

—

fuq il-livell tal-impjegati:

Billi l-impjegati jiġu infurmati bid-dritt personali għat-taħriġ u billi dawn ikollhom disponibbli għajnuna minn konsulenti tat-taħriġ.

21.   għandha tiġi inkluża fil-programm għas-Sena Ewropea għall-Ġlieda kontra l-Faqar u l-Esklużjoni Soċjali l-inizjattiva li tiġġieled kontra l-illitteriżmu li huwa fattur li jkompli jżid l-esklużjoni soċjali;

22.   għandu jiġi ffaċilitat l-aċċess għall-istampa – dik stampata jew dik elettronika – u għall-għarfien dwar ix-xandir għaż-żgħażagħ, b’mod speċjali peress li dan ser jgħinhom jiżviluppaw il-kapaċitajiet kritiċi tagħhom u biex isiru familjari mal-kultura tal-kitba, sabiex dawn jadattaw aħjar għad-dinja moderna;

23.   għandha titnieda kampanja ta’ informazzjoni tal-Unjoni Ewropea dwar din il-pjaga. Inizjattiva bħal din tkun tista’ tikkontribwixxi biex jitneħħa t-tabù tal-illitteriżmu u biex il-persuni kkonċernati jiġu mħeġġa jitolbu għall-għajnuna.

24.   li jittejbu l-mekkaniżmi ta’ taħriġ għaċ-ċittadini milquta mill-illitteriżmu li, minħabba l-fatt li mhux qed jaħdmu, mhux qed jiġu identifikati bħala illitterati u qed jiġu esklużi mill-programmi ta’ taħriġ. Dan jikkonċerna gruppi ta’ nies bħalma huma dawk li jkunu qiegħda fuq perijodu fit-tul, dawn impenjati f’xogħol domestiku, eċċ.;

25.   li jittejjeb it-tagħlim tul il-ħajja għall-gruppi ta’ ħaddiema indipendenti, bħalma huma bdiewa ż-żgħar jew is-sidien iż-żgħar tal-biedja, sabiex itejbu l-ħiliet ewlenin tagħhom u jinqered l-illitteriżmu funzjonali, li jrażżan l-iżvilupp ekonomiku ta’ ċerti setturi ta’ produzzjoni;

26.   li tingħata attenzjoni speċifika lin-nisa b’mod speċjali l-ħaddiema nisa maturi, li jistgħu juru persentaġġi ogħla ta’ illitteriżmu funzjonali bħala riżultat ta’ diversi forom ta’ esklużjoni;

27.   il-promozzjoni ta’ sistema Ewropea għall-evalwazzjoni tal-illitteriżmu, inklużi indikaturi u metodoloġiji ta’ evalwazzjoni komuni għall-Istati Membri tal-Unjoni Ewropea;

28.   il-promozzjoni tal-integrazzjoni u l-koordinazzjoni tat-tagħlim tul il-ħajja, taħriġ regolat u sforzi għal taħriġ tal-adulti sabiex tinkiseb strateġija konġunta għat-tnaqqis tal-illitteriżmu funzjonali;

C.   Konklużjoni tal-iskambji mal-atturi impenjati direttament fuq il-post

29.   Il-ġlieda kontra l-illitteriżmu hija element kruċjali tat-tagħlim tul il-ħajja (taħriġ inizjali u taħriġ kontinwu). Din m’għandhiex titfixkel mal-politika lingwistika fir-rigward tal-migranti. Din tittratta dwar l-iffaċilitar tal-aċċess universali għall-kitba, għall-aritmetika u għall-ħiliet bażiċi;

30.   Jekk jiżdied il-litteriżmu, dan itejjeb il-prestazzjoni ekonomika ta’ intrapriża u jiffaċilita l-iżvilupp professjonali u personali tal-impjegati. Persuni li qegħdin komdi fix-xogħol tagħhom se jkunu komdi wkoll fil-ħajja;

31.   It-taħriġ ta’ bażi jippermetti li jiġu antiċipati t-tibdiliet fl-impjiegi u li jiġi evitat il-waqfien mix-xogħol. It-taħriġ isaħħaħ dawk li huma l-aktar vulnerabbli u jipprevjeni r-riskji tal-esklużjoni;

32.   il-politika tal-prevenzjoni u tal-ġlieda kontra l-illitteriżmu għandha tiġi nkluża aktar u aktar fil-politiki ordinarji sabiex kull politika pubblika tkun tista’ tagħmel kontribut fit-tul direttament jew indirettament;

33.   kważi 10 snin minn meta tnediet l-Istrateġija ta’ Lisbona, l-awtoritajiet lokali u reġjonali għandhom rwol bħala fornituri tat-tagħlim tul il-ħajja iżda wkoll bħala atturi soċjoekonomiċi fl-Istati Membri tagħhom, bħala dawk li jħaddmu u dawk li jipprovdu s-servizzi. Il-pjaga tal-illitteriżmu taffettwahom direttament bħala fornituri tas-servizzi pubbliċi. Hemm bżonn li jagħtu ħarsa lejn l-eżempji ta’ prattiki tajba hawnhekk mehmuża; u għandhom ikunu mħeġġa jinvolvu ruħhom fi skambji u djalogu mal-partijiet interessati, sabiex il-livell lokali u reġjonali jkun jista’ jiġi involut fit-tfassil u l-implimentazzjoni tal-inizjattivi fil-livell tal-UE.

II.   APPENDIĊI

Tabella 2 – Tfal ta’ 15-il sena b’ħiliet ta’ qari dgħajfa fl-Unjoni Ewropea u f’ċerti pajjiżi terzi, skont l-iskala ta’ Pisa tal-fehim tal-kelma miktuba, fl-2000 u l-2006 (sors: OECD).

Image

Eżempji tal-aħjar prattiki:

| — | Servizz ta’ assistenza permezz tat-telefown li jipprovdi pariri u inizjattivi dwar il-qari u l-kitba. |
| --- | --- |

—

Servizz ta’ assistenza permezz tat-telefown li jipprovdi pariri u inizjattivi dwar il-qari u l-kitba.

| — | Programmi ta’ taħriġ għall-adulti mmirati għal gruppi speċifiċi. |
| --- | --- |

—

Programmi ta’ taħriġ għall-adulti mmirati għal gruppi speċifiċi.

| — | L-għoti ta’ diplomi addizzjonali bi sħubija mal-universitajiet. |
| --- | --- |

—

L-għoti ta’ diplomi addizzjonali bi sħubija mal-universitajiet.

| — | Inizjattivi edukattivi, kulturali u soċjali maħsuba għall-familji bħala għajnuna għall-ġenituri biex jappoġġjaw lit-tfal tagħhom u biex tonqos ir-rata ta’ tfal li ma jkomplux l-iskola. |
| --- | --- |

—

Inizjattivi edukattivi, kulturali u soċjali maħsuba għall-familji bħala għajnuna għall-ġenituri biex jappoġġjaw lit-tfal tagħhom u biex tonqos ir-rata ta’ tfal li ma jkomplux l-iskola.

| — | L-implimentazzjoni tal-attivitajiet kulturali maħsuba l-aktar għall-familji li jivvjaġġaw fil-qafas tal-programmi għall-familji. |
| --- | --- |

—

L-implimentazzjoni tal-attivitajiet kulturali maħsuba l-aktar għall-familji li jivvjaġġaw fil-qafas tal-programmi għall-familji.

| — | Il-qari bħala prevenzjoni tal-illitteriżmu f’żoni rurali. |
| --- | --- |

—

Il-qari bħala prevenzjoni tal-illitteriżmu f’żoni rurali.

| — | Inizjattivi edukattivi u preventivi fil-libreriji għat-tfal u t-tfal żgħar. |
| --- | --- |

—

Inizjattivi edukattivi u preventivi fil-libreriji għat-tfal u t-tfal żgħar.

| — | Taħriġ għall-ġenituri sabiex jappoġġjaw lit-tfal tagħhom fl-istudji tagħhom. |
| --- | --- |

—

Taħriġ għall-ġenituri sabiex jappoġġjaw lit-tfal tagħhom fl-istudji tagħhom.

| — | Aċċess għal għarfien bażiku għall-priġunieri. |
| --- | --- |

—

Aċċess għal għarfien bażiku għall-priġunieri.

| — | Appoġġ għat-tfittxija ta’ xogħol għal żgħażagħ li għadhom imorru l-iskola li għandhom diffikultajiet serji f’oqsma bażiċi tat-tagħlim. |
| --- | --- |

—

Appoġġ għat-tfittxija ta’ xogħol għal żgħażagħ li għadhom imorru l-iskola li għandhom diffikultajiet serji f’oqsma bażiċi tat-tagħlim.

| — | Taħriġ bażiku u ta’ inklużjoni permezz ta’ workshops li jinkludu midja diġitali. |
| --- | --- |

—

Taħriġ bażiku u ta’ inklużjoni permezz ta’ workshops li jinkludu midja diġitali.

| — | L-iżvilupp ta’ taħriġ bażiku ppersonalizzat għall-impjegati. |
| --- | --- |

—

L-iżvilupp ta’ taħriġ bażiku ppersonalizzat għall-impjegati.

| — | It-twaqqif ta’ taħriġ bażiku għall-persunal tal-awtorità lokali; |
| --- | --- |

—

It-twaqqif ta’ taħriġ bażiku għall-persunal tal-awtorità lokali;

| — | L-aċċess għall-għarfien bażiku għall-ħaddiema agrikoli bi kwalifiki minimi. |
| --- | --- |

—

L-aċċess għall-għarfien bażiku għall-ħaddiema agrikoli bi kwalifiki minimi.

| — | L-identifikazzjoni tal-ħtiġijiet ta’ taħriġ bażiku tal-ħaddiema li jibdew mill-post tax-xogħol. |
| --- | --- |

—

L-identifikazzjoni tal-ħtiġijiet ta’ taħriġ bażiku tal-ħaddiema li jibdew mill-post tax-xogħol.

| — | It-taħriġ għall-għarfien bażiku fl-intrapriża. |
| --- | --- |

—

It-taħriġ għall-għarfien bażiku fl-intrapriża.

| — | It-tqajjim ta’ kuxjenza fil-livell tat-teħid ta’ deċiżjoni. |
| --- | --- |

—

It-tqajjim ta’ kuxjenza fil-livell tat-teħid ta’ deċiżjoni.

| — | L-iżvilupp ta’ strateġiji reġjonali u ta’ pjani ta’ azzjoni mal-operaturi lokali. |
| --- | --- |

—

L-iżvilupp ta’ strateġiji reġjonali u ta’ pjani ta’ azzjoni mal-operaturi lokali.

| — | L-iżvilupp tad-dritt għat-taħriġ fl-intrapriżi. |
| --- | --- |

—

L-iżvilupp tad-dritt għat-taħriġ fl-intrapriżi.

| — | Il-konsolidar tal-ħiliet bażiċi tal-apprendisti bħala parti mill-iżvilupp tal-karriera u l-ivvalidar tal-esperjenza. |
| --- | --- |

—

Il-konsolidar tal-ħiliet bażiċi tal-apprendisti bħala parti mill-iżvilupp tal-karriera u l-ivvalidar tal-esperjenza.

| — | It-taħriġ bażiku fl-intrapriżi sabiex tiżdied is-sigurtà tal-karrieri. |
| --- | --- |

—

It-taħriġ bażiku fl-intrapriżi sabiex tiżdied is-sigurtà tal-karrieri.

| — | It-twaqqif ta’ skemi fejn wieħed jalterna bejn xogħol u taħriġ għat-titjib tat-tranżizzjoni bejn l-iskola u x-xogħol. |
| --- | --- |

—

It-twaqqif ta’ skemi fejn wieħed jalterna bejn xogħol u taħriġ għat-titjib tat-tranżizzjoni bejn l-iskola u x-xogħol.

| — | It-taħriġ fl-informatika u l-Internet. |
| --- | --- |

—

It-taħriġ fl-informatika u l-Internet.

| — | Il-ħolqien ta’ punti ta’ kuntatt pubbliċi sabiex jgħinu l-fehim fit-trasporti pubbliċi. |
| --- | --- |

—

Il-ħolqien ta’ punti ta’ kuntatt pubbliċi sabiex jgħinu l-fehim fit-trasporti pubbliċi.

| — | Programm ta’ individwar tal-illitteriżmu fl-awtoritajiet lokali u reġjonali. |
| --- | --- |

—

Programm ta’ individwar tal-illitteriżmu fl-awtoritajiet lokali u reġjonali.

Brussell, 10 ta’ Frar 2010

Il-President tal-Kumitat tar-Reġjuni

Mercedes BRESSO

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/31 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/31

---

Opinjoni tal-Kumitat tar-Reġjuni dwar “Il-Green Paper dwar il-promozzjoni tal-mobilità taż-żgħażagħ għal finijiet edukattivi”

(2010/C 175/08)

I.   RAKKOMANDAZZJONIJIET TA’ POLITIKA

Il-KUMITAT TAR-REĠJUNI

1.   jilqa’ l-inizjattiva tal-Kummissjoni li, bil-Green Paper dwar il-mobilità taż-żgħażagħ għal finijiet edukattivi, tiftaħ dibattitu madwar l-Ewropa sabiex jiġu diskussi l-possibilitajiet li tittejjeb l-għajnuna għall-mobilità, jiġu identifikati l-ostakli attwali għall-mobilità transkonfinali taż-żgħażagħ u jiġu enfasizzati l-vantaġġi li jistgħu jinsiltu mill-esperjenza tal-mobilità;

2.   itenni l-appoġġ tiegħu, kif diġà għamel kemm-il darba, għall-mobilità fi ħdan l-Ewropa u lil hinn minnha, u jaqbel mal-Kunsill u l-Kummissjoni li bil-mod il-mod il-perijodi ta’ studju barra mill-pajjiż għaż-żgħażagħ kollha fl-Ewropa għandhom isiru r-regola u mhux jibqgħu l-eċċezzjoni;

3.   jiġbed l-attenzjoni li l-appoġġ għall-mobilità tal-istudenti u l-għalliema huwa element ċentrali tal-kooperazzjoni fil-politika tal-edukazzjoni fl-Ewropa u li fit-trattat huwa kkunsidrat bħala objettiv tal-azzjoni tal-Unjoni Ewropea fil-qasam tal-edukazzjoni;

4.   f’dan il-kuntest huwa tal-fehma li l-fatt li dan is-suġġett jiġi indirizzat fil-livell Ewropew jirrappreżenta valur miżjud Ewropew sostanzjali u jista’ jagħti impuls importanti għat-tfassil ta’ programmi, strumenti u inizjattivi Ewropej kif ukoll nazzjonali, reġjonali u lokali b’rabta mal-appoġġ transkonfinali tal-mobilità taż-żgħażagħ għal finijiet edukattivi;

5.   jikkunsidra li skambju dettaljat tal-informazzjoni u l-esperjenza bejn l-Istati Membri jkun ta’ benefiċċju kbir u jemmen li f’dan il-kuntest it-tixrid min-naħa tal-Kummissjoni ta’ proċeduri li nstabu effettivi fl-Istati Membri huwa partikolarment importanti;

6.   jappoġġja l-approċċ wiesa’ tal-Green Paper, li tiffoka fuq is-sitwazzjoni taż-żgħażagħ kollha fil-kuntesti differenti ta’ tagħlim, u tinkludi l-oqsma kollha tat-tagħlim formali, mhux formali u informali;

7.   jiġbed l-attenzjoni għall-kontribut importanti tal-awtoritajiet reġjonali u lokali għall-appoġġ tal-mobilità għal finijiet edukattivi, b’mod partikolari fir-rigward tal-informazzjoni, il-pariri u s-sensibilizzazzjoni, kif ukoll fil-biċċa l-kbira tal-każijiet permezz ta’ miżuri ta’ appoġġ għas-sigurtà tal-kwalità u għad-disponibilità tal-finanzjament;

Rigward l-importanza dejjem tiżdied tal-mobilità għat-tagħlim

8.   jaqbel mal-analiżi tal-Kummissjoni li l-mobilità għal finijiet edukattivi – jiġifieri l-perijodu li wieħed iqatta’ barra minn pajjiżu bil-għan li jikseb ħiliet u kompetenzi ġodda – hija wieħed mill-mezzi fundamentali biex iż-żgħażagħ ikunu jistgħu jagħmlu progress fl-iżvilupp personali tagħhom, jiksbu aċċess għal għarfien ġdid, iwessgħu l-għarfien tagħhom tal-lingwi, jiksbu kompetenzi interkulturali u jżidu l-opportunitajiet tagħhom fis-suq tax-xogħol;

9.   huwa konvint li, fi żminijiet meta l-globalizzazzjoni qed tavvanza b’mod dejjem aktar rapidu u l-oqsma kollha tal-ħajja u x-xogħol qed jintrabtu dejjem aktar flimkien fil-livell transkonfinali, il-kompetenzi interkulturali, l-għarfien tal-lingwi u l-għarfien internazzjonali qed isiru dejjem aktar importanti;

10.   jaqbel mal-Kummissjoni li l-mobilità għal finijiet edukattivi tgħin liż-żgħażagħ jiksbu fehim aktar fil-fond tal-identità Ewropea u taċ-ċittadinanza Ewropea u tgħin fil-ġlieda kontra l-ksenofobija. Din il-mobilità żżid ukoll it-tixrid tal-għarfien, li huwa l-muftieħ għall-ġejjieni tal-Ewropa bħala soċjetà bbażata fuq l-għarfien;

11.   jaqbel mal-Kummissjoni li l-mobilità għal finijiet edukattivi għandha tkun element integrali tal-identità Ewropea u għandha tkun opportunità għaż-żgħażagħ kollha fl-Ewropa, sabiex b’dan il-mod jingħata kontribut għall-garanzija tal-kompetittività tal-Unjoni Ewropea, għall-iżvilupp ta’ soċjetà b’livell għoli ta’ għarfien, u b’hekk għat-twettiq tal-objettivi tal-Istrateġija ta’ Lisbona għat-tkabbir u l-impjiegi;

12.   minn naħa, jaqbel mal-Kummissjoni li b’kollox ftit qed ikun hemm żgħażagħ li jmorru barra minn pajjiżhom biex jitgħallmu jew jitħarrġu, iżda min-naħa l-oħra jiġbed l-attenzjoni li l-Green Paper ma tikkunsidrax il-ħafna miżuri finanzjarji u organizzattivi għall-appoġġ tal-mobilità – minbarra l-programmi tal-UE – li jiġu offruti fl-Istati Membri;

13.   jenfasizza li l-Istati Membri kif ukoll l-awtoritajiet reġjonali u lokali, bħall-iskejjel, l-universitajiet u istituzzjonijiet oħra tat-tagħlim u taż-żgħażagħ, l-intrapriżi, l-assoċjazzjonijiet u l-għaqdiet jappoġġjaw firxa sħiħa ta’ miżuri għall-mobilità li jiffavorixxu t-tagħlim formali, mhux formali u informali;

14.   jiġbed l-attenzjoni li ħafna drabi huma proprju l-proġetti tal-mobilità ż-żgħar, adottati fil-livell lokali, reġjonali jew nazzjonali, li jkollhom impatt deċiżiv u li jikkontribwixxu għat-tisħiħ tal-mentalità Ewropea, taċ-ċittadinanza attiva u tad-demokrazija;

Rigward il-kundizzjonijiet għat-tisħiħ tal-mobilità taż-żgħażagħ

15.   jemmen li d-disponibilità ta’ informazzjoni sħiħa u mmirata kif ukoll il-konsulenza professjonali personali u minsuġa fuq il-ħtiġijiet individwali huma kriterji ċentrali sabiex isir il-perijodu ta’ mobilità u jirnexxi;

16.   jemmen li hemm bżonn ta’ aktar informazzjoni speċjalment dwar il-miżuri għall-appoġġ tal-mobilità barra mill-programmi tal-UE, u f’dan il-kuntest jaħseb li jkun ta’ għajnuna li tinġabar l-informazzjoni b’rabta mal-programmi ta’ dan it-tip li diġà jeżistu fl-Istati Membri, pereżempju fil-forma ta’ manwal, anke f’forma elettronika;

17.   huwa tal-fehma li minbarra l-kwalità, it-trasparenza, il-kompattibilità u l-aċċettazzjoni tal-offerti ta’ tagħlim u d-diplomi barranin, huma b’mod partikolari l-kundizzjonijiet istituzzjonali u soċjali ġenerali kif ukoll il-fatturi finanzjarji li jinfluwenzaw ir-rieda li ssir il-mobilità;

18.   fil-fehma tiegħu, jeħtieġ li ż-żgħażagħ jiġu mgħarrfa dwar id-diversi vantaġġi ta’ perijodu ta’ mobilità, jintwerew il-possibilitajiet ta’ għajnuna li jeżistu, u jiġu konvinti mis-siwi ta’ perijodu ta’ mobilità;

19.   jiġbed l-attenzjoni li azzjoni esterna tista’ tinfluwenza b’mod limitat biss ċerti ostakli għall-mobilità; u jenfasizza l-konvinzjoni tiegħu li ż-żieda fil-mobilità teħtieġ livell għoli ta’ rieda, ħin, impenn u trasparenza mill-partijiet kollha;

20.   għaldaqstant, jiddispjaċih li l-Green Paper ma tinkludix referenza għar-responsabilità individwali taż-żgħażagħ li juru l-impenn u l-inizjattiva tagħhom minkejja l-ostakli persistenti għall-mobilità, bil-għan, pereżempju, li jsir sforz biex jingħelbu l-ostakli eżistenti permezz tal-parteċipazzjoni fl-azzjonijiet ta’ skambju li jiġu organizzati; f’dan il-kuntest jiġbed l-attenzjoni għall-importanza ta’ miżuri li jħeġġu u jappoġġjaw liż-żgħażagħ jieħdu l-inizjattivi;

21.   barra minn dan, jiddispjaċih li l-Green Paper ma tenfasizzax ir-rwol importanti tad-djar tal-ġenituri għaliex ir-rieda li wieħed imur barra minn pajjiżu biex jistudja għandha tinbet minn kmieni fi ħdan il-familja; dan jitlob li l-ġenituri jkunu jafu s-siwi konsiderevoli tal-perijodi li wieħed iqatta’ barra minn pajjiżu, li jħeġġu lit-tfal tagħhom jagħmlu perijodu ta’ mobilità kif ukoll li, jekk ikun possibbli, jappoġġjawhom fit-tħejjija għall-perijodu li jkunu ser iqattgħu barra minn pajjiżhom u matul il-perijodu stess; f’dan il-kuntest, fost l-isfidi l-kbar hemm dik li jintlaħqu l-klassijiet soċjali b’livell baxx ta’ edukazzjoni u żvantaġġati mil-lat ekonomiku;

22.   jappoġġja bis-sħiħ li l-gruppi żvantaġġati mil-lat ekonomiku jew soċjali, in-nies bi bżonnijiet speċjali u ż-żgħażagħ minn sfond ta’ migrazzjoni jiġu inklużi aktar fil-programmi tal-mobilità u, jekk ikun hemm bżonn, jingħataw il-possibilità li jibbenefikaw minn appoġġ addizzjonali fil-forma ta’ rati ogħla ta’ għajnuna, għaliex huma proprju dawn il-gruppi li ħafna drabi jħabbtu wiċċhom ma’ ostakli speċifiċi;

23.   minkejja t-talba ġġustifikata li tiġi żviluppata l-mobilità transkonfinali għal finijiet edukattivi, iwissi li m’għandhomx jiġu ttraskurati l-kompiti u l-ħtiġijiet l-oħra tal-iskejjel, l-universitajiet, il-korpi tat-taħriġ u l-istituzzjonijiet edukattivi – pereżempju fir-rigward tal-ippjanar tas-sena skolastika jew l-organizzazzjoni fit-tul tal-proċessi tat-tagħlim – għad-detriment tal-kwalità tal-edukazzjoni;

24.   huwa favur li l-programmi edukattivi tal-UE li jappoġġjaw il-mobilità jitkomplew wara l-2013, u jitlob lill-Kummissjoni, lill-Kunsill u lill-Parlament Ewropew jippjanaw biżżejjed riżorsi minn kmieni meta jkunu qed iħejju l-qafas finanzjarju multiannwali 2014-2020;

25.   jinsab kuntent li l-Green Paper issemmi kemm-il darba l-kontribut essenzjali tal-livell reġjonali u lokali għall-appoġġ tal-mobilità; għalhekk jitlob lill-Kummissjoni tikkunsidra aktar dan ir-rwol fundamentali tal-awtoritajiet reġjonali u lokali fit-tfassil u l-implimentazzjoni tal-programmi tal-mobilità, billi tinkludihom b’mod permanenti fit-tfassil tal-istess programmi;

26.   jemmen li l-intenzjoni li tiġi appoġġjata l-mobilità taż-żgħażagħ anke b’rabta max-xogħol għandha tiġi riflessa fit-tfassil tal-programm Komunitarju għat-tagħlim tul il-ħajja; b’hekk, pereżempju, jistgħu jinħolqu l-possibilitajiet biex l-istudenti ta’ kull tip ta’ skola jiġu appoġġjati biex iqattgħu perijodi ta’ taħriġ prattiku f’kumpaniji jew istituzzjonijiet mhux skolastiċi barra mill-pajjiż;

27.   jirrakkomanda li jitnaqqsu b’mod ċar l-ispejjeż amministrattivi marbuta mal-miżuri tal-UE għall-mobilità u li jiġu ffaċilitati l-ħafna formoli ta’ applikazzjoni;

28.   jiġbed l-attenzjoni tal-awtoritajiet kompetenti fil-livell nazzjonali, reġjonali u lokali għall-fatt li huma jistgħu jallokaw lill-qasam tal-edukazzjoni l-fondi li jirriżultaw mit-tnaqqis fir-rata tat-twelid tal-Istati Membri tal-Unjoni Ewropea, u jużawhom sabiex jappoġġjaw b’mod kwantitattiv u kwalitattiv il-mobilità għal finijiet edukattivi;

29.   iħeġġeġ lill-Istati Membri u lill-awtoritajiet reġjonali u lokali biex fl-oqsma tal-kompetenza tagħhom jadottaw regolamenti li jappoġġjaw il-mobilità u li jikkontribwixxu biex jitneħħew l-ostakli għall-mobilità;

30.   huwa tal-fehma li l-makroreġjuni, li issa f’Unjoni Ewropea b’27 Stat Membru qed jaqdu rwol dejjem aktar importanti, jistgħu jagħtu kontribut essenzjali anke fil-kuntest tal-appoġġ għall-mobilità għal finijiet edukattivi;

31.   jirrakkomanda li l-awtoritajiet reġjonali u lokali jikkontribwixxu għat-tagħlim mhux formali permezz ta’ miżuri għall-mobilità fil-kuntest tas-sħubijiet bejn ir-reġjuni u l-bliet;

32.   jemmen li f’soċjetà tal-għarfien li qed issir dejjem aktar globali huwa neċessarju li anke l-għalliema, min iħarreġ, min iħaddem u l-pubbliku b’mod ġenerali jifhmu aktar l-importanza tal-kompetenzi internazzjonali;

Rigward is-sħubija l-ġdida għall-mobilità

33.   jaqbel mal-Kummissjoni li sabiex jiżdiedu b’mod sinifikattiv l-opportunitajiet għall-mobilità taż-żgħażagħ jinħtieġ approċċ ikkoordinat mis-setturi kollha. Għal dan il-għan hemm bżonn sħubija ġdida li fiha l-awtoritajiet pubbliċi jikkooperaw mas-soċjetà ċivili, l-intrapriżi u bosta partijiet ikkonċernati oħra fil-qasam tal-edukazzjoni u ż-żgħażagħ;

34.   jemmen li f’kull qasam u f’kull livell għandhom isiru sforzi sabiex jiġi sfruttat il-potenzjal disponibbli tal-mobilità u jinstabu modi ġodda għall-promozzjoni tal-mobilità;

35.   jaqbel mal-Kummissjoni li l-multiplikaturi – bħall-għalliema, min iħarreġ, min jaħdem maż-żgħażagħ u dawk li diġà pparteċipaw fi programmi tal-mobilità – jaqdu rwol ewlieni fil-promozzjoni tal-mobilità taż-żgħażagħ, u għalhekk iħeġġeġ li din il-funzjoni importanti tal-multiplikaturi tiġi enfasizzata aktar fis-sejħiet għall-applikazzjonijiet u l-programmi tal-ġenerazzjoni futura;

36.   jilqa’ l-azzjoni l-ġdida COMENIUS Regio li bis-saħħa tagħha jistgħu jiġu inklużi l-istituzzjonijiet mhux skolastiċi, u li l-għan tagħha huwa li tippromovi l-kooperazzjoni Ewropea fil-qasam tal-iskejjel fil-livell tar-reġjuni u l-komunitajiet billi l-imsieħba jkunu jistgħu jikkooperaw fuq suġġetti ta’ interess komuni, jaqsmu l-esperjenzi tagħhom u jiżviluppaw strutturi sostenibbli għall-kooperazzjoni;

37.   fid-dawl tat-tqassim tal-kompetenzi fil-qasam tal-edukazzjoni kif ukoll tal-eteroġenità tal-partijiet ikkonċernati f’dan il-qasam, huwa kritiku ħafna rigward it-talba tal-Kummissjoni li l-awtoritajiet Ewropej, nazzjonali u reġjonali jridu jikkooperaw mal-istitutzzjonijiet edukattivi, il-korpi tas-soċjetà ċivili u l-awtoritajiet lokali sabiex jingħaqdu l-possibilitajiet individwali ta’ finanzjament;

38.   jinsab imħasseb li l-ġabra ta’ riżorsi finanzjarji mhux ser tiżdied, lanqas jekk jinġabru flimkien il-mezzi finanzjarji kollha. Għaldaqstant, jappoġġja bil-qawwi li l-programmi disponibbli jiġu żviluppati b’mod kwalitattiv u li jkun hemm informazzjoni aħjar dwar l-offerti disponibbli;

39.   jitlob lill-awtoritajiet lokali u reġjonali li jippromovu l-mobilità għal finijiet edukattivi mhux permezz ta’ proġetti fil-qafas tal-programm għat-tagħlim tul il-ħajja biss, iżda wkoll billi jevalwaw fil-fond kemm il-miżuri għall-mobilità, pereżempju fil-kuntest tas-sħubijiet bilaterali u multilaterali tar-reġjuni fil-qasam tat-taħriġ vokazzjonali, jistgħu jiġu ffinanzjati wkoll mir-riżorsi tal-Fond Struttrali Ewropew;

40.   iħeġġeġ lill-universitajiet jesploraw forom ġodda ta’ mobilità bejn l-istitutzzjonijiet pubbliċi u s-settur privat sabiex tiġi promossa l-mobilità;

41.   jappella lill-intrapriżi biex jagħtu l-kontribut tagħhom għall-promozzjoni tal-mobilità, b’mod speċjali fil-qasam tat-taħriġ vokazzjonali inizjali t-taħriġ vokazzjonali kontinwu kif ukoll fil-qasam tar-riċerka, biex jappoġġjaw il-miżuri għall-mobilità tal-apprendisti minkejja d-differenzi li kultant ikunu sostanzjali fis-sistemi tat-taħriġ vokazzjonali, u biex jinvestu fl-għarfien, il-kapaċitajiet u l-kompetenzi anke fi żminijiet diffiċli mil-lat ekonomiku;

42.   ifakkar fl-appoġġ tiegħu għall-inizjattiva pilota tal-programm Erasmus maħsuba għar-rappreżentanti eletti fil-livell lokali u reġjonali (1), li tathom il-possibilità li jwessgħu l-għarfien tagħhom, jagħmlu esperjenzi ġodda u jaqsmu l-aħjar prattiki;

43.   huwa tal-fehma li l-mobilità virtwali tista’ biss takkumpanja u mhux tissostitwixxi l-esperjenza tal-mobilità fiżika, però huwa konvint li l-mobilità virtwali tista’ tagħti kontribut siewi għall-mobilità fiżika, billi tiffaċilita ħafna t-tħejjija taż-żgħażagħ għall-perijodu ta’ mobilità fiżika u ttejjeb b’mod sostanzjali il-kwalità tal-istess perijodu;

Rigward l-istabbiliment ta’ miri tal-mobilità fil-livell Ewropew, reġjonali u lokali

44.   jirreferi għall-Konklużjonijiet tal-Kunsill tat-12 ta’ Mejju 2009 dwar qafas strateġiku għall-kooperazzjoni Ewropea fl-edukazzjoni u t-taħriġ, li fihom il-Kummissjoni ġiet mistiedna tippreżenta proposta biex jiġi stabbilit livell ta’ referenza għall-prestazzjoni medja Ewropea (punt ta’ riferiment Ewropew) sal-aħħar tal-2010, li għandu jikkunsidra l-aspetti kwantitattivi u kwalitattivi; u qed jistenna r-riżultati ta’ dawn il-ħidmiet b’interess kbir;

45.   ifakkar li l-livelli ta’ referenza għall-prestazzjoni medja Ewropea ma jinkludu l-ebda objettiv għall-Istati Membri individwali u ma jipprevedu l-ebda deċiżjoni li għandha tittieħed mill-gvern rilevanti, għalkemm il-miżuri nazzjonali adottati fuq il-bażi tal-prijoritajiet nazzjonali jikkontribwixxu biex jintlaħqu l-livelli ta’ referenza għall-prestazzjoni;

46.   fid-dawl tal-istedina tal-Kummissjoni li barra l-livelli ta’ referenza għall-prestazzjoni medja Ewropea jiġu stabbiliti punti ta’ riferiment speċjali għar-reġjuni, l-universitajiet, l-iskejjel, l-intrapiżi u l-assoċjazzjonijiet, jiġbed l-attenzjoni għall-fatt li l-istabbiliment ta’ punti ta’ riferiment nazzjonali jew reġjonali huwa kompetenza tal-Istati Membri;

47.   barra minn hekk, jenfasizza bil-qawwi li f’ċerti każijiet il-ħolqien ta’ indikaturi u punti ta’ riferiment ġodda jista’ joħloq spejjeż amministrattivi u finanzjarji addizzjonali konsiderevoli fil-livell nazzjonali, reġjonali u lokali, u għalhekk fid-dawl tal-isforzi tal-Kummissjoni għat-tnaqqis tal-burokrazija, dawn għandhom jinħolqu biss jekk ir-riżultati tal-analiżi tar-relazzjoni bejn l-ispejjeż u l-benefiċċji jkunu pożittivi;

48.   jitlob lill-Kummissjoni biex wara li jiġu analizzati r-riżultati tal-konsultazzjoni tħejji inventarju tal-aħjar prattiki b’approċċi konkreti u prattiċi sabiex jissolvew il-problemi li jeżistu fil-qasam tal-promozzjoni tal-mobilità, u wara tpoġġi dan l-inventarju għad-dispożizzjoni tal-awtoritajiet nazzjonali, reġjonali u lokali kompetenti.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---

(1)  White Paper tal-Kumitat tar-Reġjuni dwar il-gvernanza f’diversi livelli, CdR 89/2009.

1

---

| 1.7.2010 | MT | Il-Ġurnal Uffiċjali tal-Unjoni Ewropea | C 175/35 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/35

---

Opinjoni tal-Kumitat tar-Reġjuni dwar “L-internet tal-oġġetti u l-użu mill-ġdid tal-informazzjoni tas-settur pubbliku”

(2010/C 175/09)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

1.   jilqa’ l-inizjattiva tal-Kummissjoni li tirrevedi l-applikazzjoni tad-Direttiva dwar l-użu mill-ġdid tal-informazzjoni tas-settur pubbliku (PSI) u li tippromovi l-pjan ta’ azzjoni dwar l-internet tal-oġġetti (IoT), minħabba li dawn għandhom il-potenzjal li jsiru assi ta’ valur għaċ-ċittadini, in-negozji u l-amministrazzjonijiet, filwaqt li jistgħu jgħinu sabiex jinħolqu aktar impjiegi u jtejbu l-kwalità tas-servizzi pubbliċi;

2.   jisħaq dwar l-importanza tal-użu mill-ġdid tal-informazzjoni tas-settur pubbliku kemm għal skopijiet kummerċjali kif ukoll dawk mhux kummerċjali, u l-investiment fir-riċerka li tagħti sostenn lill-attivitajiet speċifiċi u l-iżvilupp ta’ applikazzjonijiet futuri li jżidu l-valur fil-qasam tal-IoT;

3.   jisħaq dwar l-importanza tal-awtoritajiet lokali u reġjonali skont l-istrateġija i2010 għal soċjetà tal-informazzjoni Ewropea, minħabba li huma jirrappreżentaw il-mutur tat-tkabbir ekonomiku fil-livell lokali u jiġġeneraw, jużaw u għandhom ħafna servizzi u prodotti diġitali tal-informazzjoni; għal din ir-raġuni, l-awtoritajiet lokali u reġjonali għandhom ikunu involuti b’mod sħiħ u effettiv fil-governanza u l-iżvilupp tal-IoT;

4.   jinnota li fil-livell lokali u reġjonali, l-internet tal-oġġetti jista’ jixpruna l-kwalità tal-ħajja u l-attività soċjali u ekonomika taċ-ċittadini, jistimula l-iżvilupp reġjonali u n-negozji lokali kif ukoll jipprovdi servizzi pubbliċi aktar effiċjenti u skont il-ħtieġa taċ-ċittadini. Hemm diversi modi kif ir-reġjuni u l-bliet jistgħu jgħinu sabiex jiżguraw li dan il-potenzjal jintlaħaq b’mod sħiħ; l-awtoritajiet lokali u reġjonali huma fost il-benefiċjarji prinċipali tal-prinċipji tal-governanza tal-IoT, filwaqt li huma l-muturi prinċipali tal-iżvilupp u l-implimentazzjoni;

5.   jitlob li jkunu identifikati soluzzjonijiet adatti għall-ġestjoni u l-ġbir tal-informazzjoni tas-settur pubbliku, billi tkun ikkunsidrata d-diversità kulturali u amministrattiva fost l-Istati Membri u l-korpi lokali u reġjonali;

6.   jisħaq dwar ir-rwol tal-loġistika meħtieġa sabiex ikun immaniġġjat l-ammont kbir ta’ data li ser jintuża mill-applikazzjonijiet żviluppati u ġestiti mill-amministrazzjonijiet pubbliċi;

7.   jilqa’ l-fatt li bid-disponibbiltà ta’ informazzjoni bħal din, id-Direttiva dwar l-użu mill-ġdid tal-informazzjoni tas-settur pubbliku tipprova tnaqqas il-piż amministrattiv żejjed li tpoġġa fuq il-korpi pubbliċi;

8.   jenfasizza s-sinifikat u l-ħtieġa ta’ regoli u prattiki komuni li jirregolaw l-użu mill-ġdid u l-isfruttar tal-informazzjoni tas-settur pubbliku sabiex ikun żgurat li l-istess kundizzjonijiet bażiċi jkunu applikati lill-atturi kollha fis-suq Ewropew tal-informazzjoni, li l-kundizzjonijiet dwar l-użu mill-ġdid ta’ informazzjoni bħal din ikunu aktar trasparenti, filwaqt li jkunu eliminati d-distorsjonijiet fis-suq intern;

9.   jenfasizza l-ħtieġa tal-promozzjoni tal-inklużjoni diġitali, li tfisser soċjetà tal-informazzjoni inklużiva, reġjonali u soċjalment ekwa, li tagħmel użu mill-ICT fil-qafas ta’ kamp ta’ applikazzjoni usa’ tal-IoT għal kompetittività akbar u servizzi pubbliċi aħjar;

10.   iħeġġeġ it-tkattir tal-iżvilupp ta’ laboratorji fl-Ewropa permezz ta’ fondi konġunti mill-universitajiet u l-kumpaniji privati. Dan sabiex jitkabbar l-impatt tar-riċerka fl-attivitajiet tal-IT fl-Ewropa;

11.   jisħaq li l-aċċess u l-użu mill-ġdid tal-informazzjoni tas-settur pubbliku għandhom il-potenzjal li jixprunaw l-applikazzjonijiet tal-internet tal-oġġetti. Bħala s-sors prinċipali tal-ħażna u l-kontenut tal-informazzjoni tas-settur pubbliku, il-bliet u r-reġjuni jilagħbu rwol importanti sabiex jiffaċilitaw il-ħolqien tal-IoT;

Id-Direttiva dwar l-użu mill-ġdid tal-informazzjoni tas-settur pubbliku

12.   jinnota li sabiex ikun żviluppat suq għall-użu mill-ġdid tal-informazzjoni tas-settur pubbliku, huwa neċessarju li l-korpi fis-settur pubbliku u d-ditti privati jgħaddu mingħajr ftehimiet esklużivi u jimplimentaw politiki li japplikaw mudelli ta’ liċenzjar u tariffi li jiffaċilitaw l-użu mill-ġdid tal-informazzjoni tas-settur pubbliku (fosthom permezz tal-applikazzjoni tal-ispejjeż marġinali); huwa importanti wkoll li jkunu kunsidrati u ċċarati t-tipi ta’ mekkaniżmi użati fil-produzzjoni u l-ġestjoni tad-data pubblika;

13.   fir-rigward tal-prinċipju ta’ suq kompetittiv tal-informazzjoni tas-settur pubbliku, jisħaq li huwa essenzjali li jkun żgurat li l-provvedituri tas-servizzi pubbliċi jiffaċċjaw l-istess kundizzjonijiet bħall-istituzzjonijiet pubbliċi għall-aċċess tad-data pubblika mill-utenti privati, kif ukoll sabiex ikunu indikati b’mod ċar il-kundizzjonijiet li bihom din id-data tista’ tintuża għal skopijiet kummerċjali;

14.   jiġbed l-attenzjoni li huwa essenzjali li jkun determinat il-mod li bih, b’mod oġġettiv, jitkejjel il-valur ekonomiku tal-informazzjoni. Dan minħabba n-natura pubblika tal-informazzjoni u l-konnessjoni tagħha mal-istituzzjonijiet governattivi;

15.   jipproponi li għandha ssir distinzjoni bejn l-aċċess u l-użu mill-ġdid tal-informazzjoni pubblika, b’rispett sħiħ tar-regoli tal-protezzjoni tad-data. Dan sabiex jitjiebu l-benefiċċji għall-produttur tal-informazzjoni, li jista’ jagħti l-każ li ma jkunx qed ikopri l-ispejjeż tiegħu kollha meta jkun qed jiġġenera din l-informazzjoni, jew sabiex ikun minimizzat in-numru ta’ każijiet fejn jingħata aċċess limitat għall-informazzjon pubblika;

L-awtoritajiet lokali u reġjonali – l-instigaturi prinċipali u l-benefiċjarji mill-użu tal-informazzjoni tas-settur pubbliku

16.   jitlob għal aktar enfasi sabiex titqajjem kuxjenza fil-livell regjonali u lokali, minħabba n-nuqqas ta’ għarfien u/jew mekkaniżmi li jidentifikaw l-informazzjoni disponibbli għall-użu mill-ġdid, u li tgħin lill-korpi pubbliċi sabiex ikunu aktar trasparenti u jippromovu l-użu mill-ġdid tal-informazzjoni tas-settur pubbliku;

17.   jisħaq li l-potenzjal sħiħ tal-użu mill-ġdid tal-informazzjoni tas-settur pubbliku jista’ jintlaħaq bl-involviment mill-qrib tal-awtoritajiet lokali u reġjonali, li jistgħu jikkontribwixxu b’mod sinifikattiv lejn il-promozzjoni tal-użu mill-ġdid tal-informazzjoni tas-settur pubbliku sabiex tiżdied il-kompetittività u jinħolqu l-impjiegi;

18.   jinnota li huwa kruċjali li l-istituzzjonijiet pubbliċi fil-livell reġjonali u lokali jkollhom kapaċitajiet interni adegwati u riżorsi finanzjarji sostenibbli għad-diġitalizzazzjoni. L-isħubijiet pubbliċi u privati u l-iżvilupp ta’ swieq tat-tagħlim elettroniku (e-learning), jipprovdu alternattivi li jiffinanzjaw id-diġitalizzazzjoni tal-kontenut. L-informazzjoni tas-settur pubbliku tista’ toħloq flussi ta’ dħul li jsostnu lilhom infushom u li jgħinu fl-isforzi għall-ħolqien tad-data u d-diġitalizzazzjoni. B’żieda ma’ dan, in-netwerks u l-komunitajiet interattivi huma importanti wkoll minħabba li jippermettu tnaqqis fl-ispejjeż, pereżempju fil-każ tal-iżvilupp ta’ software miftuħ;

Internet tal-Oġġetti

19.   jisħaq li l-iżvilupp tal-IT hija kwistjoni kruċjali għas-soċjetajiet tagħna u għas-suq uniku Ewropew, sakemm l-UE tikkommetti riżorsi ekonomiċi biżżejjed għall-innovazzjoni, ir-riċerka bażika u r-R & Ż, kif ukoll ir-riżorsi politiċi għall-governanza tal-futur tal-internet;

20.   jinnota li l-iżvilupp ta’ pjattaformi interattivi bħall-Web 2.0, sar aktar utli llum minħabba l-funzjonijiet kumplessi tagħhom fir-rigward tal-iskambju tal-informazzjoni u l-interoperabilità bejn numru kbir ta’ netwerks, li jagħtu l-possibbiltà għall-ħolqien jew il-provvista tal-kontenut, kemm permezz ta’ individwi jew formati kooperattivi jew kollettivi; f’dan il-kuntest, l-iżvilupp mgħaġġel ta’ teknoloġiji tal-ħażna tal-massa huwa vitali għad-databases tal-amministrazzjonijiet pubbliċi, li ser jaħżnu d-deskrizzjonijiet tal-oġġetti identifikati permezz tal-indirizz elettroniku tagħhom;

21.   jipproponi li tingħata attenzjoni speċjali lill-Futur tal-Internet, li jista’ jiżviluppa f’kombinazzjoni ta’ internet ta’ oġġetti kif ukoll servizzi u kontenut ta’ kwalità għolja li jużaw it-teknoloġija Web 2.0 bħala pjattaforma ta’ awtorizzazzjoni. Id-disinn ġdid tiegħu ser jiddefinixxi mill-ġdid il-post u r-rwol tan-netwerks li jinsabu kullimkien fil-ħajja tal-poplu kif ukoll it-tkabbir ekonomiku li jista’ jwassal għal bidliet soċjali kbar;

Il-governanza tal-Internet tal-Oġġetti, il-privatezza u s-sigurtà tad-data

22.   jisħaq li l-iżvilupp tal-Internet tal-Oġġetti ma jistax jibqa’ biss f’idejn is-settur privat, minħabba t-tibdiliet kbar li ser iġib fis-soċjetà. L-involviment ta’ dawk li jfasslu l-politika fl-UE u l-awtoritajiet pubbliċi biss, fosthom l-awtoritajiet lokali u reġjonali, jista’ jiżgura li l-użu tal-ICT fost l-oħrajn, ser jixpruna t-tkabbir ekonomiku u jindirizza l-isfidi ta’ soċjetà li qiegħda tixjieħ u jistimula l-użu effiċjenti tal-enerġija;

23.   jenfasizza li l-governanza tal-Internet tal-Oġġetti trid tkun imfassla u eżerċitata b’mod li jkun konsistenti mal-attivitajiet kollha tal-politika pubblika, kif dikjarat mill-KtR fil-White Paper tiegħu dwar il-governanza f’diversi livelli (1) li tfittex li ssaħħaħ l-effiċjenza tal-azzjoni Komunitarja permezz ta’ azzjonijiet koordinati mill-Unjoni Ewropea, l-Istati Membri u l-awtoritajiet lokali u reġjonali, ibbażati fuq sħubija u bil-ħsieb li jfasslu u jimplimentaw il-politiki tal-UE;

24.   jinnota l-ħtieġa li sfida strateġika prinċipali bħall-Internet tal-Oġġetti tkun indirizzata b’suċċess permezz ta’ prinċipji u mekkaniżmi ta’ governanza fuq diversi livelli, kemm b’mod vertikali bejn “l-awtoritajiet lokali u reġjonali – il-gvern nazzjonali u l-Unjoni Ewropea” kif ukoll b’mod orizzontali bejn “l-awtoritajiet lokali u reġjonali – is-soċjetà ċivili”, jew billi jiġu sperimentati ċerti innovazzjonijiet fil-livell lokali u reġjonali;

25.   jisħaq li waqt l-iżvilupp tal-infrastruttura għall-Internet tal-Oġġetti u l-iżvilupp tas-servizzi li ġġib magħha, ser ikun kruċjali li jiġi żgurat li l-ħtiġijiet tas-sigurtà f’kull livell jintlaħqu sabiex jiżguraw l-ogħla livelli ta’ privatezza jew protezzjoni tad-data personali u jiġi evitat il-monitoraġġ mhux awtorizzat ta’ kull xorta ta’ informazzjoni personali jew profili, fosthom preferenzi ta’ xiri, stat ta’ saħħa, rekords mediċi eċċ.;

26.   jinnota li l-provvista tal-protezzjoni tal-privatezza tiddependi fuq xi fatturi, fosthom l-istrutturar tal-korpi fis-settur pubbliku (li l-parti l-kbira tagħhom jinsabu fil-livell lokali), il-konverġenza tal-leġislazzjoni tal-UE, it-tkattir ta’ kultura innovattiva fost l-uffiċjali tal-awtoritajiet pubbliċi, fosthom permezz tal-użu ta’ kodiċi tal-etika komuni, u l-ġestjoni ta’ applikazzjonijiet mibnija fuq l-ICT;

27.   għaldaqstant jemmen li għandha tingħata attenzjoni speċjali għall-iżvilupp ta’ linji gwida u rakkomandazzjonijiet maħsuba sabiex jiddefinixxu l-istrateġiji tal-ICT, regoli, standards u formati komuni, sabiex tiżdied is-sigurtà tad-data u s-sostenn tal-protezzjoni tal-privatezza;

28.   isejjaħ għal taħriġ estensiv għall-impjegati kollha, l-aktar immirat għat-tekniċi speċjalizzati (pereżempju netwerks, sistemi, sigurtà, privatezza eċċ.), impjegati li jaħdmu direttament mal-proċeduri tas-sigurtà li jinvolvu metodoloġiji differenti, kif ukoll impjegati li huma involuti b’mod ġenerali jew indirettament fl-innovazzjoni u l-ixprunament tal-modernizazzjoni (pereżempju t-tagħlim tal-kompetenzi diġitali lill-konsumaturi);

Implikazzjonijiet soċjo ekonomiċi tal-Internet tal-Oġġetti

29.   jemmen, kif diġà dikjarat f’opinjonijiet preċedenti (2), li l-awtoritajiet lokali u reġjonali għandhom jieħdu sehem f’kooperazzjoni wiesgħa sabiex itejbu l-interoperabilità tal-amministrazzjoni pubblika u l-effikaċja tas-servizzi pubbliċi;

30.   jenfasizza li l-awtoritajiet lokali u reġjonali jistgħu u għandhom jieħdu l-inizjattiva sabiex jixprunaw il-kompetittività, iżidu l-opportunitajiet għan-negozju u jtejbu s-servizzi tas-saħħa pubblika, kif ukoll jagħmlu użu mill-ICT għal aktar effiċjenza enerġetika, billi jaqsmu l-aħjar prattiki teknoloġiċi, jidentifikaw imsieħba għall-proġetti u jallokaw il-fondi;

31.   jenfasizza li weħidhom, il-politiki sabiex jixprunaw l-ICT mhux ser iwasslu għal rendiment ekonomiku aktar b’saħħtu mingħajr is-sostenn attiv u l-parteċipazzjoni tal-awtoritajiet lokali u reġjonali. Is-soċjetà ċivili, l-awtoritajiet lokali u reġjonali kif ukoll il-gvern għandhom jaħdmu flimkien sabiex jiżguraw li jkun żviluppat ċirku virtwuż ta’ riżorsi umani, bidla fl-organizzazzjoni, l-ICT u l-produttività;

32.   jisħaq li l-azzjonijiet immirati sabiex ikattru l-ħiliet bażiċi fl-ICT, l-iżvilupp ta’ ħiliet ta’ livell għoli fl-ICT u t-tkattir tal-ħiliet maniġerjali u tan-netwerking meħtieġa sabiex ikun hemm użu effettiv tal-ICT, huma l-aktar rilevanti u jappartjenu lill-kompetenzi li jinsabu fil-qalba tal-awtoritajiet lokali u reġjonali;

Ir-riċerka, l-iżvilupp u l-innovazzjoni

33.   ifaħħar lill-Kummissjoni għall-impenn tagħha li ssostni dejjem aktar l-iżvilupp teknoloġiku u tar-riċerka fl-Internet tal-Oġġetti permezz tas-Seba’ Programm Kwadru għar-riċerka u l-iżvilupp teknoloġiku (FP7), lil hinn mill-kisbiet eċċezzjonali attwali, filwaqt li japprova l-użu tal-programm CIP bħala pjattaforma eċċellenti li tippromovi l-iskjerament ta’ applikazzjonijiet futuri fl-Internet tal-Oġġetti. F’dan ir-rigward, l-iskala lokali u reġjonali tista’ tkun ta’ benefiċċju kbir sabiex twettaq proġetti pilota, kemm fir-rigward ta’ implimentazzjoni bla taħbit kif ukoll tal-proporzjoni tal-benefiċċju/kost.

34.   jesprimi s-sostenn tiegħu għal rwol aktar b’saħħtu tal-partijiet interessati nazzjonali u reġjonali, fl-iżvilupp ta’ inizjattivi ġodda Ewropej bħall-ERA-NETs jew Inizjattivi Teknoloġiċi Konġunti (3). F’dan ir-rigward, il-proċess tal-iżvilupp tal-potenzjal tar-riċerka u l-innovazzjoni sabiex ikun żgurat vantaġġ kompetittiv ekonomiku fl-Ewropa u għaldaqstant jintlaħqu aktar malajr il-miri tal-Internet tal-Oġġetti, jistgħu jseħħu biss bl-involviment ta’ dawk il-bliet u l-awtoritajiet reġjonali li qed ipoġġu r-riċerka u l-innovazzjoni fil-quċċata tal-prijoritajiet għall-iffinanzjar pubbliku;

35.   isejjaħ għal aktar kumplimentarjetà bejn il-politiki eżistenti u l-istrumenti ta’ kooperazzjoni, kif ukoll fl-użu koordinat tas-Seba’ Programm Kwadru għar-riċerka u l-iżvilupp teknoloġiku (FP7), il-fondi strutturali (FS) u s-CIP, li jipprovdu possibilitajiet ta’ investiment skont karatteristiċi speċifiċi ta’ proġetti differenti tar-riċerka;

36.   jenfasizza l-ħtieġa li jkunu attirati akkademiċi ta’ livell għoli minn barra l-Ewropa u jisħaq dwar l-importanza tar-reġjuni bħala l-fornituri prinċipali tas-servizzi edukattivi, kif ukoll il-ħtieġa dejjem tikber sabiex jissaħħaħ l-investiment reġjonali fir-riżorsi umani; Għandu jkun hemm enfasi fuq il-politiki lokali tal-innovazzjoni, iċ-ċentri tat-teknoloġija, l-inkubaturi tan-negozji, iċ-ċentri tax-xjenza u l-kapital riskjuż;

Djalogu Internazzjonali

37.   jinnota li fil-qafas tal-kooperazzjoni internazzjonali, ir-reġjuni huma partikularment sinifikanti minħabba l-ipprogrammar ta’ sostenn, kif ukoll il-kundizzjonijiet tal-qafas strutturali u leġislattiv fil-kuntest tal-politiki tar-riċerka tagħhom;

38.   jisħaq li anki l-istituzzjonijiet iż-żgħar fil-livell reġjonali u lokali jistgħu jipproduċu għarfien ta’ interess dinji f’xi oqsma ristretti speċjalizzati, l-aktar meta huma jipparteċipaw f’netwerks globali u jikkollaboraw ma’ negozji bbażati fuq l-għarfien;

39.   jenfasizza, f’dan ir-rigward li r-rabtiet u l-kooperazzjoni bejn ir-reġjuni, kemm fil-pajjizi kif ukoll bejniethom, qed isiru aktar importanti, l-aktar fir-rigward tal-politiki li jagħtu sostenn lill-ekosistemi ta’ aggruppamenti, ta’ netwerk u ta’ innovazzjoni. Dan filwaqt li s-sostenn għalihom qed jevolvi wkoll bil-ħsieb li jinħolqu “ħoloq” tal-aqwa livell dinji li jgħaqqdu l-ktajjen tal-innovazzjoni globali minflok aggruppamenti assoċjati b’mod ġeografiku.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---

(1)  CdR 89/2009 finali.

1

(2)  CdR 10/2009 finali.

2

(3)  CdR 83/2007 finali.

3

---

III Atti preparatorji

Il-Kumitat tar-Reġjuni

It-83 sessjoni plenarja fid-9 u l-10 ta’ Frar 2010

| 1.7.2010 | MT | Il-Ġurnal Uffiċjali tal-Unjoni Ewropea | C 175/40 |
| --- | --- | --- | --- |

1.7.2010

MT

Il-Ġurnal Uffiċjali tal-Unjoni Ewropea

C 175/40

---

IT-83 SESSJONI PLENARJA FID-9 U L-10 TA’ FRAR 2010

Opinjoni tal-Kumitat tar-Reġjuni dwar “Is-sena Ewropea tal-Volontarjat (2011)”

(2010/C 175/10)

I.   RAKKOMANDAZZJONIJIET TA’ POLITIKA

IL-KUMITAT TAR-REĠJUNI

1.   jilqa’ l-proposta tal-Kummissjoni Ewropea li l-2011 tissejjaħ is-Sena Ewropea tal-Volontarjat u jaqbel mal-analiżi tal-Kummissjoni dwar il-kontribut multidimensjonali li l-volontarjat jagħmel għas-soċjetà Ewropea u l-isfidi u l-ħtiġijiet ta’ politika li jiffaċċja s-settur;

2.   jilqa’ r-rikonoxximent mill-Kummissjoni Ewropea tal-attività tal-volontarjat bħala fattur ewlieni ta’ ċittadinanza attiva fil-livell lokali, reġjonali, nazzjonali u tal-UE. Għal bosta individwi, l-attività tal-volontarjat hija espressjoni personali tal-kunċetti tal-koeżjoni soċjali u tal-kapital soċjali u hija, fl-aktar forma ġenwina tagħha, ċittadinanza “attiva”;

3.   jenfasizza r-rwol ewlieni li jaqdu l-awtoritajiet lokali u reġjonali fil-promozzjoni, l-iżvilupp u l-appoġġ tal-attivitajiet ta’ volontarjat, kif juri l-ammont ta’ volontarjat li huwa direttament imħeġġeġ f’dan il-livell, u jilqa’ r-rikonoxximent tar-rwol tal-awtoritajiet lokali u reġjonali f’dan l-abbozz ta’ Proposta;

4.   jilqa’ l-fatt li l-Kummissjoni Ewropea tifhem l-importanza tal-volontarjat b’relazzjoni mal-kapaċità tal-individwi li jimpjegaw ruħhom u mat-tagħlim tul il-ħajja. Filwaqt li bħalissa dan huwa ta’ importanza għolja minħabba l-kriżi ekonomika, dan huwa wkoll kruċjali fi żminijiet meta l-ekonomija tkun miexja tajjeb billi jservi ta’ mezz sabiex tkun imħeġġa l-koeżjoni soċjali;

5.   jenfasizza l-kontribut ekonomiku li l-volontarjat jagħmel lill-ekonomija lokali, reġjonali, nazzjonali u tal-UE bħala fattur influwenti fl-investiment u fil-ħolqien tal-impjiegi u jikkunsidra li s-Sena Ewropea 2011 tipprovdi opportunità għal riflessjoni ikbar dwar dan il-kontribut fil-kuntest tat-tiġdid tal-Istrateġija Ewropea għat-Tkabbir u l-Impjiegi (l-Istrateġija ta’ Lisbona) u l-proċess tal-Programm Nazzjonali ta’ Riforma;

6.   madankollu jenfasizza li l-volontarjat ma għandu, fl-ebda settur, jintuża bħala alternattiva jew sostitut għall-ħidma mwettqa mill-persunal impjegat; l-awtoritajiet pubbliċi, fl-ambitu tal-kompetenzi tagħhom, għandhom jiżguraw li la huma u lanqas l-imsieħba kuntrattwali tagħhom ma jkunu involuti fi prattiki bħal dawn;

Il-bażi legali u t-titlu tas-Sena Ewropea

7.   jaċċetta li s-sena 2011 tingħata t-titlu ġdid ta’ “Sena Ewropea tal-Attivitajiet ta’ Volontarjat li tippromovi ċittadinanza attiva” b’kunsiderazzjoni tal-bażi legali li ntużat għall-abbozz ta’ Proposta iżda huwa tal-fehma li t-titlu oriġinali għandu jibqa’ jintuża bħala t-titlu pubbliku sabiex jgħin joħloq l-appoġġ, ir-rikonoxximent u l-fehim tas-Sena Ewropea u sabiex jiġi evitat li tiddgħajjef it-tema ewlenija tagħha, li hija l-volontarjat;

8.   barra minn hekk, jitlob li jiġu evitati diskussjonijiet twal dwar il-bażi legali u li tittieħed mill-aktar fis deċiżjoni dwar il-Proposta sabiex jitħalla ħin biżżejjed għall-azzjonijiet ta’ tħejjija fl-2010;

9.   jirrikonoxxi li l-volontarjat huwa dimensjoni ewlenija ta’ ċittadinanza u demokrazija attiva iżda jenfasizza li dan huwa biss aspett wieħed u li s-Sena Ewropea għandha wkoll tippromovi l-kontribut wiesa’ li l-attività tal-volontarjat tagħmel lis-soċjetà Ewropea;

Sinerġiji aħjar bejn is-Snin Ewropej

10.   huwa tal-fehma li l-għażla tal-2011 bħala s-Sena Ewropea tal-Volontarjat għandha tkompli tibni fuq l-attivitajiet tas-Sena Ewropea għall-Ġlieda kontra l-Faqar u l-Esklużjoni Soċjali fl-2010, meta wieħed jikkunsidra r-rwol li jaqdi l-volontarjat f’dan ir-rigward, u jissuġġerixxi li s-Sena Ewropea għandha tagħti appoġġ lill-azzjonijiet kumplementari relatati mal-għaxar anniversarju tas-Sena Internazzjonali tal-Volontiera organizzata min-NU;

11.   barra minn hekk, huwa tal-parir li r-riżultati tas-Sena Ewropea tal-Volontarjat fl-2011 għandhom jintużaw fl-ippjanar u fl-implimentazzjoni tal-azzjonijiet relatati ma’ Snin Ewropej rilevanti fil-futur bħalma huma x-Xjuħija Attiva (fl-2012) u ċ-Ċittadinanza (proposta għall-2013);

12.   jirrakkomanda li l-Kummissjoni Ewropea għandha tiżviluppa sinerġiji aħjar bejn is-Snin Ewropej b’mod ġenerali minflok li dawn jitqiesu bħala avvenimenti separati, billi dan jipprovdi valur miżjud akbar u jsaħħaħ il-kapitalizzazzjoni fuq l-attivitajiet u r-riżultati tas-Snin Ewropej;

13.   jissuġġerixxi, f’dan ir-rigward, li għandu jkun hemm involviment akbar u koordinazzjoni aktar orizzontali min-naħa ta’ diversi servizzi fi ħdan il-Kummissjoni Ewropea u impenn akbar mill-Istati Membri, kif ukoll sforzi akbar biex jiġu involuti l-livelli sottonazzjonali ta’ governanza, sabiex jiġi żgurat li s-segwitu tal-2011 ikun effettiv u jibni fuq ir-riżultati miksuba;

L-għanijiet tas-Sena Ewropea tal-Volontarjat fl-2011

14.   jilqa’ l-erba’ għanijiet tal-Kummissjoni Ewropea għas-Sena Ewropea tal-Volontarjat, billi dawn jikkunsidraw b’mod prattiku u ċar il-proċessi involuti fil-volontarjat kemm għall-individwi kif ukoll għall-organizzazzjonijiet li jinvolvu l-volontiera;

15.   jġbed l-attenzjoni għall-varji forom, oqsma u tradizzjonijiet ta’ volontarjat fl-Istati Membri, jenfasizza li hemm bżonn ta’ approċċ wiesa’ u flessibbli matul l-2010 u l-2011 u jikkunsidra li s-Sena Ewropea ta’ Volontarjat tipprovdi opportunità unika biex jinġabru u jinħolqu forums adatti għall-iskambju tal-esperjenzi u tal-aħjar prattiki fil-livell nazzjonali, reġjonali u lokali fl-Unjoni Ewropea kollha;

16.   jirrakkomanda li jiġi kkunsidrat l-iżvilupp ta’ approċċ komuni fost l-Istati Membri sabiex l-attività tal-volontarjat tkun ikkwantifikata bħala tema ewlenija taħt l-Għan numru 3 – Jiġu ppremjati u rikonoxxuti l-attivitajiet ta’ volontarjat;

17.   jenfasizza l-bżonn li s-Sena Ewropea tal-Volontarjat tintuża sabiex jittejbu l-kundizzjonjiet tal-volontarjat fl-Unjoni Ewropea, b’mod speċjali fir-rigward tal-provvediment ta’ infrastruttura li jkollha riżorsi tajbin u li tkun effiċjenti u vjabbli sabiex, permezz tagħha, il-pubbliku jkollu aċċess faċli għall-opportunitajiet ta’ volontarjat;

18.   jirrakkomanda li jum speċifiku lejn tmiem l-2011 jingħażel bħala l-jum wiesa’ tal-volontarjat tal-Unjoni Ewropea, b’kunsiderazzjoni tal-varji tradizzjonijiet ta’ volontarjat li jeżistu fl-Istati Membri. Dan il-jum jista’ jintuża kull sena biex jinħoloq sens ta’ solidarjetà fost iċ-ċittadini Ewropej li jwettqu xogħol volontarju u li jippromovu l-volontarjat mal-pubbliku ġenerali b’mod koerenti u innovattiv;

19.   barra minn hekk, jissuġġerixxi li, fil-kuntest tar-rwol li l-politika pubblika tista’ taqdi fil-livell lokali u reġjonali biex tippromovi u tiffaċilita l-attività tal-volontarjat, fl-2011 għandu jiġi stabbilit premju ta’ kull sentejn għall-belt jew awtorità lokali jew reġjonali li l-aktar kienet attiva fil-qasam tal-volontarjat. Għaldaqstant, jagħti wkoll l-appoġġ tiegħu għal premjijiet ta’ “volontier tas-sena” sabiex jiġu rikonoxxuti l-impenn tal-individwi u r-riżultati miksuba minnhom fil-qasam tal-volontarjat;

20.   jiġbed l-attenzjoni għall-ħtieġa li l-membri tal-pubbliku ġenerali (b’enfasi partikolari fuq dawk li jkunu ġejjin minn gruppi soċjalment esklużi) li diġà jwettqu attivitajiet ta’ volontarjat jiġu involuti fil-messaġġi rilevanti ta’ komunikazzjoni sabiex tiġi promossa l-parteċipazzjoni fl-attivitajiet ta’ volontarjat maċ-ċittadini kollha tal-UE;

21.   jenfasizza li l-azzjonijiet ta’ komunikazzjoni għandhom jiffokaw fuq temi bħall-attività ta’ volontarjat lokali, attività ta’ volontarjat transkonfinali fil-livell tal-UE u attività ta’ volontarjat fil-partijiet tad-dinja li qed jiżviluppaw;

Ir-riżultati tas-Sena Ewropea tal-Volontarjat fl-2011

22.   jenfasizza li, sabiex is-Sena Ewropea tkun ta’ suċċess fil-ksib tal-għanijiet tagħha, jeħtieġ ammont kritiku ta’ inizjattivi li jkollhom impatt fit-tul fuq il-volontarjat matul l-Unjoni Ewropea. B’mod partikolari, is-Sena Ewropea tal-Volontarjat għandha taħdem sabiex tilħaq impenn politiku dwar:

| (a) | l-indirizzar tan-nuqqas ta’ status legali għall-volontiera li jkun kompatibbli matul l-UE; |
| --- | --- |

(a)

l-indirizzar tan-nuqqas ta’ status legali għall-volontiera li jkun kompatibbli matul l-UE;

| (b) | ġbir ta’ data aktar sistematiku fuq il-volontiera u s-servizzi li jagħtu sabiex jiġi evalwat b’mod preċiż il-valur ekonomiku tas-settur; u |
| --- | --- |

(b)

ġbir ta’ data aktar sistematiku fuq il-volontiera u s-servizzi li jagħtu sabiex jiġi evalwat b’mod preċiż il-valur ekonomiku tas-settur; u

| (ċ) | l-indirizzar tal-varji ostakoli li jżommu lura lin-nies milli jwettqu attivitajiet ta’ volontarjat (bħalma huwa n-nuqqas ta’ proċess sistematiku ta’ rilaxx tal-pulizija għal dawk li jixtiequ jaħdmu mat-tfal u ma’ adulti vulnerabbli, matul l-UE, jew ir-riskju li l-persuni bla xogħol li jixtiequ jwettqu attività tal-volontarjat jitilfu l-benefiċċji tagħhom, eċċ); |
| --- | --- |

(ċ)

l-indirizzar tal-varji ostakoli li jżommu lura lin-nies milli jwettqu attivitajiet ta’ volontarjat (bħalma huwa n-nuqqas ta’ proċess sistematiku ta’ rilaxx tal-pulizija għal dawk li jixtiequ jaħdmu mat-tfal u ma’ adulti vulnerabbli, matul l-UE, jew ir-riskju li l-persuni bla xogħol li jixtiequ jwettqu attività tal-volontarjat jitilfu l-benefiċċji tagħhom, eċċ);

23.   jissuġġerixxi li s-Sena Ewropea tal-Volontarjat tqiegħed is-sisien għat-tfassil ta’ Pjan ta’ Azzjoni għall-Volontarjat li jkun kapaċi jiggarantixxi rikonoxximent u appoġġ aħjar għall-volontarjat f’diversi oqsma ta’ politika u programmi tal-UE, u jikkunsidra li l-Konferenzi tematiċi ppjanati għall-2010 għandhom jintużaw biex jiġu identifikati l-elementi u l-prijoritajiet prinċipali ta’ dan il-pjan ta’ azzjoni;

24.   jikkunsidra li s-Sena Ewropea tista’ wkoll tiffaċilita diskussjoni dwar il-politiki adatti fil-livell nazzjonali sabiex jiġu mħeġġa u promossi l-attivitajiet ta’ volontarjat kif ukoll sabiex jibnu fuq l-inizjattivi u l-kisbiet tal-2011;

25.   jissuġġerixxi wkoll li għandha tingħata aktar kunsiderazzjoni lil rikonoxximent usa’ ta’ kemm il-volontarjat isarraf f’termini monetarji bħala kontribut finanzjarju fi programmi ffinanzjati mill-UE wara l-2013 u jqis li dan jirrikjedi referenza aktar b’saħħitha fir-Regolamenti Finanzjarji u konsultazzjoni wiesgħa bejn is-servizzi fid-Direttorati Ġenerali rilevanti;

Ir-Riżorsi Finanzjarji

26.   jiddispjaċih għal-livell relattivament baxx ta’ fondi li qed jiġu allokati għas-Sena Ewropea tal-Volontarjat (speċjalment f’paragun mas-somma ta’ EUR 17 miljun allokata fl-2010). B’dan l-ammont ta’ fondi, hemm risjku li l-għanijiet tas-Sena ma jintlaħqux għalkollox u li l-attivitajiet maħsuba ma jirnexxilhomx jgħaddu mill-varji strutturi u jilħqu l-pubbliku ġenerali.

27.   għalhekk, jissuġġerixxi li l-ammont ta’ EUR 6 miljun imsemmi fl-abbozz ta’ Proposta għandu jitqies bħala ammont minimu u li riżorsi oħrajn għandhom jiġu allokati lis-Sena Ewropea fl-2011 hekk kif isiru disponibbli u jixtieq li l-Kummissjoni Ewropea ssemmi b’mod aktar ċar il-firxa ta’ possibbiltajiet oħra ta’ fondi taħt il-Programmi Komunitarji rilevanti li jistgħu jintużaw sabiex jintlaħqu l-għanijiet tas-Sena.

Ir-rwol tal-Kumitat tar-Reġjuni

28.   jagħti kelmtu li ser jippromovi b’mod attiv l-għanijiet tas-Sena Ewropea tal-Volontarjat u li ser jassoċja ruħu mal-attivitajiet tagħha, kif xieraq, u joffri li jaħdem flimkien mal-Kummissjoni Ewropea u mal-Istati Membri sabiex jagħti effett prattiku lis-Sena Ewropea tal-Volontarjat.

II.   RAKKOMANDAZZJONIJIET GĦALL-EMENDI

Emenda 1

Proposta għal emenda għall-Proposta għal Deċiżjoni tal-Kunsill dwar is-Sena Ewropea ta’ Volontarjat

Artikolu 4

| Test propost mill-Kummissjoni Ewropea | Proposta għal emenda |
| --- | --- |
| Kull Stat Membru għandu jaħtar korp responsabbli milli jorganizza l-parteċipazzjoni tiegħu fis-Sena Ewropea (minn issa ’l quddiem il-korp nazzjonali ta’ koordinazzjoni). Huwa għandu jinforma lill-Kummissjoni b’din il-ħatra fi żmien xahar mill-adozzjoni tad-din id-Deċiżjoni.
  Kull Stat Membru għandu jiżgura li l-korp imsemmi qabel jinvolvi kif xieraq firxa wiesgħa ta’ partijiet interessati fil-livell nazzjonali, reġjonali u lokali.
  Il-korp nazzjonali ta’ koordinazzjoni għandu jkun responsabbli għall-abbozzar tal-programmi/azzjonijiet nazzjonali u prijoritajiet tas-Sena skont l-għanijiet elenkati fl-Artikolu 2 u skont l-ispeċifikazzjonijiet tal-Anness. | Kull Stat Membru għandu jaħtar korp responsabbli milli jorganizza l-parteċipazzjoni tiegħu fis-Sena Ewropea (minn issa ’l quddiem il-korp nazzjonali ta’ koordinazzjoni). Huwa għandu jinforma lill-Kummissjoni b’din il-ħatra fi żmien xahar mill-adozzjoni tad-din id-Deċiżjoni.
  Kull Stat Membru għandu jiżgura li l-korp imsemmi qabel jinvolvi kif xieraq firxa wiesgħa ta’ partijiet interessati fil-livell nazzjonali, reġjonali u lokali.
  Il-korp nazzjonali ta’ koordinazzjoni għandu jkun responsabbli għall-abbozzar tal-programmi/azzjonijiet nazzjonali u prijoritajiet tas-Sena skont l-għanijiet elenkati fl-Artikolu 2 u skont l-ispeċifikazzjonijiet tal-Anness. |

Test propost mill-Kummissjoni Ewropea

Proposta għal emenda

Kull Stat Membru għandu jaħtar korp responsabbli milli jorganizza l-parteċipazzjoni tiegħu fis-Sena Ewropea (minn issa ’l quddiem il-korp nazzjonali ta’ koordinazzjoni). Huwa għandu jinforma lill-Kummissjoni b’din il-ħatra fi żmien xahar mill-adozzjoni tad-din id-Deċiżjoni.

Kull Stat Membru għandu jiżgura li l-korp imsemmi qabel jinvolvi kif xieraq firxa wiesgħa ta’ partijiet interessati fil-livell nazzjonali, reġjonali u lokali.

Il-korp nazzjonali ta’ koordinazzjoni għandu jkun responsabbli għall-abbozzar tal-programmi/azzjonijiet nazzjonali u prijoritajiet tas-Sena skont l-għanijiet elenkati fl-Artikolu 2 u skont l-ispeċifikazzjonijiet tal-Anness.

Kull Stat Membru għandu jaħtar korp responsabbli milli jorganizza l-parteċipazzjoni tiegħu fis-Sena Ewropea (minn issa ’l quddiem il-korp nazzjonali ta’ koordinazzjoni). Huwa għandu jinforma lill-Kummissjoni b’din il-ħatra fi żmien xahar mill-adozzjoni tad-din id-Deċiżjoni.

Kull Stat Membru għandu jiżgura li l-korp imsemmi qabel jinvolvi kif xieraq firxa wiesgħa ta’ partijiet interessati fil-livell nazzjonali, reġjonali u lokali.

Il-korp nazzjonali ta’ koordinazzjoni għandu jkun responsabbli għall-abbozzar tal-programmi/azzjonijiet nazzjonali u prijoritajiet tas-Sena skont l-għanijiet elenkati fl-Artikolu 2 u skont l-ispeċifikazzjonijiet tal-Anness.

Raġuni:

Hemm bżonn ta’ proċess ta’ konsultazzjoni mal-partijiet interessati fl-abbozzar tal-programmi nazzjonali u fit-twaqqif tal-prijoritajiet.

Emenda 2

Proposta għal emenda għall-Proposta għal Deċiżjoni tal-Kunsill dwar is-Sena Ewropea ta’ Volontarjat

Artikolu 7.1

| Test propost mill-Kummissjoni Ewropea | Proposta għal emenda |
| --- | --- |
| Il-baġit għall-implimentazzjoni ta’ din id-Deċiżjoni għall-perjodu mill-1 ta’ Jannar 2011 sal-31 ta’ Diċembru 2011 huwa EUR 6 000 000. | Il-baġit għall-implimentazzjoni ta’ din id-Deċiżjoni għall-perjodu mill-1 ta’ Jannar 2011 sal-31 ta’ Diċembru 2011’ EUR 6 000 000, . |

Test propost mill-Kummissjoni Ewropea

Proposta għal emenda

Il-baġit għall-implimentazzjoni ta’ din id-Deċiżjoni għall-perjodu mill-1 ta’ Jannar 2011 sal-31 ta’ Diċembru 2011 huwa EUR 6 000 000.

Il-baġit għall-implimentazzjoni ta’ din id-Deċiżjoni għall-perjodu mill-1 ta’ Jannar 2011 sal-31 ta’ Diċembru 2011’ EUR 6 000 000, .

Raġuni:

Sabiex jinkisbu riżultati tanġibbli, jeħtieġ li l-baġit għas-Sena Ewropea jiżdied u l-proposta attwali għandha titqies bħala ammont minimu.

Emenda 3

Proposta għal emenda għall-Proposta għal Deċiżjoni tal-Kunsill dwar is-Sena Ewropea ta’ Volontarjat

Artikolu 9

| Test propost mill-Kummissjoni Ewropea | Proposta għal emenda |
| --- | --- |
| Il-Kummissjoni flimkien mal-Istati Membri għandha tiżgura li l-miżuri previsti f’din id-Deċiżjoni jkunu konsistenti ma’ skemi u inizjattivi Komunitarji, nazzjonali, u reġjonali li jgħinu l-kisba tal-għanijiet tas-Sena Ewropea. | Il-Kummissjoni flimkien mal-Istati Membri għandha tiżgura li l-miżuri previsti f’din id-Deċiżjoni jkunu konsistenti ma’ skemi u inizjattivi Komunitarji, nazzjonali, reġjonali li jgħinu l-kisba tal-għanijiet tas-Sena Ewropea. |

Test propost mill-Kummissjoni Ewropea

Proposta għal emenda

Il-Kummissjoni flimkien mal-Istati Membri għandha tiżgura li l-miżuri previsti f’din id-Deċiżjoni jkunu konsistenti ma’ skemi u inizjattivi Komunitarji, nazzjonali, u reġjonali li jgħinu l-kisba tal-għanijiet tas-Sena Ewropea.

Il-Kummissjoni flimkien mal-Istati Membri għandha tiżgura li l-miżuri previsti f’din id-Deċiżjoni jkunu konsistenti ma’ skemi u inizjattivi Komunitarji, nazzjonali, reġjonali li jgħinu l-kisba tal-għanijiet tas-Sena Ewropea.

Raġuni:

Jeħtieġ ukoll li tiġi inkluża l-konsistenza fl-inizjattivi lokali.

Brussell, 10 ta’ Frar 2010.

Il-President tal-Kumitat tar-Reġjuni

Mercedes BRESSO

---